കർഷക സമരത്തിന് പിന്തുണ: കർഷകസമിതിയുടെ അനിശ്ചിതകാല സത്യഗ്രഹം ഏഴാം ദിനത്തിൽ | Support for the farmers 'strike: The indefinite satyagraha of the farmers' committee on the seventh day | Madhyamam\nHomechevron_rightNewschevron_rightLocal Newschevron_rightKottayamchevron_rightകർഷക സമരത്തിന്...\ndate_range 28 Dec 2020 7:34 AM GMT\nകർഷക സമരത്തിന് പിന്തുണ: കർഷകസമിതിയുടെ അനിശ്ചിതകാല സത്യഗ്രഹം ഏഴാം ദിനത്തിൽ\nസംയുക്ത കർഷക സമിതിയുടെ നേതൃത്വത്തിൽ തിരുനക്കര പഴയ പൊലീസ് സ്റ്റേഷൻ മൈതാനത്തിന് മുന്നിൽ നടക്കുന്ന അനിശ്ചിതകാല സത്യഗ്രഹ സമരത്തിെൻറ ആറാം ദിവസത്തെ സമ്മേളനം സി.പി.എം സംസ്ഥാന സെക്രേട്ടറിയറ്റ് അംഗം കെ.ജെ. തോമസ് ഉദ്ഘാടനം ചെയ്യുന്നു\nകോട്ടയം: കർഷക സമരത്തിന് പിന്തുണ പ്രഖ്യാപിച്ച് സംയുക്ത കർഷകസമിതി നേതൃത്വത്തിൽ ജില്ലയിൽ നടത്തിവരുന്ന അനിശ്ചിതകാല സത്യഗ്രഹം ഏഴാം ദിനത്തിൽ. ഞായറാഴ്‌ച തിരുനക്കര പഴയ പൊലീസ് സ്‌റ്റേഷൻ മൈതാനത്തിന് സമീപത്തെ സത്യഗ്രഹ പന്തലിൽ സി.പി.എം സംസ്ഥാന സെക്രട്ടറിയേറ്റംഗം കെ.ജെ. തോമസ് ഉദ്‌ഘാടനം നിർവഹിച്ചു. കേന്ദ്ര സർക്കാർ തീരെ പ്രതീക്ഷിക്കാത്ത വൻ കർഷക പ്രക്ഷോഭമാണ് ഡൽഹിയിൽ അരങ്ങേറുന്നതെന്ന് കെ.ജെ. തോമസ് പറഞ്ഞു.\nവ്യവസായവും പൊതുമേഖലയുമെല്ലാം കോർപറേറ്റുകൾക്ക് തീറെഴുതിയ ശേഷമാണ് കേന്ദ്ര സർക്കാർ കൃഷിമേഖലയിലേക്കും കടന്നത്. ജീവനക്കാരെയും തൊഴിലാളികളെയും പോലെ കർഷകർ വേഗത്തിൽ സംഘടിക്കില്ലെന്ന കണക്കുകൂട്ടലായിരുന്നു അവർക്ക്. ഇത്ര വലിയ സമരം നടക്കുമ്പോഴും അതിനെ ഗൗനിക്കേണ്ടതില്ല എന്ന നിലപാടാണ് സംഘ്പരിവാർ നയിക്കുന്ന ഗവൺമെൻറിനുള്ളതെന്നും അദ്ദേഹം പറഞ്ഞു. കർഷകസംഘം ജില്ല വൈസ് പ്രസിഡൻറ് ആർ.ടി. മധുസൂദനൻ അധ്യക്ഷത വഹിച്ചു.\nകർഷകസംഘം സംസ്ഥാന എക്‌സി. അംഗം പ്രഫ. എം.ടി. ജോസഫ്, കർഷകസംഘം ജില്ല സെക്രട്ടറി കെ.എം. രാധാകൃഷ്‌ണൻ, സി.പി.എം പുതുപ്പള്ളി ഏരിയ സെക്രട്ടറി സുഭാഷ് പി. വർഗീസ്, കർഷകസംഘം ജില്ല എക്‌സി.അംഗം ടി.എം. രാജൻ, എ.ഐ.ടി.യു.സി സംസ്ഥാന കൗൺസിൽ അംഗം ഡി. ബാബു, സജി കെ. വർഗീസ്, എ.ജെ. ജോൺ, സി.ഐ.ടി.യു സംസ്ഥാന കമ്മിറ്റി അംഗം അഡ്വ. റെജി സഖറിയ എന്നിവർ സംസാരിച്ചു. കർഷകസംഘം പുതുപ്പള്ളി ഏരിയ സെക്രട്ടറി കെ.എസ്. ഗിരീഷ് സ്വാഗതവും ഇ.കെ. കുര്യൻ നന്ദിയും പറഞ്ഞു.\nNews Summary - Support for the farmers 'strike: The indefinite satyagraha of the farmers' committee on the seventh day


നുണക്കഥകൾ പ്രചരിപ്പിച്ചു; പിആർ കമ്പനിക്കെതിരെ കങ്കണയുടെ വക്കീൽ നോട്ടീസ് – Kairali News | Kairali News Live l Latest Malayalam News\nമുംബൈ: തന്നെ കുറിച്ച് നുണക്കഥകൾ പ്രചരിപ്പിച്ച പിആർ കമ്പനിക്കെതിരെ നിയമനടപടിയുമായി ബോളിവുഡ് താരം കങ്കണാ റണാവത്ത്. തെറ്റായതും മോശം വാർത്തകളും മാധ്യമങ്ങൾ വഴി പ്രചരിപ്പിച്ചെന്ന് ആരോപിച്ചാണ് മുംബൈ കേന്ദ്രീകരിച്ച് പ്രവർത്തിക്കുന്ന കമ്പനിക്കെതിരെ കങ്കണ രംഗത്തെത്തിയത്. മൂന്ന് മാസം മുൻപ് വരെ കങ്കണയുടെ പിആർ ജോലികൾ ചെയ്തിരുന്ന കമ്പനിയാണിത്.\nകങ്കണയുടെ സൽപ്പേരിനെയും ഇമേജിനെയും ബാധിക്കുന്ന കഥകളാണ് കമ്പനി പ്രചരിപ്പിച്ചതെന്ന് താരത്തിന്റെ അഭിഭാഷകൻ പറയുന്നു. പ്രചരണങ്ങൾ പിൻവലിച്ച് ഖേദം പ്രകടിപ്പിച്ചില്ലെങ്കിൽ കമ്പനിക്കെതിരെ മാനനഷ്ടക്കേസ് ഫയൽ ചെയ്യുമെന്ന് അഭിഭാഷകൻ മുഖേന അയച്ച നോട്ടീസിൽ താരം വ്യക്തമാക്കി. ഏജൻസിക്ക് രണ്ട് തവണ താക്കീത് നൽകിയിരുന്നുവെന്നും എന്നാൽ നുണപ്രചരണം തുടർന്നത് കൊണ്ടാണ് നിയമനടപടിയുമായി മുന്നോട്ട് പോകുന്നതെന്ന് അഭിഭാഷകൻ മാധ്യമങ്ങളോട് പറഞ്ഞു.\nതനു വെഡ്‌സ് മനു റിട്ടേൺസിന്റെ വിജയത്തിൽ അസൂയയുള്ളവരാണ് ഇത്തരം പ്രചരണങ്ങൾക്ക് പിന്നിലെന്ന് കങ്കണയോട് അടുത്ത വൃത്തങ്ങൾ അറിയിച്ചു. ചിത്രം നൂറു കോടി ക്ലബിൽ ഇടം നേടിയതിന്റെ വിജയാഘോഷം കഴിഞ്ഞ ദിവസം മുംബൈയിൽ സംഘടിപ്പിച്ചിരുന്നു.\nTags: Kangana RanautLegal NoticePR Firm


Emalayalee.com - മുംബൈയില് നിര്‍മ്മാണത്തിലിരുന്ന പാലം തകര്‍ന്ന് ഒരാള് മരിച്ചു;7പേര്‍ക്ക് പരിക്ക്\nമുംബൈയില് നിര്‍മ്മാണത്തിലിരുന്ന പാലം തകര്‍ന്ന് ഒരാള് മരിച്ചു;7പേര്‍ക്ക് പരിക്ക്\nമുംബൈ: മുംബൈയില് നിര്‍മ്മാണത്തിലിരുന്ന മെട്രോ പാലം തകര്‍ന്ന് വീണ് ഒരാള് മരിച്ചു. ഏഴ് പേര്‍ക്ക് പരിക്കേറ്റിട്ടുണ്‌ട്. അന്ധേരി-കുര്‍ള റോഡില് ലീല ഹോട്ടലിന് സമീപമാണ് അപകടമുണ്‌ടായത്. പാലത്തിന്റെ വലിയ തൂണ് തകര്‍ന്ന് വീഴുകയായിരുന്നുവെന്നാണ് ദൃക്‌സാക്ഷികള് പറയുന്നത്.\nസ്ഥലത്ത് അഗ്നിശമനസേനയും പോലീസും രക്ഷാപ്രവര്‍ത്തനം നടത്തുകയാണ്.\nഅവശിഷ്‌ടങ്ങള്‍ക്കിടയില് നിരവധി പേര് കുടുങ്ങിക്കിടക്കുന്നതായും സംശയമുണ്‌ട്. മരിച്ചയാളെ തിരിച്ചറിഞ്ഞിട്ടില്ല. പരിക്കേറ്റവരെ സെവന് ഹില്‍സ് ആശുപത്രിയില് പ്രവേശിപ്പിച്ചു.


congress will doaspoiler in uttar pradesh worries bjp | യുപിയില് കോണ്‍ഗ്രസ് വോട്ട് ഭിന്നിക്കുന്നു.... 21 സീറ്റുകള് ബിജെപിയെ കൈവിടും, നേട്ടം കോണ്‍ഗ്രസിന്! - Malayalam Oneindia\nമെഹബുബ മുഫ്തിയും മകളും വീട്ടുതടങ്കലിൽ: രണ്ട് ദിവസം പിന്നിട്ടെന്ന് ട്വീറ്റ്,'സുരക്ഷാ പ്രശ്നം തനിക്ക് മാത്രമെന്ന് മുഫ്തി\nതമിഴ്നാട്ടിൽ ബിജെപിക്ക് തുരങ്കംവെക്കാൻ പ്രിയങ്ക?കന്യാകുമാരിയിൽ മത്സരിക്കും?ആവശ്യവുമായി കാർത്തി\nപ്രിയങ്കയ്‌ക്കെതിരെ കോണ്‍ഗ്രസില് പടയൊരുക്കം, കത്തയച്ചവര് ഒറ്റക്കെട്ട്, എതിര്‍ത്താല് പുറത്താക്കും!\n'പ്രിയങ്ക വരും,കോൺഗ്രസ് അധികാരം പിടിക്കും';യുപിയിൽ ആത്മവിശ്വാസത്തോടെ കോൺഗ്രസ്, അഖിലേഷിന് മറുപടി\n8 min ago മമതാ ബാനര്‍ജിക്ക് കനത്ത തിരിച്ചടി; ഗതാഗമന്ത്രി സുവേന്ദ് അധികാരി പാര്‍ട്ടി വിട്ടു\n15 min ago കൊവിഡ് വാക്സിനുകളുടെ പുരോഗതി വിലയിരുത്തും; 28ന്3ഗവേഷണ കേന്ദ്രങ്ങൾ സന്ദർശിക്കാൻ പ്രധാനമന്ത്രി\n36 min ago ദില്ലി ചലോ: ദില്ലിയിലെ സ്റ്റേഡിയങ്ങൾ താൽക്കാലിക ജയിലാക്കാൻ അനുവദിക്കില്ല; അനുമതി നിരസിച്ച് ദില്ലി സർക്കാർ\nLifestyle മുടി പോകാന് വേറൊന്നും വേണ്ട; പതിവായി ഹെയര് ജെല് ഉപയോഗിക്കുന്നവര് ശ്രദ്ധിക്കൂ!!\nAutomobiles പുതുതലമുറ S60 സെഡാനെ അവതരിപ്പിച്ച് വോള്‍വോ; ബുക്കിംഗ് വരും വര്‍ഷം\nMovies അന്ന് ലാലേട്ടനാണ് എന്നെ അതിനായി സഹായിച്ചത്, സൂപ്പര്‍താരത്തെ കുറിച്ച് നേഹ സക്‌സേന\nയുപിയില് കോണ്‍ഗ്രസ് വോട്ട് ഭിന്നിക്കുന്നു.... 21 സീറ്റുകള് ബിജെപിയെ കൈവിടും, നേട്ടം കോണ്‍ഗ്രസിന്!\nPublished: April 22 2019, 18:51 [IST]\nലഖ്‌നൗ: ഉത്തര്‍പ്രദേശില് കോണ്‍ഗ്രസിനെതിരെയുള്ള സമീപനം ബിജെപി മാറ്റുന്നു. കോണ്‍ഗ്രസ് വന് മുന്നേറ്റം യുപിയില് നടത്തുന്നുണ്ടെന്ന് ബിജെപിയുടെ ഇന്റേണല് റിപ്പോര്‍ട്ടുകള് സൂചിപ്പിക്കുന്നു. ബിജെപിയെ 2014ല് വന് നേട്ടത്തിലേക്ക് നയിച്ചത് മുന്നോക്ക വോട്ടുകളാണ്. അതില് വലിയ വിള്ളല് വീണെന്നാണ് ബിജെപി നേതാക്കള് കേന്ദ്ര നേതൃത്വത്തിന് നല്‍കിയിരിക്കുന്ന റിപ്പോര്‍ട്ട്.\nബിജെപി മഹാസഖ്യത്തിലേക്കാള് ശക്തമായി കോണ്‍ഗ്രസിനെ ആക്രമിക്കാനാണ് തീരുമാനിച്ചിരിക്കുന്നത്. മഹാസഖ്യത്തിന് വന് സഹായം കോണ്‍ഗ്രസില് നിന്ന് ലഭിക്കുന്നുണ്ടെന്നാണ് വിലയിരുത്തല്. വോട്ടുഭിന്നിക്കല് നീക്കം മഹാസഖ്യത്തിന് പ്രതീക്ഷിച്ചതിനേക്കാള് സീറ്റ് നല്‍കുമെന്നാണ് ബിജെപി നേതാക്കള് തകന്നെ സൂചിപ്പിക്കുന്നത്. യുപിയില് ഒരു സീറ്റില് പോലും ബിജെപിക്ക് മുന്‍തൂക്കമില്ലെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nയുപിയില് യാതൊരു സ്വാധീനവും ഇല്ലാതിരുന്ന കോണ്‍ഗ്രസ് വന് തിരിച്ചുവരവാണ് ഇത്തവണ നടത്തുക. ബിജെപിയുടെ പ്രാദേശിക നേതാക്കളും ഇത് അടിവരയിടുന്നു. തങ്ങള് ഇതുവരെ ഇത്ര ഊര്‍ജസ്വലതയോടെ പ്രവര്‍ത്തിക്കുന്ന കോണ്‍ഗ്രസ് പ്രവര്‍ത്തകരെ കണ്ടിട്ടില്ലെന്നാണ് അവര് പറയുന്നത്. രാഹുല് ഗാന്ധി, പ്രിയങ്ക ഗാന്ധി, ജ്യോതിരാദിത്യ സിന്ധ്യ എന്നിവരുടെ പ്രവര്‍ത്തന മികവ് യുപി കോണ്‍ഗ്രസിന്റെ ഘടന മാറ്റിയെന്നും, ഇത് ഏറ്റവും ഭീഷണിയായി മാറിയിരിക്കുന്നത് ബിജെപിക്കാണന്നും കണക്കുകള് വ്യക്തമാക്കുന്നു.\nകോണ്‍ഗ്രസ് സ്ഥാനാര്‍ത്ഥിയെ നിര്‍ത്തിയിരിക്കുന്നത് 73 സീറ്റുകളിലാണ്. പക്ഷേ ഇതില് ജാതി സമവാക്യം കൂട്ടിക്കലര്‍ത്തിയുള്ള രീതിയാണ് കോണ്‍ഗ്രസ് പരീക്ഷിച്ചത്. യുപിയില് 22 ശതമാനം മുന്നോക്ക സമുദായ വോട്ടുണ്ട്. സവര്‍ണ വോട്ടുകള് എന്നാണ് ഇവ അറിയപ്പെടുന്നത്. ഈ 22 ശതമാനം വോട്ടുകള് ബിജെപിയെ കൈവിട്ടാല് ഒരു സീറ്റ് പോലും യുപിയില് നിന്ന് അവര്‍ക്ക് ലഭിക്കില്ല. 2014ല് ബിജെപിക്ക് 42 ശതമാനം വോട്ട് ലഭിച്ചതും 71 സീറ്റിലേക്ക് നയിച്ചതും ഈ വോട്ടുബാങ്കാണ്.\nകോണ്‍ഗ്രസ് അല്ലെങ്കില് ബിജെപി ഇതാണ് മുന്നോക്ക വിഭാഗം വോട്ടര്‍മാര്‍ക്ക് മുന്നിലുള്ള ഓപ്ഷന്. അവര് മറ്റ് പാര്‍ട്ടികള്‍ക്ക് വോട്ട് ചെയ്യാറില്ല. ഇവിടെ കോണ്‍ഗ്രസ് കരുത്താര്‍ജിച്ചത് ഈ വോട്ടുബാങ്ക് എളുപ്പത്തില് ഭിന്നിക്കും. അതേസമയം സമാജ് വാദി പാര്‍ട്ടിക്കും ബിഎസ്പിക്കും കൂടി ഇവിടെ 42 ശതമാനം വോട്ടുണ്ട്. ബിജെപിയുടെ വോട്ടുശതമാനത്തില് ചെറിയ ഇടിവുണ്ടാക്കിയാല് പോലും മഹാസഖ്യം 50 സീറ്റില് അധികം നേടും. അതാണ് ബിജെപിയെ ആശങ്കപ്പെടുത്തുന്നത്. കോണ്‍ഗ്രസിനെതിരെ ആക്രമണം ശക്തമാക്കാനാണ് ബിജെപി എല്ലാ നേതാക്കള്‍ക്കും നിര്‍ദേശം നല്‍കിയിരിക്കുന്നത്.\n21 സീറ്റുകളില് പോരാട്ടം\nമുന്നോക്ക സമുദായത്തില് രാഹുലിന്റെ ബ്രാഹ്മണ പ്രതിച്ഛായ ശക്തമായി പ്രതിഫലിക്കുന്നുണ്ട്. നല്ല ഹിന്ദു എന്ന പ്രതിച്ഛായയും ക്ഷേത്ര സന്ദര്‍ശനവും അയോധ്യയിലെ സമദൂര സിദ്ധാന്തവും രാഹുലിന്റെ ജനപ്രീതി മുന്നോക്ക വിഭാഗത്തില് ശക്തമാക്കിയിരിക്കുകയാണ്. കോണ്‍ഗ്രസിന്റെ സ്ഥാനാര്‍ത്ഥികളുടെ റാലികളില് ബിജെപി നേതാക്കള്‍ക്ക് ലഭിക്കുന്നതിനേക്കാള് സ്വീകാര്യത ലഭിക്കുന്നുണ്ട്. 21 സീറ്റുകളില് മുന്നോക്ക വോട്ടുകള് കോണ്‍ഗ്രസിനെ ശക്തമായി പിന്തുണയ്ക്കുന്നുണ്ട്. ബിജെപിയുടെ വോട്ടുബാങ്കില് ഇത് വലിയ വിള്ളലാണ് ഉണ്ടാക്കുന്നത്.\nഗൗതം നഗറിലാണ് കോണ്‍ഗ്രസ് ആദ്യമായി ജാതി സമവാക്യം മാറ്റിയത്. യുവാക്കളിലെ തീപ്പൊരി നേതാവായ അരവിന്ദ് കുമാര് സിംഗിനെയാണ് ഇവിടെ സ്ഥാനാര്‍ത്ഥിയാക്കിയത്. ബിജെപിയുടെ മഹേഷ് ശര്‍മയാണ് ഇവിടെ സ്ഥാനാര്‍ത്ഥി. ഇവിടെ താക്കൂറും ബ്രാഹ്മണനും തമ്മിലുള്ള പോരാട്ടമായി ഇതിനെ മാറ്റിയിരിക്കുകയാണ് കോണ്‍ഗ്രസ്. ഇവിടെ മുന്നോക്ക വോട്ടുകള് ബിജെപിക്ക് നഷ്ടമാകുമെന്ന് ഉറപ്പാണ്. ഗാസിയാബാദിലും ബ്രാഹ്മണ സ്ഥാനാര്‍ത്ഥിയാണ് ഉള്ളത്. അപ്രതീക്ഷിതമായ ഈ നീക്കത്തില് നരേന്ദ്ര മോദി തന്നെ അമ്പരന്നിരിക്കുകയാണെന്ന് ബിജെപി വൃത്തങ്ങള് പറയുന്നു.\nമീററ്റില് ബനിയ വിഭാഗങ്ങളുടെ പോരാട്ടമാണ് നടക്കുന്നത്. രാജേന്ദ്ര അഗര്‍വാളിനെ ബിജെപി ഇറക്കിയപ്പോള് ഹരേന്ദ്ര അഗര്‍വാളിനെ കോണ്‍ഗ്രസും ഇറക്കി. ബനിയ വോട്ടുകള് ഭിന്നിക്കുന്നതോടെ ബിഎസ്പിയുടെ സ്ഥാനാര്‍ത്ഥി ഹാജി മുഹമ്മദ് യാക്കൂബ് ഇവിടെ വിജയിക്കും. കോണ്‍ഗ്രസ് ഈ നീക്കം മുന്‍തൂട്ടി മനസ്സിലാക്കിയിരുന്നു. മഥുരിയില് തീര്‍ത്ഥ് പുരോഹിത് സംഘിന്റെ പ്രസിഡന്റ് മഹേഷ് പഥക്കിനെ കോണ്‍ഗ്രസ് ഇറക്കിയിട്ടുണ്ട്. മുന്നോക്ക വോട്ടുകളൊന്നും ബിജെപിക്ക് ഇവിടെ ലഭിക്കില്ലെന്ന് ഉറപ്പാണ്. ഇവിടെ ആര്‍എല്‍ഡി വിജയിക്കുമെന്ന് ഉറപ്പാണ്.\nകോണ്‍ഗ്രസ് സംസ്ഥാനത്ത് 21 സീറ്റില് മുന്നിലാണ്. മഹാസഖ്യത്തിന് 59 സീറ്റിലും ലീഡുണ്ട്. സലീംപൂര്, ജോന്‍പൂര്, ഗാസിപൂര്, ലഖ്‌നൗ, വാരണാസി, എന്നിവിടങ്ങളില് കോണ്‍ഗ്രസ് മഹാസഖ്യത്തിനായി വോട്ടു മറിക്കും. യോഗി ആദിത്യനാഥിന് കീഴില് ബ്രാഹ്മണര് അവഗണിക്കപ്പെട്ടു എന്ന റിപ്പോര്‍ട്ട് ഉണ്ട്. രജപുത്ര വിഭാഗത്തിന് മുന്‍തൂക്കം നല്‍കുന്നുവെന്നാണ് ആരോപണം. ഇതെല്ലാം മുന്നില് കണ്ടാണ് കോണ്‍ഗ്രസ് പ്ലാന് തയ്യാറാക്കിയത്. പ്രിയങ്ക ഗാന്ധിയാണ് ഇത് നടപ്പാക്കിയത്. കോണ്‍ഗ്രസിനോട് നേരിട്ട് ഏറ്റുമുട്ടുകയല്ലാതെ മറ്റ് വഴിയില്ലെന്നാണ് ബിജെപി മനസ്സിലാക്കിയിരിക്കുന്നത്. പക്ഷേ അത് വൈകിപ്പോയെന്ന് വ്യക്തമാണ്.\nസപ്‌ന ചൗധരി ബിജെപി വേദിയില്.... മനോജ് തിവാരിക്ക് വേണ്ടി വോട്ടഭ്യര്‍ത്ഥന, കോണ്‍ഗ്രസിന് തിരിച്ചടി!!\nയുപിയിൽ 'പ്രിയങ്കയുടെ പണി' ഏൽക്കുന്നു; ഉപതിരഞ്ഞെടുപ്പിലെ കണക്കുകൾ.. പ്രതീക്ഷയോടെ കോൺഗ്രസ്\nയുപിയിൽ പ്രിയങ്കയേയും കോൺഗ്രസിനേയും നിലം തൊടീക്കാതെ ബിജെപി; ഉപതിരഞ്ഞെടുപ്പിൽ6സീറ്റിലും ജയം\nഇവിഎമ്മുകൾ കരുത്തുറ്റതും കേടുവരാത്തതും: കോൺഗ്രസിന് മറുപടിയുമായി തിരഞ്ഞെടുപ്പ് കമ്മീഷണർ\nസോഷ്യൽ മീഡിയയിൽ അനുകൂല വികാരങ്ങൾ വോട്ടുകളായി മാറിയില്ല: തേജസ്വി അനുകൂല വികാരം വർധിച്ചു, വിശകലനം\nപീഡനക്കേസിലെ പ്രതിയെ സ്ഥാനാർത്ഥിയാക്കാൻ ശ്രമം: ചോദ്യം ചെയ്ത വനിതാ കോൺഗ്രസ് പ്രവർത്തകയ്ക്ക് മർദ്ദനം\nകാടുകയറി കടുവകളെ പകർത്തി വിസ്മയിപ്പിച്ച് പ്രിയങ്ക ഗാന്ധിയുടെ മകൻ റെയ്ഹാൻ; ;ചിത്രങ്ങൾ വൻ വൈറൽ\nഹാഥ്റാസിലേക്കുള്ള യാത്രയിൽ തമാശ പറയുന്ന രാഹുലും പ്രിയങ്കയും,വീഡിയോയിലെ ചിരി';പ്രചരണത്തിലെ സത്യം\n'പ്രിയങ്ക ഗാന്ധി ക്ഷമിക്കണം';ഒടുവിൽ മുട്ടുമടക്കി യുപി പോലീസ് കൈയ്യേറ്റത്തിൽ അന്വേഷണം\npriyanka gandhi rahul gandhi congress bjp narendra modi akhilesh yadav mayawati lok sabha elections 2019 പ്രിയങ്ക ഗാന്ധി രാഹുല് ഗാന്ധി കോണ്‍ഗ്രസ് ബിജെപി നരേന്ദ്ര മോദി അഖിലേഷ് യാദവ് മായാവതി\ncongress will doaspoiler in uttar pradesh worries bjp\nStory first published: Monday, April 22, 2019, 18:51 [IST]\nവനജയ്ക്കിത് മൂന്നാമങ്കം... അതും ജനറല് സീറ്റില്; ഒരു വനജയില് മാത്രം ഒതുങ്ങരുത് ഇത്\nകോണ്‍ഗ്രസില് വെട്ടിനിരത്തല്, വിമതരെല്ലാം ഔട്ട്, ഡിസിസി ജനറല് സെക്രട്ടറി അടക്കം പുറത്തായി!!


രാജ്യാന്തര ചലച്ചിത്ര മേള സ്വന്തം സ്വന്തം നിലയ്ക്ക് നടത്തും; ഏഷ്യൻ ചിത്രങ്ങൾക്ക് പ്രാധാന്യം ; കേരള ചലച്ചിത്ര അക്കാദമി\n28 Sep 2018 3:46 AM GMT\nപ്രളയത്തിന്റെ കെടുതികൾ അവസാനിക്കാത്തതിനാൽ ചെലവുകള് ചുരുക്കുന്നതിന്റെ ഭാഗമായി കേരള രാജ്യാന്തര ചലച്ചിത്രമേള (ഐഎഫ്എഫ്കെ) ചലച്ചിത്ര അക്കാദമി ഏറ്റെടുത്തു. മേള സ്വന്തംനിലയ്ക്കു സംഘടിപ്പിക്കുമെന്നു ചലച്ചിത്ര അക്കാദമി സെക്രട്ടറി മഹേഷ് പഞ്ചു മനോരമ ന്യൂസിനോട് പറഞ്ഞു.ഡിസംബര്7മുതല് 13 വരെയാണ് നടത്തുക. ഏഷ്യന് ചിത്രങ്ങള്‍ക്കും ജൂറികള്‍ക്കും പ്രധാന്യം നല്‍കിയാണ് ഇത്തവണ മേള സംഘടിപ്പിക്കുന്നത്.\nമൂന്നരക്കോടി അടിസ്ഥാന ബജറ്റില് ചെലവുകള് ഒതുക്കാനാണ് ധാരണ. ഇതില് രണ്ട് കോടി ഡെലിഗേറ്റ് പാസ് കളക്ഷനിലൂടെയും ഒന്നരക്കോടി സ്പോണ്‍സര്‍മാരിലൂടെയും കണ്ടെത്തും.\nചലച്ചിത്ര അക്കാദമി ചെയര്‍മാനും സെക്രട്ടറിയും ഇന്നലെ മന്ത്രി എ.കെ ബാലനെ സന്ദര്‍ശിച്ച് ചര്‍ച്ച നടത്തി. കഴിഞ്ഞവര്‍ഷം ആറരക്കോടി രൂപയാണു ചലച്ചിത്രമേളയ്ക്കു ചെലവായത്.\nലൈഫ് ടൈം അച്ചീവ്മെന്റ് ഇത്തവണ ഉണ്ടാവില്ല. 10 ലക്ഷമാണ് ഇതിന്റെ തുക.അടുത്തയാഴ്ച മുതല് സെലക്ഷന് ജൂറി സിനിമകള് കണ്ടു തുടങ്ങും. സിനിമയും അണിയറപ്രവര്‍ത്തകരെയും എത്തിക്കുന്നതിനുള്ള ചെലവ് കുറയ്ക്കാനായി ഇത്തവണ ഏഷ്യന് സിനിമകള്‍ക്കായിരിക്കും പ്രാധാന്യം.നൽകുക.\nജേതാവിന്റെ യാത്ര, താമസ, അനുബന്ധ ചെലവുകള് ഉള്‍പ്പെടെ 20 ലക്ഷത്തോളം രൂപ ലാഭിക്കാം എന്നാണു അക്കാദമിയുടെ കണക്ക് കൂട്ടൽ.\nലോക സിനിമ, കോംപറ്റീഷന്, ഇന്ത്യന് സിനിമ, മലയാള സിനിമ എന്നീ പാക്കേജുകള് മാത്രമാണ് ഇത്തവണ ഉണ്ടാവുക. വിദേശ ചലച്ചിത്രപ്രവര്‍ത്തകര് ഉള്‍പ്പെടെ അതിഥികളെ കുറയ്ക്കും. ഉദ്ഘാടന,സമാപന ചടങ്ങുകളിലെ ആഘോഷം ഉണ്ടാവുകയില്ല, പ്രധാന കാറ്റഗറികള്‍ക്ക് മാത്രമേ പുരസ്‌കാരം ഉണ്ടാവുകയുള്ളൂ.\nakbalan Asianmovies IFFK2018 kerala chalachitra academy


നിലമ്പൂരില് ആദിവാസികള് സഞ്ചരിച്ച ജീപ്പ് ആന മറിച്ചിട്ടു; അഞ്ചു പേര്‍ക്ക് പരിക്ക് – Chandrika Daily\nBy web desk 1 Thursday January 7, 2021 10:05 am\nനിലമ്പൂരില് ആദിവാസികള് സഞ്ചരിച്ച ജീപ്പ് ആന മറിച്ചിട്ടു; അഞ്ചു പേര്‍ക്ക് പരിക്ക്\nകരുളായി ഉള്‍വനത്തിലെ മുണ്ടക്കടവ് പുലിമുണ്ടയില് താമസിക്കുന്ന ആദിവാസികള് സഞ്ചരിച്ച ജീപ്പിന് നേരെ ഒറ്റയാന്റെ ആക്രമം. രണ്ട് ആദിവാസി കുടുംബങ്ങളിലെ അഞ്ച് പേര്‍ക്ക് പരിക്കേറ്റു\nബുധനാഴ്ച വൈകുന്നേരം അഞ്ചോടെയാണ് സംഭവം. ഉച്ചക്കുളത്തുള്ള ബന്ധുവിനെ കാണാന് പോവുന്നതിനിടെ പുലിമുണ്ടയില് നിന്ന് മൂത്തേടം കല്‍ക്കുളത്തേക്കുള്ള വന പാതയില് വെച്ചാണ് ആനയുടെ ആക്രമമുണ്ടായത്. വഴിയരികില് പതുങ്ങിയിരുന്ന ഒറ്റയാന് ജീപ്പ് അടുത്തെത്തിയോടെ മുന്നോട്ട് ചാടുകയും ജീപ്പ് മറിച്ചിടുകയുമായിരുന്നു.\nമൂന്ന് തവണ മറിഞ്ഞാണ് ജീപ്പ് നിന്നതെന്ന് പരിക്ക് പറ്റിയവര് പറഞ്ഞു. വാഹനത്തിലിരിക്കുന്നവരും ആനയെ കണ്ടിരുന്നില്ല. പരിക്ക് പറ്റിയ സുധാകരനാണ് ജീപ്പ് ഓടിച്ചിരുന്നത്.\nCategories: kerala, News Tags: nilambur


നിർഭയ കേസിൽ വ്യാജരേഖ: അഭിഭാഷകന് നോട്ടീസ് - Janayugom Online\nനിർഭയ കേസിൽ വ്യാജ സത്യവാങ്മൂലം സമർപ്പിച്ച അഭിഭാഷകൻ എ പി സിങിന് ഡൽഹി ബാർ കൗൺസിൽ നോട്ടീസയച്ചു. നിർഭയ പെൺകുട്ടിയെ കൂട്ടബലാത്സംഗം ചെയ്‌ത് കൊലപ്പെടുത്തിയ കേസിലെ പ്രതി പവൻ കുമാർ ഗുപ്തയ്‌ക്ക് വേണ്ടിയാണ് എ പി സിങ് വ്യാജ സത്യാവാങ്മൂലം കോടതിയിൽ നൽകിയത്. നടപടികൾ വൈകിപ്പിക്കുന്നതിന്റെ ഭാഗമായി സിങ് വിചാരണയ്ക്ക് ഹാജരാകാതിരിക്കുകയും ചെയ്തു. തുടർന്ന് എ പി സിങിനെതിരെ നടപടിയെടുക്കണമെന്ന് ഡൽഹി ഹൈക്കോടതി ബാർ കൗൺസിലിനോട് ആവശ്യപ്പെടുകയായിരുന്നു.\nരണ്ടാഴ്‌ചയ്‌ക്കകം മറുപടി നൽകാനാണ് ബാർ കൗൺസിൽ നോട്ടീസിൽ ആവശ്യപ്പെട്ടിരിക്കുന്നത്. കുറ്റകൃത്യം ചെയ്യുമ്പോള് പവൻ കുമാർ ഗുപ്തയ്ക്ക് പ്രായപൂർത്തിയായിരുന്നില്ലെന്ന് കാണിച്ചാണ് എ പി സിങ് കഴിഞ്ഞ ഡിസംബറിൽ സത്യവാങ്മൂലം സമർപ്പിച്ചത്. എന്നാല് ഹര്‍ജി തള്ളിയ ഹൈക്കോടതി അഭിഭാഷകന് എ പി സിങിന് 25,000 രൂപ പിഴ ചുമത്തി. പല തവണ ആവശ്യപ്പെട്ടിട്ടും കോടതിയില് ഹാജരാകാന് തയ്യാറാകാതിരുന്ന സാഹചര്യത്തിലാണ് കോടതി പിഴ ചുമത്തിയത്. പ്രതിയുടെ പ്രായം സംബന്ധിച്ച വ്യാജ സത്യവാങ്മൂലം സമര്‍പ്പിച്ച അഭിഭാഷകനെതിരെ നടപടി സ്വീകരിക്കാന് കോടതി ഡല്‍ഹി ബാര് കൗണ്‍സിലിന് നിര്‍ദ്ദേശം നല്‍കുകയായിരുന്നു.


Paleo Diet | പ്രാചീന മനുഷ്യരുടെ പാലിയോ ഡയറ്റിന് ആരാധകർ കൂടുന്നു!\nപ്രാചീന മനുഷ്യരുടെ പാലിയോ ഡയറ്റിന് ആരാധകർ കൂടുന്നു!\nശ്രീപ്രസാദ് March 26, 2020 11:33 AM IST\nപ്രാചീന ശിലായുഗ മനുഷ്യരെ പോലെ ഇന്നു നമുക്ക് ജീവിക്കാൻ സാധിക്കുമോ? പൂർണ നഗ്നരായി, വേട്ടയാടി, ഗുഹയിൽ താമസിച്ച്....എന്ത് അസംബന്ധമാണല്ലേ. പക്ഷേ പ്രാചീന ശിലായുഗ മനുഷ്യർ കഴിച്ചിരുന്ന ഭക്ഷണം ഇന്നും കഴിക്കാം. ലോകത്തിന്റെ വിവിധ ഭാഗങ്ങളിൽ പ്രാചീന മനുഷ്യരുടെ ആഹാര ശീലത്തിന് ആരാധകർ ഏറുന്നുണ്ട്. പാലിയോ ഡയറ്റ് അഥവ ശിലായുഗ ഭക്ഷണരീതി എന്ന ഓമനപ്പേരിലാണ് ഇത് അറിയപ്പെടുന്നത്. പുതിയ കാലത്തെ പല ആരോഗ്യപ്രശ്നങ്ങൾക്കും പ്രാചീന ഭക്ഷണ രീതി പരിഹാരമാകാമെന്നാണ് പാലിയോ ഡയറ്റ് വക്താക്കൾ അവകാശപ്പെടുന്നത്. പുതിയ കാലത്തെ കൃഷിയും ഫാമിങ്ങുമാണ് മനുഷ്യന്റെ ജീവിതശൈലീ രോഗങ്ങൾക്കും പൊണ്ണത്തടിക്കും കാരണമെന്നാണ് ഇവരുടെ പക്ഷം.\nലോക്ഡൗൺ ദിനങ്ങൾ അടുക്കളയിൽ കൂടുതൽ ജാഗ്രതയോടെ...\nഅതേസമയം, പോഷകങ്ങളുടെ ശരിയായ ചേരുവ ഉറപ്പാക്കാത്ത പാലിയോ ഡയറ്റ് മനുഷ്യാരോഗ്യത്തെ ദോഷകരമായി ബാധിക്കുമെന്ന് ഇതിനെ എതിർക്കുന്നവർ കട്ടായം പറയുന്നു.\nതർക്കമവിടെ നിൽക്കട്ടെ പാലിയേറ്റീവ് ഡയറ്റ് പിന്തുടരുന്നവർ എന്തൊക്കെ കഴിക്കണം? ഉദ്ദേശ്യ‌ം 10000 വർഷം മുൻപ് വരെ ലോകത്തുണ്ടായിരുന്ന ആഹാരങ്ങളൊക്കെ കഴിക്കാം.\nകൃഷിയും മറ്റും തുടങ്ങുന്നതിനു മുൻപ് വേട്ടയാടിയും മീൻപിടിച്ചും പലയിടത്തു നിന്നു ശേഖരിച്ചും മറ്റുമാണ് മനുഷ്യൻ വിശപ്പ് അകറ്റിയിരുന്നത്. അത്തരത്തിൽ ഉള്ള ഇറച്ചി, മീൻ, പഴങ്ങൾ, പച്ചക്കറികൾ, മുട്ട എന്നിവ മാത്രം ഭക്ഷണത്തിൽ ഉൾപ്പെടുത്തുന്നവരാണ് പാലിയോ ഡയറ്റുകാർ. കൃഷി ചെയ്യുന്ന പയർ, പരിപ്പ്, ഉരുളക്കിഴങ്ങ്, ഉപ്പ്, പഞ്ചസാര, പാൽ ഉൽപന്നങ്ങൾ, ധാന്യങ്ങളായ അരി, ബാർളി, ഗോതമ്പ്, ചോളം, സോയാബീൻ എന്നിവയൊന്നും തൊട്ടുകൂട്ടാനേ പാടില്ല. ബർഗർ, ബിസ്കറ്റ്, സോസ്, ജ്യൂസ് ഇവയൊന്നും ഏഴയലത്ത് കയറ്റില്ല പാലിയോ ഡയറ്റുകാർ.\nഎന്നുവച്ച് പാലിയോ ഡയറ്റുകാർ വീട്ടിൽ പലഹാരങ്ങളൊന്നും ഉണ്ടാക്കാതിരിക്കില്ല കേട്ടോ. തേങ്ങയാണ് പലഹാരങ്ങൾക്കായി കൂടുതലായി ഉപയോഗിക്കുന്നത്. തെങ്ങ് കാർഷിക യുഗത്തിനു മുൻപേ ഇവിടെ ഉണ്ടായിരുന്നു എന്നതാണ് അതിന്റെ ന്യായം. എണ്ണയ്ക്കായി ഒലിവ് എണ്ണ, വെളിച്ചെണ്ണ എന്നിവ ഉപയോഗിക്കുന്നു. മധുരത്തിനായി തേനും.\nപാലുൽപന്നങ്ങൾ ഒഴിച്ചു നിർത്തുന്നതിനാൽ കാൽസ്യത്തിന്റെ കുറവുണ്ടാകുമെന്ന് എതിരാളികൾ വാദിക്കുമ്പോൾ, അത് പച്ചിലകൾ കൊണ്ടും ചൂര, അയല, മത്തി പോലുള്ള മത്സ്യങ്ങൾകൊണ്ടും പകരം വയ്ക്കുന്നു പാലിയോ ഡയറ്റുകാർ.\nസംസ്കരിച്ച പാക്കറ്റ് ഭക്ഷണങ്ങൾ ഒഴിവാക്കുന്നത് ഒരു തരത്തിൽ ഗുണമായി കാണാമെങ്കിലും ഓട്സിലും മറ്റുമുള്ള പ്രോട്ടീനുകളുടെ കുറവ് പാലിയോ ഡയറ്റുകാരിലേക്ക് എത്താത്തത് അപകടകരമാണെന്ന് ഡയറ്റീഷ്യന്മാർ പറയുന്നു. അതുപോലെ ധാന്യങ്ങളിൽ നിന്നു കിട്ടേണ്ട ഫൈബറിന്റെ കുറവും അപകടമാണ്.\nധാരാളമായി ഇവർ ചുവന്ന മാംസാഹാരം കഴിക്കുന്നതിനാൽ ശരീരത്തിൽ കൊഴുപ്പു കൂടി മറ്റു രോഗങ്ങൾക്ക് ഇടയാക്കാമെന്ന മുന്നറിയിപ്പുമുണ്ട്. പക്ഷേ കൊഴുപ്പ് കുറഞ്ഞ ലീൻ മീറ്റാണ് തങ്ങൾ കഴിക്കുന്നതെന്നതിനാൽ ആ സാധ്യതയില്ലെന്ന് പാലിയോ ഡയറ്റുകാർ വാദിക്കുന്നു.\nഎന്നാൽ പാലിയോ ഡയറ്റിൽ ഉപ്പ് തീർത്തും മാറ്റിനിർത്തുന്നത് രക്തസമ്മർദ പ്രശ്നങ്ങൾ ഇല്ലാതാക്കുകയും അതിലൂടെ ഹൃദയസംബന്ധിയായ അസുഖങ്ങളുടെ സാധ്യത കുറയ്ക്കുകയും ചെയ്യുന്നുണ്ട്.\nഭാരം നന്നായി കുറയുമെന്നതാണ് മറ്റൊരു പാലിയോ ഡയറ്റ് വാഗ്ദാനം. എന്നാൽ കൃത്യമായ പോഷകാഹാര പിൻബലമില്ലാതെ ഭാരം കുറയ്ക്കുന്നത് അത്ര നല്ലതല്ലെന്നു മറുഭാഗവും ഖണ്ഡിക്കുന്നു. അവകാശ വാദങ്ങൾ ഒട്ടേറെയുണ്ടെങ്കിലും തങ്ങളുടെ ഭക്ഷണരീതി ആരോഗ്യത്തിനു മികച്ചതാണെന്നതിന് ശാസ്ത്രീയ അടിത്തറ ഉറപ്പാക്കാൻ പാലിയോ ഡയറ്റുകാർക്ക് ഇതുവരെ സാധിച്ചിട്ടില്ല. ഒറ്റപ്പെട്ട പല പരീക്ഷണങ്ങളും പലയിടത്തും നടക്കുന്നുണ്ട്.\nപാലിയോ ഡയറ്റിലെ ഒരു ദിവസം എങ്ങനെ?\nചുട്ടെടുത്ത മീൻ, മത്തങ്ങ\nചുട്ട ഇറച്ചി. കാരറ്റ്, വെള്ളരി, തക്കാളി എന്നിവ ചേർത്ത സാലഡ്, നാരങ്ങാ വെള്ളം.\nബീഫ് കനലിൽ ചുട്ടത്. സാലഡ്, ബദാം. അവസാനം മധുരത്തിനായി സ്ട്രോബറി.\nEnglish Summary: The Paleolithic diet, Paleo diet, caveman diet


todays news headlines september 09 ഇന്നത്തെ പ്രധാന വാർത്തകൾ (09-09-2020)\nഇന്നത്തെ പ്രധാന വാർത്തകൾ (09-09-2020)\nപന്തീരാങ്കാവ് യുഎപിഎ കേസിൽ അലൻ ശുഹൈബിനും താഹ ഫസലിനും ജാമ്യം. അറസ്റ്റിലായി പതിനഞ്ച് മാസത്തെ ജയിൽ ജീവിതത്തിന് ശേഷമാണ് ഇരുവർക്കും ജാമ്യം ലഭിച്ചത്. എൻഐഎ കോടതിയാണ് ഇരുവർക്കും ഉപാധികളോടെ ജാമ്യം അനുവദിച്ചത്.\nപെരിയ ഇരട്ടക്കൊലയുമായി ബന്ധപ്പെട്ട കേസ് ഡയറി സിബിഐക്ക് കൈമാറാത്തതിൽ കാസർഗോട്ട് യൂത്ത് കോൺഗ്രസ് പ്രതിഷേധം. പ്രവർത്തകർക്ക് നേരെ പൊലീസ് ലാത്തി വീശി. പ്രതിഷേധത്തിനിടെ യൂത്ത് കോൺഗ്രസ് ജില്ലാ പ്രസിഡന്റിന് പരുക്കേറ്റു. കാസർഗോട്ട് ഡിവൈഎസ്പി ഉൾപ്പെടെ ആറ് പൊലീസ് ഉദ്യോഗസ്ഥർക്കും പരുക്കേറ്റു.\nഇടുക്കി വട്ടവടയിൽ കടുത്ത ജാതി വിവേജനം. ചക്ലിയ വിഭാഗത്തിൽപ്പെട്ടവർക്ക് മുടിയും താടിയും വെട്ടുന്നതിന് വിലക്ക് ഏർപ്പെടുത്തി. വിഷയത്തിൽ പട്ടികജാതി ക്ഷേമ സമതിയുടെ ഇടപെടലിനെ തുടർന്ന് വട്ടവടയിൽ പൊതു മുടിവെട്ട് കേന്ദ്രം ആരംഭിക്കാൻ തീരുമാനിച്ചു. ജാതി വിവേചനം കാട്ടിയ ബാർബർ ഷോപ്പുകൾ പഞ്ചായത്ത് ഇടപെട്ട് പൂട്ടിക്കുകയും ചെയ്തു.\nസ്വർണക്കടത്ത് കേസ്: ബിനീഷ് കോടിയേരി ഹാജരായി\nതിരുവനന്തപുരം സ്വർണകടത്ത് കേസിൽ ബിനീഷ് കോടിയേരി എൻഫോഴ്‌സ്‌മെന്റ് ഡയറക്ടറേറ്റിന് മുന്നിൽ ഹാജരായി.\nഈ മാസം അവസാനം സ്‌കൂളുകൾ തുറക്കുന്നു; മാർഗ നിർദേശം പുറത്തിറക്കി ആരോഗ്യ മന്ത്രാലയം\nഈ മാസം അവസാനം സ്‌കൂളുകൾ തുറക്കുന്നു. സെപ്തംബർ 21 മുതൽ സ്‌കൂളുകൾ തുറന്ന് പ്രവർത്തിക്കാമെന്ന് കേന്ദ്ര ആരോഗ്യ മന്ത്രാലയമാണ് നിർദേശിച്ചത്. കണ്ടെയ്ൻമെന്റ് സോണിന് പുറത്തുള്ള സ്‌കൂളുകൾ തുറക്കാമെന്നാണ് നിർദേശം.


sreejith paniocker against wcc | ഗീതു മോഹൻദാസിന്റെ 'മൂത്തോൻ' എന്ന സിനിമയിൽ അലൻസിയറെ അഭിനയിപ്പിച്ചതിനെ നിങ്ങൾ എതിർത്തോ? 'പ്രതി പൂവൻകോഴി' എന്ന മഞ്ജു വാര്യർ സിനിമയിൽ അലൻസിയർ അഭിനയിച്ചതിനെ എതിർത്തോ? 'ഉയരെ' എന്ന പാർവതി സിനിമയിൽ അഭിനയിച്ച, ദിലീപിനെ പിന്തുണച്ച സിദ്ദിഖിനെ എതിർത്തോ; രൂപീകൃതമായി മൂന്നു വർഷങ്ങൾ പൂർത്തിയാകുമ്പോഴേക്കും അവസര സമത്വവും ലിംഗനീതിയും ഉറപ്പുവരുത്താൻ സാധിച്ചോ? വുമൺ ഇൻ കളക്ടീവിന് എതിരെ ശ്രീജിത്ത് പണിക്കർ - MarunadanMalayalee.com\nOctober 16, 202012:18 PM IST Permalink\nതിരുവനന്തപുരം: ഇടവേളബാബു നടത്തിയ വിവാദപരാമർശത്തിന്റെ പേരിൽ ഡബള്യു.സി.സിയും താരസംഘടന അമ്മയും തമ്മിൽ കൊമ്പുകോർക്കുന്ന അവസരത്തിൽ വുമൺ ഇൻ സിനിമ കളക്ടീവിന് എതിരെ ചോദ്യവുമായി ശ്രീജിത്ത് പണിക്കരുടെ ഫേസ് ബുക്ക് കുറിപ്പ്. സംഘടന പിറന്നിട്ട് മൂന്ന് വർഷം കഴിഞ്ഞിട്ട് വനിതാ സംഘടന ഏറ്റെടുത്ത് നടത്തിയ സിനിമയിലെ സമത്വം എന്താണെന്നും ലിംഗനീതി ഉറപ്പാക്കാൻ എന്ത് ചെയ്‌തെന്നും ശ്രീജിത്ത് പണിക്കർ ചോദിക്കുന്നു. ദിലീപിന്റെ സുഹൃത്തായ ബി. ഉ്ണ്ണികൃഷ്ണന്റെ ഒപ്പം പ്രവർത്തിച്ചതിന്റെ പേരിൽ വിധു വിൻസെന്റിനോട് വിശദീകരണം ആവശ്യപ്പെട്ടിട്ട് വിധു രാജിവയ്‌ക്കേണ്ടി വന്നില്ലെയെന്നും ശ്രീജിത്ത് പണിക്കർ ചോദിക്കുന്നു.\nഗീതു മോഹൻദാസിന്റെ 'മൂത്തോൻ' എന്ന സിനിമയിൽ അലൻസിയറെ അഭിനയിപ്പിച്ചതിനെ നിങ്ങൾ എതിർത്തോ? 'പ്രതി പൂവൻകോഴി' എന്ന മഞ്ജു വാര്യർ സിനിമയിൽ അലൻസിയർ അഭിനയിച്ചതിനെ എതിർത്തോ? 'ഉയരെ' എന്ന പാർവതി സിനിമയിൽ അഭിനയിച്ച, ദിലീപിനെ പിന്തുണച്ച സിദ്ദിഖിനെ എതിർത്തോ? സംവിധായകൻ കമലിനെതിരെ ആരോപണം ഉണ്ടായപ്പോൾ നിങ്ങൾ എന്തുചെയ്തു എന്നും ശ്രീജിത്ത് ആരോപണം ഉന്നയിക്കുന്നു.\nഫേസ്‌ബുക്ക് പോസ്റ്റിന്റെ പൂർണരൂപം ഇങ്ങനെ:-\n(2) സാധിച്ചില്ലെങ്കിൽ എന്നത്തേയ്ക്ക് സാധിക്കും? സിനിമാരംഗത്തെ മനോഭാവങ്ങൾ മാറാൻ വർഷങ്ങൾ വേണ്ടിവരുമെന്ന ഇടവേള ബാബുവിന്റെ പ്രസ്താവനയെ അപലപിക്കുന്നവർക്ക് 'വർഷങ്ങൾ വേണ്ടിവരും' എന്ന മറുപടി ഈ ചോദ്യത്തിനുള്ള ഉത്തരമായി പറയാൻ കഴിയില്ലെന്ന് കരുതുന്നു.\n(4) WCC വെബ്‌സൈറ്റിൽ സംഘടനയുടെ കഴിഞ്ഞ ഒന്നര വർഷത്തെ പ്രവർത്തനങ്ങളെക്കുറിച്ച് ഒന്നും പറയുന്നില്ല. അതിനു തൊട്ടുമുൻപ് നടൻ അലൻസിയർ ലോപ്പസ് ഒരു സിനിമാ പ്രവർത്തകയെ അപമാനിച്ചെന്ന ആരോപണം വന്നപ്പോൾ നിങ്ങൾ ആ സ്ത്രീയ്ക്ക് പിന്തുണ പ്രഖ്യാപിച്ചു എന്ന് സൈറ്റിൽ ഉണ്ട്; പിന്നീട് അലൻസിയർ പരസ്യമായി മാപ്പ് പറഞ്ഞതായും. എന്നാൽ നിങ്ങൾ തന്നെ കൊടുത്തിരിക്കുന്ന വാർത്തയിൽ, 'എന്തു നടപടിയാണ് ആ സ്ത്രീയ്ക്ക് ആവശ്യമെന്നും അലൻസിയർ മാപ്പ് പറഞ്ഞാൽ മതിയോ,' എന്നും നിങ്ങൾ ചോദിച്ചതായി പറയുന്നുണ്ട്. മാപ്പ് മതിയെന്നാണ് ആദ്യം പറഞ്ഞതെങ്കിലും അദ്ദേഹം മറ്റു സ്ത്രീകളോടും മോശമായി പെരുമാറിയതിനാൽ മാപ്പ് മാത്രം പോരാ എന്നാണ് ആ സ്ത്രീ പറഞ്ഞതായി വാർത്തയിൽ കാണുന്നത്. പിന്നീട് നിങ്ങൾ എന്ത് നടപടിയാണ് അലൻസിയറിനെതിരെ സ്വീകരിച്ചത്?\n(5) WCC-യിൽ ഇരട്ടത്താപ്പ് ആരോപിച്ചാണല്ലോ സംവിധായക വിധു വിൻസന്റ് രാജിവെച്ചത്. നടൻ ദിലീപിനെ പിന്തുണച്ച സംവിധായകൻ ബി ഉണ്ണികൃഷ്ണനൊപ്പം പ്രവർത്തിച്ചത് എന്തിനെന്ന വിശദീകരണം ആവശ്യപ്പെട്ടതിനാലാണ് രാജിയെന്ന് വിധു പറഞ്ഞിരുന്നു. സിനിമയിൽ പ്രവർത്തിക്കാനുള്ള വിധുവിന്റെ തുല്യാവസരമെന്ന അവകാശത്തെ ബാധിക്കുന്ന ഈ വിശദീകരണം ചോദിക്കൽ നടപടി നിങ്ങളുടെ സംഘടനയുടെ തന്നെ പ്രഖ്യാപിത ലക്ഷ്യത്തിനു വിരുദ്ധമായിരുന്നില്ലേ? നിസ്സഹകരണം ആണ് നിങ്ങൾ ഉദ്ദേശിച്ചതെങ്കിൽ ഇതേന്യായം അലൻസിയറിനും ബാധകമാണോ? ആണെങ്കിൽ WCC അംഗമായ ഗീതു മോഹൻദാസിന്റെ 'മൂത്തോൻ' എന്ന സിനിമയിൽ അലൻസിയറെ അഭിനയിപ്പിച്ചതിനെ നിങ്ങൾ എതിർത്തോ? 'പ്രതി പൂവൻകോഴി' എന്ന മഞ്ജു വാര്യർ സിനിമയിൽ അലൻസിയർ അഭിനയിച്ചതിനെ എതിർത്തോ? 'ഉയരെ' എന്ന പാർവതി സിനിമയിൽ അഭിനയിച്ച, ദിലീപിനെ പിന്തുണച്ച സിദ്ദിഖിനെ എതിർത്തോ? സംവിധായകൻ കമലിനെതിരെ ആരോപണം ഉണ്ടായപ്പോൾ നിങ്ങൾ എന്തുചെയ്തു? സ്‌ററെഫി സേവ്യർ എന്ന കോസ്റ്റ്യൂം ഡിസൈനർ ഗീതു മോഹൻദാസിനെതിരെ ഉന്നയിച്ച ആരോപണങ്ങളിൽ നിങ്ങൾ ഏതു ഭാഗത്താണ്? സ്ത്രീകളോട് മോശമായി പെരുമാറിയെന്ന ആരോപണം നേരിടുന്ന വിനായകനെ സഹകരിപ്പിച്ച് സിനിമ നിർമ്മിക്കുന്ന റീമ കല്ലിങ്ങലിന്റെ നിലപാടിനൊപ്പമാണോ നിങ്ങൾ? നിങ്ങളുടെ എതിർചേരിയിലുള്ള ബി ഉണ്ണികൃഷ്ണനെ സഹകരിപ്പിക്കരുത് എന്നാവശ്യപ്പെട്ടു എന്ന ആരോപണം നേരിടുന്ന നിങ്ങളാണോ സംഘടനയിൽ ഇല്ലാത്ത ഭാവനയെ സഹകരിപ്പിക്കില്ല എന്ന് ഇടവേള ബാബു പറഞ്ഞതിനെ എതിർക്കുന്നത്?\n(7) അവസര സമത്വം എന്ന പ്രശ്‌നം സിനിമയിൽ ഉണ്ടായിരുന്നുവെങ്കിൽ ഇതിനോടകം വലിയ തോതിലുള്ള അംഗത്വ വർദ്ധനവ് WCC-ക്ക് കൈവരിക്കാൻ കഴിയേണ്ടതാണ്. അത് സാധിച്ചിട്ടുണ്ടോ? മുഖ്യധാരാ നടികളിൽ എത്രപേർ WCC-യിൽ അംഗങ്ങളാണ്?\n(8) AMMA-യിൽ ധാരാളം നടിമാർ അംഗങ്ങളായി തുടരുകയും അവർ WCC-യിൽ അംഗങ്ങൾ അല്ലാതിരിക്കുകയും ചെയ്യുന്നതിന്റെ കാരണം എന്തായിരിക്കും? അവസരങ്ങൾ കുറയുമെന്ന ഭീതിയാവാമെന്ന് നിങ്ങളിൽ പലരും പറഞ്ഞുകണ്ടു. എന്താണ് അതിനുള്ള തെളിവ്? AMMA-യിൽ തുല്യാവസരങ്ങൾ ഉണ്ടെന്നും ലിംഗനീതി പ്രശ്‌നം ഇല്ലെന്നും അതുകൊണ്ടാണ് ആൾക്കാർ WCC-യിൽ ചേരാൻ തയ്യാറാകാത്തതെന്ന് മറുവാദമുണ്ടായാൽ അത് തെറ്റാണെന്ന് എങ്ങനെ തെളിയിക്കാൻ കഴിയും?\n(9) AMMA-യിൽ ഉള്ളവർ പല കാരണങ്ങളാൽ സ്ത്രീകളുടെ പ്രശ്‌നങ്ങളിൽ ഇടപെടുന്നില്ല എന്ന് നിങ്ങൾ പറയുന്നു. നിങ്ങളെ പരസ്യമായി പിന്തുണച്ച നടന്മാരും അവസരങ്ങൾ കുറയുമെന്ന ഭയം ഉള്ളവരാണോ? അവർ ഇപ്പോൾ നിങ്ങൾക്കുവേണ്ടി AMMA-യുടെ ഉള്ളിൽ സംസാരിക്കുന്നില്ലേ? ഇല്ലെങ്കിൽ എന്തുകൊണ്ട്?\n(10) WCC അംഗങ്ങളല്ലാത്ത സ്ത്രീകൾ നേരിടുന്ന പ്രശ്‌നങ്ങളെക്കുറിച്ച് WCC-ക്ക് അഭിപ്രായമുണ്ടോ? ഉദാഹരണത്തിന്, ഡബ്ബിങ് ആർട്ടിസ്റ്റ് ഭാഗ്യലക്ഷ്മിയുടെ വിഷയം. ആദ്യകാലം മുതൽ ഏതാനും ആഴ്ചകൾക്ക് മുൻപുവരെയും WCC-യിൽ ക്ഷണിക്കപ്പെടാത്ത ആളാണ് താനെന്ന് ഭാഗ്യലക്ഷ്മി പറയുകയുണ്ടായി. അംഗമാകുന്ന ആൾക്കാരുടെ കാര്യത്തിൽ മാത്രമേ നിങ്ങൾ അഭിപ്രായം പറയുകയുള്ളോ? അങ്ങനെയുള്ളവർക്ക് മാത്രമേ പരിഗണനയുള്ളോ? ഭാഗ്യലക്ഷ്മിയുമായി ബന്ധപ്പെട്ട് ഇപ്പോൾ ഉണ്ടായ വിഷയത്തിൽ എന്താണ് WCC നിലപാട്? അവർ നേരിട്ട ആരോപണത്തിൽ എന്താണ് WCC-യുടെ അഭിപ്രായം? ആരോപണത്തിൽ പ്രകോപിതയായ അവരുടെ ചെയ്തിയെ അംഗീകരിക്കുന്നുണ്ടോ? മാല പാർവതി WCC അംഗമാണോ? അവരുടെ മകനെതിരെ ആരോപണം ഉണ്ടായപ്പോൾ നിങ്ങൾ എന്ത് നടപടി സ്വീകരിച്ചു?\n(11) എന്തുകൊണ്ടാണ് നിങ്ങളുടെ അംഗങ്ങളുടെ വിവരങ്ങൾ വെബ്‌സൈറ്റിൽ ഉണ്ടെന്ന് പറയുകയും അത് പരിശോധിക്കണമെങ്കിൽ പാസ്വേഡ് ചോദിക്കുകയും ചെയ്യുന്നത്? ഏത് പാസ്വേഡ്? പൊതുജനത്തിന് അറിയാത്ത ഒരു പാസ്വേഡ് എന്തിനാണ് പൊതുജനത്തിനായുള്ള ഒരു വെബ്‌സൈറ്റിൽ ആവശ്യം വരുന്നത്? സംഘടനയിലെ അംഗങ്ങളുടെ പേര് മറച്ചുവെക്കേണ്ട ഒന്നാണോ? ആണെങ്കിൽ അത് എന്തുകൊണ്ട് സൈറ്റിൽ കൊടുത്തു?


Hrithik Katrina bond strengthens post heartbreaks - Malayalam Filmibeat\n29 min ago പ്രേക്ഷകരുടെ പ്രിയപ്പെട്ട മിനിസ്ക്രീൻ താരങ്ങൾ ബിഗ് ബോസിലേക്കോ? സോഷ്യൽ മീഡിയയിൽ ചർച്ചയായി ഈ പേരുകൾ\n| Updated: Sunday, February 23, 2014, 11:42 [IST]\nസിനിമാ ലോകത്ത് ഗോസിപ്പുകള്, പ്രത്യേകിച്ചും പ്രണയഗോസിപ്പുകള് പരക്കാന് സമയം അധികമൊന്നും വേണ്ടി, രണ്ട് താരങ്ങള് ഒന്നിലേറെ തവണ ഒരുമിച്ച് എവിടെയെങ്കിലുമൊന്ന് പോയാല് അടുത്തിരുന്ന് സംസാരിച്ചാല് അതുമതി അവര് തമ്മില് പ്രണയമാണെന്ന വാര്‍ത്ത പരക്കാന് .ഇപ്പോഴിതാ ഇത്തരത്തിലൊരു പുതിയ ഗോസിപ്പ് കേട്ട് അന്ധാളിച്ചിരിക്കുകയാണ് ബോളിവുഡ്. പുത്തന് ഗോസിപ്പിലെ താരങ്ങള് മറ്റാരുമല്ല ഹൃത്തിക് റോഷനും കത്രീന കെയ്ഫും തന്നെ.\nബാങ് ബാങ് എന്ന ചിത്രത്തില് ഇവര് ഒന്നിച്ചഭിനയിക്കുന്നുണ്ട്. സെറ്റില് വച്ച ഇവര് പരസ്പരം അല്‍പനേരം കൂടതല് സംസാരിച്ചുവെന്നതാണ് പ്രശ്‌നമായത്. ഇതിന് പിന്നാലെ ഹൃത്തിക്ക്-സൂസൈന് ബന്ധം പൊളിഞ്ഞതിന് പിന്നില് കത്രീനയാണെന്നുള്ള വാര്‍ത്തയാണ് പരന്നിരിക്കുന്നത്.\nഹൃത്തിക്കും കത്രീനയും തമ്മിലുള്ള കണക്ഷന് ഇന്നോ ഇന്നലേയോ തുടങ്ങിയതല്ലെന്നാണ് ചിലരെല്ലാം പറയുന്നത്. 2011 ഇറങ്ങിയ സിന്ദഗി ന മിലേഗി ദൊബാര എന്ന ചിത്രത്തിന്റെ സമയത്തുതന്നെ ഇവര് തമ്മില് അതിരുവിട്ട അടുപ്പം ഉണ്ടായിരുന്നുപോലും. അന്ന് സുസൈന് രണ്ടുപേര്‍ക്കും താക്കീത് നല്‍കുകയും ചെയ്തിരുന്നുവത്രേ. ബാങ് ബാങ് ചിത്രീകരണത്തിനിടെ പരുക്കേറ്റ് ഹൃത്തിക് ആശുപത്രിയില് കിടന്നപ്പോള് സ്‌പെയിന് വെക്കേഷന് കഴിഞ്ഞെത്തിയ കത്രീന അവിടെ താരത്തെ കാണാനെത്തുകയും ചെയ്തു.\nപിന്നീട് സ്ഥിരമായി ഫോണ് സംസാരങ്ങളും സന്ദേശമയ്ക്കലുകളുമെല്ലാമായതോടെ സഹികെട്ട് സൂസൈന് ഹൃത്തിക്കിന്റെ ജീവിതത്തില് നിന്നും ഇറങ്ങിപ്പോവുകയാണുണ്ടായതെന്നാണ് കേള്‍ക്കുന്നത്.\nമുമ്പ് സല്‍മാന് ഖാനുമായി പ്രണയത്തിലായിരുന്ന കത്രീന ഇടക്ക് കാലുമാറി രണ്‍ബീറിനൊപ്പം കൂടിയിരുന്നു. എന്നാല് അടുത്തിടെ രണ്‍ബീറിനെ വിട്ട് ഹൃത്തിക്കുമായി കൂടുതല് സമയം ചെലവിടാന് തുടങ്ങിയെന്നാണ് കേള്‍ക്കുന്നത്. രണ്‍ബീര് വിവാഹാഭ്യര്‍ത്ഥന നടത്തിയപ്പോള് കത്രീന അത് നിരസിച്ചതിന് പിന്നിലും ഹൃത്തിക്കുമായുള്ള ബന്ധമാണെന്നാണ് പറഞ്ഞുകേള്‍ക്കുന്നത്. സൂസൈന് വിട്ടുപോയതോടെ ആകെ തകര്‍ന്ന ഹൃത്തിക്കിനെ ഇപ്പോള് ഹാപ്പിയാക്കി നിര്‍ത്തുന്നത് കത്രീനയാണെന്നാണ് ചിലരെല്ലാം അടക്കം പറയുന്നത്.\nബാങ് ബാങ് എന്ന ചിത്രം പുറത്തിറങ്ങിക്കഴിയുന്നതോടെ ഇവര് തമ്മിലുള്ള ബന്ധം എല്ലാവര്‍ക്കും മനസിലാകുമെന്നും, ചിത്രത്തിലെ പല രംഗങ്ങളിലും അവര് അഭിനയിക്കുകയല്ല ജീവിയ്ക്കുകയാണ് ചെയ്തതെന്നുമാണ് ഷൂട്ടിങ് സെറ്റില് നിന്നുള്ള ചിലരെല്ലാം പറയുന്നത്.\nRead more about: hrithik roshan katrina kaif divorce love friendship gossip bang bang ഹൃത്തിക് റോഷന് കത്രീന കെയ്ഫ് ഗോസിപ്പ് സൂസൈന് ഖാന് വിവാഹമോചനം പ്രണയം ബോളിവുഡ് ബാങ് ബാങ്\nThe friendship between Bollywood hunk Hrithik Roshan and Katrina Kaif seems to have deepened, after they started shooting for their film.


ഗെയിംസിൽ പങ്കെടുക്കുന്ന വിദ്യാർഥികൾക്ക് എംഎൽഎ യാത്രച്ചെലവു നല്കി : Deepika.com Nattu Visesham\nSaturday, September 18, 2021 12:45 AM IST\nഒറ്റപ്പാലം: ഏഷ്യൻ സോഫ്റ്റ് ബേസ് ബോൾ ഗെയിംസിൽ പങ്കെടുക്കുന്നവർക്കു യാത്രാച്ചെലവിനുള്ള പണം നൽകിയത് എംഎൽഎ. നവംബർ 21ന് നേപ്പാളിൽ നടക്കുന്ന ഗെയിംസിൽ പങ്കെടുക്കുന്നതിന് പോകുന്ന വിദ്യാർഥികൾക്കാണ് കെ. ശാന്തകുമാരി എംഎൽഎ യാത്രാചെലവ് നൽകിയത്.\nനേപ്പാളിലെ പൊക്കാറയിൽവച്ച് നവംബർ 21 മുതൽ 25 വരെ നടക്കുന്ന ഏഷ്യൻ സോഫ്റ്റ് ബേസ് ബോൾ ഗെയിംസിൽ പങ്കെടുക്കാൻ അർഹത നേടിയ കോളജ് വിദ്യാർഥികൾക്കാണ് കെ. ശാന്തകുമാരി എംഎൽഎ തുണയായത്. പത്തിരിപ്പാല സർക്കാർ കോളജിലെ കെ.ബി. രാഹുൽ കൃഷ്ണ, കെ. ആകാശ്, കെ.എസ്. സൂര്യപ്രകാശ് എന്നീ വിദ്യാർഥികളാണ് അർഹത നേടിയത്.\nഅർഹത നേടിയെങ്കിലും മത്സരസ്ഥലത്തെത്താനുള്ള യാത്രാച്ചെലവ് കണ്ടെത്താനാകാതെ വിഷമത്തിലായിരുന്നു ഇവർ. കഴിഞ്ഞ ദിവസം സ്കൂൾ കെട്ടിടം ഉദ്ഘാടനം ചെയ്യാനെത്തിയ എംഎൽഎ യെ വിദ്യാർഥികൾ പ്രശ്നം ബോധ്യപ്പെടുത്തിയിരുന്നു. തുടർന്ന് എംഎൽഎ യാത്രാച്ചെലവിനുള്ള പണവുമായെത്തുകയായിരുന്നു. മണ്ണൂർ പഞ്ചായത്ത് പ്രസിഡന്‍റ് എസ്. അനിത, വൈസ് പ്രസിഡന്‍റ് ഒ.വി സ്വാമിനാഥൻ, പ്രിൻസിപ്പൽ ഇൻ ചാർജ് കെ.വി മേഴ്സി, സുനിത മുരളി, പഞ്ചായത്തംഗം എ.എ. ശിഹാബ് എന്നിവർക്കൊപ്പമാണ് എംഎൽഎ എത്തിയത്.


സംസ്ഥാനത്ത് ഇന്ന് 42 പേർക്ക് കോവിഡ്. ഇത്രയേറെ കേസുകള് ആദ്യമായി\nMay 22, 2020, 05:43 pm IST\nതിരുവനന്തപുരം: സംസ്ഥാനത്ത് ഇന്ന് 42 പേർക്ക് കോവിഡ് ബാധിച്ചതായി മുഖ്യമന്ത്രി പിണറായി വിജയന് അറിയിച്ചു.2പേര്‍ക്കു നെഗറ്റീവ് ആയി. സംസ്ഥാനത്ത് ഇത്രയേറെ കോവിഡ് കേസുകള് റിപ്പോര്‍ട്ട് ചെയ്യുന്നത് ആദ്യമായാണ്. കണ്ണൂർ– 12, കാസർകോട്– 7, കോഴിക്കോട്, പാലക്കാട്– 5, തൃശൂർ, മലപ്പുറം – 4, കോട്ടയം– 2, കൊല്ലം, പത്തനംതിട്ട, വയനാട് –1 എന്നിങ്ങനെയാണു രോഗബാധിതരുടെ എണ്ണം. മാര്‍ച്ച് 27-നാണ് ഇതിനു മുമ്പ് ഏറ്റവും കൂടുതല് കേസുകള് റിപ്പോര്‍ട്ട് ചെയ്തത് – 39 പേര്.\nഇന്നു രോഗം ബാധിച്ച 21 പേർ മഹാരാഷ്ട്രയിൽ നിന്നെത്തിയവരാണ്. തമിഴ്നാട്ടില്‍നിന്നും ആന്ധ്രയിൽനിന്നും വന്ന ഓരോ ആളുകൾക്ക് രോഗം സ്ഥിരീകരിച്ചു. വിദേശത്തുനിന്ന് വന്ന 17 പേർക്കാണ് കോവിഡ് പോസിറ്റീവായത്. കണ്ണൂരിൽ ഒരാൾക്ക് സമ്പർക്കത്തിലൂടെ രോഗം വന്നു. കോഴിക്കോട് ആരോഗ്യപ്രവർത്തകകയ്ക്ക് രോഗം സ്ഥിരീകരിച്ചു. ഇതുവരെ രോഗം ബാധിച്ചവരുടെ എണ്ണം 732 ആയി. 216 പേര് ചികിൽസയിലുണ്ട്. 84258 പേർ നിരീക്ഷണത്തിലുണ്ട്. 83649 പേർ വീടുകളിലും ഇൻസ്റ്റിറ്റ്യൂഷണൽ ക്വാറന്റീനിലും നിരീക്ഷണത്തിലാണ്.\n609 പേർ ആശുപത്രികളിൽ നീരീക്ഷണത്തിലുണ്ട്. ഇന്ന് 162 പേരെ ആശുപത്രിയിൽ പ്രവേശിപ്പിച്ചു. ഇതുവരെ 51310 സാംപിൾ പരിശോധനയ്ക്ക് അയച്ചു. 49535 എണ്ണത്തിൽ രോഗബാധ ഇല്ലെന്നു കണ്ടെത്തി.പാലക്കാട് 24, കാസർകോട് 21, കോഴിക്കോട് 19 എന്നിങ്ങനെയാണ് കൂടുതൽ പേർ ചികിത്സയിലുള്ളത്. സംസ്ഥാനത്ത് 28 ഹോട്സ്പോട്ടുകൾ. 82299 പേർ ഇതരസംസ്ഥാനങ്ങളിൽ നിന്നു വന്നു. വിദേശത്തുനിന്നു വന്നവരിൽ 157 പേർ ആശുപത്രികളിൽ ക്വാറന്റീനിലാണ്.\nഇന്ന് വൈറസ് ബാധിതരിൽ ഉണ്ടായ വർധന വളരെയധികം ആശങ്കയുയർത്തുന്നു. രോഗബാധിതരുടെ എണ്ണം വർധിക്കുന്നതിൽ പരിഭ്രമിച്ച് നിസഹായത പ്രകടിപ്പിക്കില്ല. ലോക്ഡൗൺ നിയന്ത്രണങ്ങവിൽ ഇളവു വരുത്തിയത് ജീവിതം മുന്നോട്ടു കൊണ്ടുപോകാനാണ്, ആഘോഷിക്കാനായി ആരും ഇറങ്ങരുത്. പൊതുഗതാഗതം ആരംഭിച്ചതിനാൽ തിരക്ക് കൂടിയിട്ടുണ്ട്. കുട്ടികളെയും വയോജനങ്ങളെയിമായി പുറത്തിറങ്ങരുത്. റിവേഴ്സ് ക്വാറന്റീൻ നിർദേശിക്കുന്നത് കുട്ടികളിലും വയോജനങ്ങളിലും രോഗവ്യാപനം ഉണ്ടാവാതിരിക്കാനാണ്. എസ്എസ്എൽസി, ഹയർസെക്കൻഡറി പരീക്ഷകൾ മേയ് 26 മുതൽ 30 വരെ കർശനമായ ആരോഗ്യസുരക്ഷാ മാനദണ്ഡങ്ങൾ പാലിച്ചുകൊണ്ട് നടക്കും. ഇതു സംബന്ധിച്ച് മർഗനിർദേശങ്ങൾ പ്രധാന അധ്യാപകർക്കും വിദ്യാർഥികൾക്കും നൽകി.\nവിദ്യാർഥകൾ പരീക്ഷയ്ക്ക് എത്തിച്ചേരുന്നതിലും ധാരണയായി. മറ്റു സംസ്ഥാനങ്ങളിൽനിന്നു വരുന്ന വിദ്യാർഥികൾക്ക് 14 ദിവസം ക്വാറന്റീൻ നിർബന്ധം. ഹോം ക്വാറന്റീനിൽ കഴിയുന്ന വിദ്യാർഥികൾക്ക് പ്രത്യേക സൗകര്യമൊരുക്കും. വിദ്യാർഥികൾക്ക് തെർമൽ സ്ക്രീനിങ് നിർബന്ധമാക്കും. അധ്യാപകർ ഗ്ലൗസ് ധരിക്കും. ഉത്തരക്കടലാസ് ഏഴു ദിവസം പരീക്ഷാ കേന്ദ്രത്തിൽ തന്നെ സൂക്ഷിക്കും. വീട്ടിലെത്തിയ ഉടൻ കുട്ടികൾ കുളിച്ച് ദേഹം ശുചിയാക്കിയ ശേഷമേ വീട്ടുകാരുമായി ഇടപെടാവൂ. പരീക്ഷ നടത്തുന്ന എല്ലാ വിദ്യാലയങ്ങളും ഫയർഫോഴ്സിന്റെ സഹായത്തോടെ അണുവിമുക്തമാക്കും.\nതെർമൽ സ്ക്രീനിങ്ങിനായി പരീക്ഷാ കേന്ദ്രങ്ങളിലേക്ക് 5000 ഐആർ തെർമോമീറ്ററുകൾ വാങ്ങും. സാനിറ്റൈസർ, സോപ്പ് എന്നിവ എല്ലാ വിദ്യാലയങ്ങളിലും ലഭ്യമാക്കുന്നതിന് പ്രഥമാധ്യാപകർക്കും ബന്ധപ്പെട്ട ഉദ്യോഗസ്ഥർക്കും നിർദേശം നൽകി. ആരോഗ്യചിട്ടകൾ അടങ്ങിയ നിർദേശങ്ങളും മാസ്കും കുട്ടികളുടെ വീടുകളിൽ എത്തിക്കാൻ ആരോഗ്യപ്രവർത്തകർക്ക് നിർേദശം നൽകി. വൊക്കേഷനൽ ഹയർ സെക്കൻഡറി വിഭാഗം സ്കൂളുകളിലെ വിദ്യാർഥികൾക്ക് മാസ്കുകൾ എൻഎസ്എസ് വഴി വിതരണം ചെയ്യും.\nദരിദ്രരാണ് മുഖ്യമന്ത്രീ…. ഇവര്‍ക്കും പഠിക്കണം\nബ്ലേഡ് മാഫിയയും ഗുണ്ടായിസവും: സിപിഎം പെരുമ്പാവൂർ ഏരിയാ സെക്രട്ടറിക്കെതിരെ ആരോപണം ശക്തം\nവിരമിക്കുന്നതിന് ഒരു ദിവസം മുന്‍പ് ശബരിമലക്ക് മുകളിലൂടെ ഹെലികോപ്ടർ സവാരി. വിവാദം സൃഷ്ടിച്ച് ടോം ജോസ്\nബംഗ്ലാദേശി ഭീകരന് ഒളിവില് കഴിഞ്ഞത് കേരളത്തില്. സംസ്ഥാനം താവളമാക്കിയത് ഭീകരസംഘടനയിലെ മൂന്നാമന്\nകാര്യങ്ങള് എന്‍റെ കൈവിട്ടു പോയി: കൊറോണയെ തടയാന് തന്നെക്കൊണ്ട് സാധിക്കില്ലെന്ന് തുറന്ന് സമ്മതിച്ച് മമത\nവിമാനങ്ങൾക്ക് അനുമതി നൽകാൻ കേരള സർക്കാർ തടസം നിൽക്കുന്നു: കുഞ്ഞാലിക്കുട്ടി\n‘മഠത്തിനുളളിൽവച്ച് കൊല്ലപ്പെടുമെന്ന് ആശങ്കയുണ്ട്’: സിസ്റ്റർ ലൂസി കളപ്പുര\nകൊല്ലംകാരന് ഇടുക്കിയില് മദ്യം. മദ്യപാനികള്‍ക്ക് ആപ്പായി സര്‍ക്കാര് ‘ആപ്പ്’\nസൂരജിന് വേണ്ടി ആളൂർ?\nഅന്തര്‍ജില്ലാ ബസ് സര്‍വീസുകള് നാളെ മുതല്


ഗോവയില് യുവമോര്‍ച്ച നേതാവും മന്ത്രിയുമടക്കം ബിജെപിയില് നിന്ന് കോണ്‍ഗ്രസിലേക്ക് ഒഴുക്ക് - Media Vision News\nHome Latest news ഗോവയില് യുവമോര്‍ച്ച നേതാവും മന്ത്രിയുമടക്കം ബിജെപിയില് നിന്ന് കോണ്‍ഗ്രസിലേക്ക് ഒഴുക്ക്\nപനാജി: ഗോവ നിയമസഭാ തെരഞ്ഞെടുപ്പ് (Goa Assembly election) അടുത്തിരിക്കെ ഭരണപക്ഷമായ ബിജെപിക്ക് (BJP) കനത്ത തിരിച്ചടി. മന്ത്രിയും യുവമോര്‍ച്ചാ നേതാവുമടക്കമുള്ള നേതാക്കള് കോണ്‍ഗ്രസില് (Congress) ചേര്‍ന്നു. ശാസ്ത്ര സാങ്കേതിക വകുപ്പ് മന്ത്രി മൈക്കല് ലോബോക്ക് (Michael Lobo) പിന്നാലെ യുവമോര്‍ച്ചാ ദേശീയ എക്‌സിക്യൂട്ടീവ് അംഗം ഗജാനന് ടില്‍വേയും (Gajanan Tilve) കോണ്‍ഗ്രസ് അംഗത്വം സ്വീകരിച്ചു. ബിജെപിക്ക് മൂല്യങ്ങളില്ലെന്നും അധികാരത്തിനായി ഏതറ്റംവരെയും പോകുമെന്നും അദ്ദേഹം ആരോപിച്ചു. പ്രതിപക്ഷ നേതാവ് ദിഗംബര് കാമത്ത്, ദിനേശ് ഗുണ്ടുറാവു, സംസ്ഥാന അധ്യക്ഷന് വരദ് മര്‍ഗോല്‍ക്കര് എന്നിവര് പങ്കെടുത്ത പരിപാടിയില് ഗജാനന് ടില്‍വേ അംഗത്വം സ്വീകരിച്ചു.\nഗജാനന് ടില്‍വെയെക്കൂടാതെ സങ്കേത് പര്‍സേക്കര്, വിനയ് വൈംഗങ്കര്, ഓം ചോദങ്കര്, അമിത് നായിക്, സിയോണ് ഡയസ്, ബേസില് ബ്രാഗന്‍സ, നിലേഷ് ധര്‍ഗാല്‍ക്കര്, പ്രതീക് നായിക്, നിലകാന്ത് നായിക് എന്നീ പ്രമുഖ നേതാക്കളും ബിജെപി വിട്ട് കോണ്‍ഗ്രസിലെത്തി. ശാസ്ത്ര സാങ്കേതിക വകുപ്പ് മന്ത്രി മൈക്കല് ലോബോ ഇന്ന് കോണ്‍ഗ്രസില് പാര്‍ട്ടിയില് ഔദ്യോഗികമായി ചേര്‍ന്നേക്കും. ബിജെപിയില് നിന്ന് രാജിവെക്കുന്ന മൂന്നാമത്തെ ന്യൂനപക്ഷ എംഎല്‍എയാണ് ലോബോ. നേരത്തെ കോണ്‍ഗ്രസ് സ്ഥാനാര്‍ഥിയുടെ പ്രചാരണ പരിപാടിയിലും മന്ത്രി പങ്കെടുത്തിരുന്നു.\nPrevious articleസംസ്ഥാനത്ത് സ്‌കൂളുകളുടെ പ്രവര്‍ത്തനത്തില് നിയന്ത്രണം?; കോവിഡ് അവലോകന യോഗം ഇന്ന്\nNext articleസ്‌കൂളുകള് അടക്കില്ല; വാരാന്ത്യ, രാത്രികാല കര്‍ഫ്യൂവും തല്‍ക്കാലം ഇല്ല; ചടങ്ങുകളില് പങ്കെടുക്കാവുന്നവരുടെ എണ്ണം കുറച്ചു


റൊണാൾഡോ ധനമോഹി, കൂറുമാറ്റം പണം മോഹിച്ച്; വിമർശനവുമായി ലാലീഗ പ്രസിഡന്റ് |\nഒമ്പത് വർഷത്തെ റയൽ മാഡ്രിഡ് ജീവിതം ഒഴിവാക്കി ഇറ്റാലിയൻ ക്ലബ്ബലായ യുവന്റസിലേക്ക് ചേക്കേറിയ ഇതിഹാസ താരം ക്രിസ്റ്റ്യാനോ റൊണാൾഡോയെ വിമർശിച്ച് ലാലീഗ പ്രസിഡന്റ് ഹാവിയർ ടെബാസ്. സ്‌പെയിനിൽ നിന്നുമുണ്ടാക്കുന്നതിനേക്കാൾ പണം ഇറ്റലിയിൽ ഉണ്ടാക്കാൻ കഴിയുമെന്നതിനാലാണ് റൊണാൾഡോ യുവന്റസിലേക്ക് പോയതെന്ന് ടെബാസ് കുറ്റപ്പെടുത്തി\nസ്‌പെയിനിനെ അപേക്ഷിച്ച് സാമ്പത്തിക നിയന്ത്രണങ്ങൾ ഇറ്റലിയിൽ കുറവാണ്. ഇതാണ് താരത്തെ ഇറ്റലിയിലേക്ക് കൂടുമാറാൻ പ്രേരിപ്പിച്ചത്. ലാലീഗ മികച്ച ലീഗാണെങ്കിലും താരങ്ങളുടെ ടാക്‌സ് സംബന്ധിച്ച നിബന്ധനങ്ങൾ കുറച്ച് കടുപ്പമേറിയതാണ്. വൻതുക പ്രതിഫലം വാങ്ങുന്ന താരങ്ങൾക്ക് ടാക്‌സ് നിബന്ധന മൂലം വലിയ തുക നഷ്ടപ്പെടും\nഇത്തരം പ്രശ്‌നങ്ങൾ ഒഴിവാക്കുന്നതിനായാണ് റൊണാൾഡോ ഇറ്റലിയിലേക്ക് പോയത്. സ്‌പെയിനിൽ ടാക്‌സ് വെട്ടിപ്പ് കേസിൽാ റൊണാൾഡോ വിചാരണ നേരിട്ടു കൊണ്ടിരിക്കുകയാണ്. നൂറു ദശലക്ഷം യൂറോ മുടക്കിയാണ് യുവന്റസ് ക്രിസ്റ്റിയാനോയെ ഇറ്റലിയിലെത്തിച്ചത്\n← നൂറു രൂപയുടെ പുതിയ നോട്ടുകൾ വരുന്നു; സെപ്റ്റംബറിൽ പുറത്തിറങ്ങും\nലോകകപ്പ് പ്രൈസ് മണി വേണ്ടെന്ന് വെച്ച് ക്രൊയേഷ്യ; അമ്പരന്ന് ഫുട്‌ബോൾ ലോകം →


യോഗാഭ്യാസപാഠങ്ങള് – 10\nJanuary 27, 2013 സനാതനം\nയോഗാചാര്യ എന് .വിജയരാഘവന്\nഇന്നത്തെ തലമുറയിലെ മനുഷ്യന് നേരിടുന്ന വളരെ ഗൗരവമുള്ള പ്രശ്‌നമാണ് മാനസിക സംഘര്‍ഷം. നിരന്തരമായി പ്രശ്‌നങ്ങളാല് സമ്മര്‍ദ്ദം അനുഭവിക്കേണ്ടിവരുന്നതിനാല് മനുഷ്യന് ഒട്ടധികം രോഗങ്ങള് പിടിപെടുന്നു. ഇന്നു കാണുന്ന മിക്ക രോഗങ്ങളുടെയും (പ്രമേഹം, രക്തസമ്മര്‍ദ്ദം, ആസ്തമ, ദഹനക്കേട്, ത്വക് രോഗങ്ങള് തുടങ്ങിയവ) പ്രധാനകാരണം മാനസിക അസ്വസ്ഥതയാണെന്ന് ആധുനിക വൈദ്യശാസ്ത്രം പോലും സമ്മതിച്ചിരിക്കുകയാണ്.\nയോഗനിദ്ര ക്രമാനുസൃതമായി അഭ്യസിക്കുന്നതിലൂടെ ഒരു മനുഷ്യന് മാനസിക അസ്വസ്ഥതയില് നിന്നും രക്ഷപ്പെടാന് സാധിക്കുമെന്നാണ് യോഗശാസ്ത്രം പറയുന്നത്.\nബോധപൂര്‍വ്വമുള്ള ഉറക്കത്തെയാണ് യോഗനിദ്ര എന്ന പദംകൊണ്ട് അര്‍ത്ഥമാക്കുന്നത്. മനുഷ്യ ശരീരത്തിലെ ഏറ്റവും വലിയ രണ്ട് ശക്തികേന്ദ്രങ്ങളാണ് ഉപബോധമനസ്സും, അബോധമനസ്സും. മനസ്സിന്റെ ഈ അഗാധ തലങ്ങളിലേക്ക് ഇറങ്ങിച്ചെല്ലാന് യോഗനിദ്രയ്ക്കുള്ള കഴിവ് അപാരമാണ്.\nനിങ്ങള് എന്താജ്ഞാപിച്ചാലും ഉടന്‍തന്നെ അത് പ്രാവര്‍ത്തികമാക്കുന്ന അനുസരണയുള്ള ഒരു ശിഷ്യനെപ്പോലെയാണ് ഉപബോധമനസ്സ്. ഈ ഉപബോധമനസ്സിനെ യോഗനിദ്രയിലൂടെ പരിശീലിപ്പിച്ചെടുത്താല് സാധാരണ മനസ്സും ബുദ്ധിയും അടങ്ങിയ ബോധമനസ്സ് അതിനെ പിന്‍തുടര്‍ന്നോളും. ഇന്ദ്രിയങ്ങളുടെ അറിവിനെ ആശ്രയിച്ച് മാത്രം ജീവിക്കുന്നതുകൊണ്ടാണ് മനുഷ്യന് ദുര്‍ബലനാകുന്നത്.\nയോഗനിദ്രയിലൂടെ മനസ്സിന്റെ അഗാധതലങ്ങളിലേക്കുള്ള കവാടം തുറന്നാല് മനുഷ്യന് പരിപൂര്‍ണ്ണ വിശ്രമം ലഭിക്കുമെന്നു മാത്രമല്ല അവന് നല്ല ഒരു വ്യക്തിത്വത്തിന്റെ ഉടമയാകാനും സാധിക്കും. ബോധപൂര്‍വ്വമോ അല്ലാതെയോ നമ്മുടെ ജീവിതത്തില് ഉണ്ടാകുന്ന എല്ലാ അനുഭവങ്ങളേയും ഉപബോധമനസ്സ് സൂക്ഷിച്ചുവയ്ക്കുന്നു. നമ്മുടെ മസ്തിഷ്‌കത്തിലുള്ള അതീന്ദ്രിയ ശക്തികേന്ദ്രങ്ങള് ചിലപ്പോള് യോഗനിദ്ര ചെയ്യുമ്പോള് ഉണര്‍ന്ന് പ്രവര്‍ത്തിച്ചെന്ന് വരാം.\nയോഗനിദ്രയില് മനസ്സിനെ ഏകാഗ്രതപ്പെടുത്തിവയ്‌ക്കേണ്ട ആവശ്യമില്ല. നിങ്ങള് ഒരു അദ്ധ്യാപകനില്‍നിന്നും യോഗനിദ്ര അഭ്യസിക്കുകയാണെങ്കില് ചിലപ്പോള് നിങ്ങളുടെ മനസ്സ് അദ്ധ്യാപകന്റെ നിര്‍ദ്ദേശങ്ങള് അനുസരിച്ച് പ്രവര്‍ത്തിക്കുന്നുണ്ടാവില്ല. എന്നാല് അങ്ങനെ മനസ്സ് വഴുതിപ്പോകുന്നതുകൊണ്ട് ഒരു പ്രശ്‌നവുമില്ല. കാരണം അപ്പോള് ബോധമനസ്സ് വഴിമാറിക്കൊടുക്കുകയായിരിക്കും.\nയോഗശാസ്ത്രപ്രകാരം യോഗനിദ്ര രാജയോഗത്തിന്റെ ഒരു ഭാഗമായ പ്രത്യാഹാരത്തിന്റെ ഒരു രീതിയാണ്. യോഗനിദ്രയുടെ ഉയര്‍ന്ന ഘട്ടത്തിലെത്തിയാല് അതായത് നമ്മുടെ ശ്രദ്ധ ബാഹ്യലോകത്തുനിന്ന് കൂടുതലായി വിട്ടുകഴിഞ്ഞാല് അല്ലെങ്കില് നമുക്ക് പരിപൂര്‍ണ്ണവിശ്രമം ലഭിച്ചുകഴിഞ്ഞാല് ധ്യാനത്തിലും സമാധിയിലും എത്തിച്ചേരാന് നമുക്ക് സാധിക്കും.\nനാം യോഗനിദ്ര ചെയ്യുമ്പോള് നിങ്ങള് നിങ്ങളുടെ മനസ്സിനെ ശരീരത്തിന്റെ വിവിധ ഭാഗങ്ങളിലേക്ക് കേന്ദ്രീകരിക്കുകയാണെങ്കില് മനഃപൂര്‍വ്വമല്ലാതെ നാം മനസ്സിനെ നിയന്ത്രിക്കുകയാണ് ചെയ്യുന്നത്. നിങ്ങള്‍ക്ക് യേശുവിനേയോ ബുദ്ധനേയോ നിങ്ങളുടെ ഗുരുവിനേയോ ആരെവേണമെങ്കിലും സങ്കല്പിക്കാം. വ്യക്തികള്‍ക്ക് പകരം ഏതെങ്കിലും വസ്തുക്കളുടെ രൂപവും മനസ്സില് സങ്കല്പിക്കാം.\nയോഗനിദ്രയില് നിങ്ങളുടെ ദിനചര്യയെക്കുറിച്ചുള്ള ഒരു പഠനം നടത്തുന്നത് നല്ലതാണ്. ആദ്യം നിങ്ങള്‍ക്ക് ഒരു ദിവസത്തെ സംഭവങ്ങളെക്കുറിച്ച് അവലോകനം ചെയ്യാം. പിന്നീട് ഒരാഴ്ചയില് എന്തെല്ലാം സംഭവിച്ചു എന്നും തുടര്‍ന്ന് ഒരു മാസത്തെ സംഭവങ്ങളെക്കുറിച്ചും ഒരുകൊല്ലത്തേയും കുറേവര്‍ഷം മുമ്പത്തേയും നിങ്ങളുടെ ചെറുപ്പകാലത്തേയും സംഭവങ്ങളെക്കുറിച്ചോര്‍മ്മിക്കാന് തുടങ്ങുന്നതോടെ നിങ്ങളുടെ ഓര്‍മ്മശക്തി വികസിച്ചുകൊണ്ടിരിക്കും.


ചന്ദ്രനിൽ4ജി നെറ്റ്‌വർക്ക് നിർമ്മിക്കാനുള്ള കരാർ നോക്കിയ നൽകി | Puthen Vartha\nHome » Tech » ചന്ദ്രനിൽ4ജി നെറ്റ്‌വർക്ക് നിർമ്മിക്കാനുള്ള കരാർ നോക്കിയ നൽകി\nചന്ദ്രനിൽ4ജി നെറ്റ്‌വർക്ക് നിർമ്മിക്കാനുള്ള കരാർ നോക്കിയ നൽകി\nOktober 18, 202050\nന്യൂഡൽഹി, ടെക് ഡെസ്ക്. ചന്ദ്രനിൽ4ജി നെറ്റ്‌വർക്ക് സ്ഥാപിക്കാനുള്ള കരാർ നോക്കിയ കമ്പനിക്ക് ലഭിച്ചു. താമസിയാതെ ചന്ദ്രനെ ഭൂമിയോട് സംസാരിക്കാൻ കഴിയും. എന്നിരുന്നാലും, ഇത് ഒരു പ്രാരംഭ ശ്രമമായിരിക്കും, അത് ഫലവത്താകാൻ സമയമെടുക്കും. നാസ നൽകുന്ന 14 കമ്പനികളിൽ നോക്കിയ കമ്പനികളും ഉൾപ്പെടുന്നു.\nനോക്കിയയ്ക്ക് 14.1 ദശലക്ഷം കരാർ ലഭിച്ചു\nനോക്കിയയ്ക്ക് 14.1 മില്യൺ ഡോളറിന് കരാർ നൽകിയിട്ടുണ്ടെന്ന് വിശദീകരിക്കുക. നോക്കിയയെ പ്രതിനിധീകരിച്ച് അമേരിക്കൻ അനുബന്ധ കമ്പനിയെ നാസ ഒരു പ്രത്യേക ദൗത്യത്തിനായി തിരഞ്ഞെടുത്തു. നാസ നോക്കിയയ്ക്ക് നൽകിയ ബജറ്റ് സ്‌പേസ് എക്‌സിന്റെ 370 മില്യൺ ഡോളറിനേക്കാൾ വളരെ ചെറുതാണെന്ന് ഞങ്ങളെ അറിയിക്കുക. ഗിസ്‌മോചിനയുടെ റിപ്പോർട്ട് അനുസരിച്ച്, ചന്ദ്രനിൽ4ജി സെല്ലുലാർ കമ്മ്യൂണിക്കേഷൻ നെറ്റ്‌വർക്കിന്റെ പ്രോജക്റ്റിലാണ് നോക്കിയ പ്രവർത്തിക്കുന്നത്. നേരത്തെ, ചന്ദ്രനിലേക്ക് അതിവേഗ സെല്ലുലാർ കണക്റ്റിവിറ്റി കൊണ്ടുവരാൻ കമ്പനി താൽപര്യം പ്രകടിപ്പിച്ചിരുന്നു. നോക്കിയയിൽ നിന്ന് ചന്ദ്രനുവേണ്ടി നിർമ്മിച്ച4ജി സംവിധാനത്തിന് ചന്ദ്രന്റെ ഉപരിതലത്തിലൂടെ കൂടുതൽ ദൂരത്തിലും വേഗതയിലും മികച്ച രീതിയിലും ആശയവിനിമയം നടത്താൻ കഴിയുമെന്ന് റിപ്പോർട്ട് പറയുന്നു.\n2018 ലാണ് നോക്കിയ ആദ്യ ശ്രമം നടത്തിയത്\nനേരത്തെ 2018 ൽ നോക്കിയ ചന്ദ്രനിൽ എൽടിഇ നെറ്റ്‌വർക്ക് ആരംഭിക്കാനുള്ള ആദ്യ ശ്രമം നടത്തിയിരുന്നു. ഇതിനായി, നോക്കിയ പിടിഎസ് സയന്റിസ്റ്റുകളായ ജർമ്മൻ ബഹിരാകാശ സ്ഥാപനമായ വോഡഫോൺ യുകെയുമായി ചന്ദ്രനിൽ ഒരു ശൃംഖല സ്ഥാപിക്കാൻ പദ്ധതിയിട്ടു. എന്നിരുന്നാലും, ഈ പദ്ധതിക്ക് യാഥാർത്ഥ്യത്തിന്റെ രൂപമെടുക്കാൻ കഴിഞ്ഞില്ല.\nSiehe auch വാട്ട്‌സ്ആപ്പ് ഉടൻ വായിക്കാൻ പോകുന്നു പിന്നീട് വായിക്കുക എന്ന സവിശേഷത വായിക്കുക, അത് എന്താണെന്ന് അറിയുക\nഐ‌പി‌എൽ 2020 ലൈവ് സ്കോർ, എസ്‌ആർ‌എച്ച് vs കെ‌കെ‌ആർ ഐ‌പി‌എൽ ലൈവ് ക്രിക്കറ്റ് സ്കോർ സ്ട്രീമിംഗ് ഓൺ‌ലൈൻ ഇന്ന് ഹോട്ട്സ്റ്റാറിൽ മത്സരം, സ്റ്റാർ സ്പോർട്സ് 1 ഹിന്ദി: ഡ്രീം 11 ഐ‌പി‌എൽ ലൈവ് വാച്ച് ഓൺ‌ലൈൻ - SRH - 109/5 (15.2), ഐ‌പി‌എൽ 2020 ലൈവ് സ്കോർ, എസ്‌ആർ‌എച്ച് vs കെ‌കെ‌ആർ ലൈവ് ക്രിക്കറ്റ് സ്കോർ ഹൈദരാബാദ് ടീം പവലിയന്റെ പകുതി മടങ്ങി, പാറ്റ് കമ്മിൻസിന് 145 പന്തുകൾക്ക് ശേഷം വിക്കറ്റ് ലഭിച്ചു


ഇരിങ്ങാലക്കുടയിൽ ഒറ്റ ദിവസം പെയ്തിറങ്ങിയത് ഈ സീസണിലെ ഏറ്റവും കൂടിയ മഴ, ജില്ലയിൽ ഓറഞ്ച് അലേർട്ട് – IRINJALAKUDALIVE.com\nകഴിഞ്ഞ ഒറ്റ ദിവസം ഇരിങ്ങാലക്കുടയിൽ പെയ്തിറങ്ങിയത് ജൂൺ മുതൽ സെപ്റ്റംബർ വരെയുള്ള സീസണിലെ ഏറ്റവും കൂടിയ മഴയായ 123.8 മില്ലി മീറ്റർ മഴ\nഇരിങ്ങാലക്കുട : കഴിഞ്ഞ ഒറ്റ ദിവസം ഇരിങ്ങാലക്കുടയിൽ പെയ്തിറങ്ങിയത് ജൂൺ മുതൽ സെപ്റ്റംബർ വരെയുള്ള സീസണിലെ ഏറ്റവും കൂടിയ മഴയായ 123.8 മില്ലി മീറ്റർ മഴ. സെപ്റ്റംബർ6രാവിലെ മുതൽ 7-ാം തിയതി രാവിലെവരെയുള്ള കണക്കാണിത്. വരും ദിവസങ്ങളിലും തൃശൂർ ജില്ലയിൽ അതിശക്തമായ മഴയ്ക്ക് സാധ്യത. സെപ്റ്റംബർ 7ന് തൃശ്ശൂർ, മലപ്പുറം, കോഴിക്കോട് ജില്ലകളിൽ കേന്ദ്ര കാലാവസ്ഥവകുപ്പ് ഓറഞ്ച് അലേർട്ട് പ്രഖ്യാപിച്ചിട്ടുണ്ട്. 24 മണിക്കൂറിൽ 115.6 mm മുതൽ 204.4 mm വരെ മഴ ലഭിക്കുമെന്നാണ് അതിശക്തമായ മഴ എന്നത് കൊണ്ട് കാലാവസ്ഥ വകുപ്പ് അർത്ഥമാക്കുന്നത്.\nസംസ്ഥാനത്ത് പലയിടത്തും അതിശക്തമായ മഴയ്ക്ക് സാധ്യതയുണ്ട്. തെക്ക്-കിഴക്ക് അറബിക്കടലിൽ അതിനോട് ചേർന്നുള്ള മധ്യ-കിഴക്ക് അറബിക്കടലിലായി ന്യൂനമർദ്ദം രൂപപ്പെട്ടതായി കേന്ദ്ര കാലാവസ്ഥവകുപ്പ് അറിയിച്ചു. സെപ്റ്റംബർ 8 ന് തിരുവനന്തപുരം, കൊല്ലം, ആലപ്പുഴ, മലപ്പുറം എന്നീ ജില്ലകളിൽ കേന്ദ്ര കാലാവസ്ഥ വകുപ്പ് ഒറ്റപ്പെട്ടയിടങ്ങളിൽ അതിശക്തമായ മഴക്കുള്ള സാധ്യത പ്രവചിച്ചിരിക്കുന്നു. കാലാവസ്ഥ വകുപ്പ് ഈ ജില്ലകൾക്ക് ഓറഞ്ച് അലേർട്ട് ആണ് പ്രഖ്യാപിച്ചിട്ടുള്ളത്.\nസെപ്റ്റംബർ7ന് എറണാകുളം, ഇടുക്കി, വയനാട്, കണ്ണൂർ, കാസർഗോഡ്, സെപ്റ്റംബർ 8 ന് പത്തനംതിട്ട, കോട്ടയം, എറണാകുളം, ഇടുക്കി, തൃശൂർ, കോഴിക്കോട്, വയനാട്, കണ്ണൂർ. സെപ്റ്റംബർ9ന് തിരുവനന്തപുരം, കൊല്ലം, ആലപ്പുഴ കോട്ടയം, എറണാകുളം, ഇടുക്കി, തൃശൂർ, പാലക്കാട്, മലപ്പുറം, കോഴിക്കോട്, വയനാട്, കണ്ണൂർ, കാസറഗോഡ്. സെപ്റ്റംബർ 10 ന് മലപ്പുറം, കോഴിക്കോട്, വയനാട്, കണ്ണൂർ, കാസറഗോഡ്. സെപ്റ്റംബർ 11ന് തിരുവനന്തപുരം, കൊല്ലം, മലപ്പുറം, കോഴിക്കോട്, വയനാട്, കണ്ണൂർ, കാസറഗോഡ് എന്നീ ജില്ലകളിൽ കേന്ദ്ര കാലാവസ്ഥ വകുപ്പ് യെൽലോ അലേർട്ട് പ്രഖ്യാപിച്ചിരിക്കുന്നു. ഒറ്റപ്പെട്ടയിടങ്ങളിൽ 24 മണിക്കൂറിൽ 64.5 mm മുതൽ 115.5 mm വരെ ലഭിക്കുന്ന ശക്തമായ മഴയാണ് പ്രവചിക്കപ്പെട്ടിരിക്കുന്നത്.\nകേന്ദ്ര കാലാവസ്ഥ വകുപ്പ് അതിശക്തമായ മഴക്കുള്ള സാധ്യത പ്രവചിച്ചിരിക്കുന്നതിനാൽ പൊതുജനങ്ങളും സർക്കാർ സംവിധാനങ്ങളും അതീവ ജാഗ്രത പാലിക്കേണ്ടതാണ്. ഓറഞ്ച്, മഞ്ഞ അലേർട്ട് പ്രഖ്യാപിക്കപ്പെട്ടിരിക്കുന്ന ജില്ലകളിൽ താഴ്ന്ന പ്രദേശങ്ങൾ, നദീതീരങ്ങൾ, ഉരുൾപൊട്ടൽ-മണ്ണിടിച്ചിൽ സാധ്യതയുള്ള മലയോര പ്രദേശങ്ങൾ തുടങ്ങിയ ഇടങ്ങളിലുള്ളവർ അതീവ ജാഗ്രത പാലിക്കണം. 2018, 2019 വർഷങ്ങളിൽ ഉരുൾപൊട്ടൽ-മണ്ണിടിച്ചിൽ, വെള്ളപ്പൊക്കം എന്നിവ ഉണ്ടായ മേഖലകളിൽ ഉള്ളവർ, ജിയോളജിക്കൽ സർവേ ഓഫ് ഇന്ത്യയും സംസ്ഥാന ദുരന്ത നിവാരണ അതോറിറ്റിയുടെ വിദഗ്ധ സമിതിയും അപകട സാധ്യത മേഖലകൾ അഥവാ വാസയോഗ്യമല്ലാത്ത പ്രദേശങ്ങൾ എന്ന് കണ്ടെത്തിയ സ്ഥലങ്ങളിൽ താമസിക്കുന്നവരും അവിടങ്ങളിലുള്ള തദ്ദേശ സ്ഥാപനങ്ങളും സർക്കാർ സംവിധാനങ്ങളും അപകട സാധ്യത മുന്നിൽ കണ്ട് കൊണ്ടുള്ള തയ്യാറെടുപ്പുകൾ പൂർത്തീകരിക്കേണ്ടതാണ്.\nകോവിഡ് 19 ൻറെ പശ്ചാത്തലത്തിൽ ദുരിതാശ്വാസ ക്യാമ്പുകൾ നടത്താൻ സംസ്ഥാന ദുരന്ത നിവാരണ അതോറിറ്റി ഓറഞ്ച് ബുക്ക് 2020 ലൂടെ നിർദേശിച്ച തരത്തിലുള്ള തയ്യാറെടുപ്പുകൾ പൂർത്തീകരിക്കേണ്ടതാണ്. അതിശക്തമായ മഴ മുന്നറിയിപ്പുള്ള സാഹചര്യത്തിൽ അധികൃതരുടെ നിർദേശങ്ങൾ അനുസരിച്ച് മാറിത്താമസിക്കേണ്ട ഇടങ്ങളിൽ അതിനോട് സഹകരിക്കേണ്ടതാണ്. ദുരിതാശ്വാസ ക്യാമ്പുകളിലേക്ക് മാറേണ്ടുന്ന ഘട്ടങ്ങളിൽ പൂർണ്ണമായും കോവിഡ് മാനദണ്ഡങ്ങൾ പാലിക്കാൻ തയ്യാറാവണം. ക്വാറന്റൈനിൽ കഴിയുന്നവർ, രോഗലക്ഷണമുള്ളവർ, കോവിഡ് ബാധിക്കുന്നത് മൂലം കൂടുതൽ അപകട സാധ്യതയുള്ളവർ, സാധാരണ ജനങ്ങൾ എന്നിങ്ങനെ നാലുതരത്തിൽ ക്യാമ്പുകൾ സംഘടിപ്പിക്കാൻ വേണ്ടിയാണ് ദുരന്ത നിവാരണ അതോറിറ്റി നിർദേശം നൽകിയിട്ടുള്ളത്. ഇതിനോട് പൂർണ്ണമായി സഹകരിക്കേണ്ടതാണ്.


SOLAR PANNEL | ഐക്യരാഷ്ട്ര സഭയ്ക്കായി ഇന്ത്യ കരുതിയത്; 150-ആം ഗാന്ധിജയന്തി ദിനത്തിൽ മോദി ഉദ്ഘാടനം ചെയ്യും - Malayalivartha.com Widgets Magazine\n20 SEPTEMBER 2019 04:14 PM IST\nമോദിയുടെ ദിവ്യഔഷധത്തില് ചൈനയുടെ തീക്കളി; ഹൈഡ്രോക്‌സിക്ലോറോക്വിന് മരുന്നിന്റെ ക്ലിനിക്കല് പരീക്ഷണം നടത്തുന്നത് ലോകാരോഗ്യസംഘടന താല്‍ക്കാലികമായി തടഞ്ഞു\nലോകത്തെ ദുരിതത്തിലാക്കിയിട്ട് ചൈനയുടെ ആഘോഷം; ചൈനയില് നിശാക്ലബുകള് സാധാരണനിലയിലേക്ക്\nകോവിഡ് വ്യാപനം കുറഞ്ഞ പശ്ചാത്തലത്തില് ബ്രിട്ടനില് ഇളവുകള് അനുവദിച്ചു തുടങ്ങി... ജൂണ് 15 മുതല് എല്ലാ വ്യാപാര സ്ഥാപനങ്ങള്‍ക്കും തുറന്നു പ്രവര്‍ത്തിക്കാമെന്ന് പ്രധാനമന്ത്രി ബോറിസ് ജോണ്‍സണ്\nഅതിനിർണായകമായ നീക്കവുമായി അമേരിക്ക; ചൈനയുടെ രഹസ്യങ്ങൾ ചൂഴ്ന്നെടുക്കും; കൊറോണവൈറസ് വ്യാപനത്തെക്കുറിച്ചുള്ള വിവരങ്ങള് ചൈന മറച്ചുവച്ചത് ചെര്‍ണോബില് ആണവദുരന്തം സോവിയറ്റ് യൂണിയന് മറച്ചുവച്ചതു പോലെ എന്ന് യുഎസ് സുരക്ഷാ ഉപദേഷ്ടാവ് റോബര്‍ട്ട് ഒബ്രിയന്\nഇന്ത്യൻ പ്രധാനമന്ത്രി നരേന്ദ്ര മോദിയുടെ സ്നേഹം ലോകമെമ്പാടും ഉള്ളവരും ഇപ്പോൾ ഉറ്റുനോക്കുകയാണ്. അത് ഇന്ത്യയുടെ തന്നെ പ്രശസ്തി വാനോളം ഉയർത്തുകയാണ് ചെയ്തത്. മോദിയുടെ ഓരോ പ്രവർത്തികളും ഇപ്പോൾ വളരെ ചർച്ചകൾക്കും വഴിത്തിരിക്കുന്നു എന്നതാണ്. ഇന്ദിയതയുടെ നിർണായകമായ നീക്കങ്ങൾക്ക് മോഡി നൽകിക്കൊണ്ടിരിക്കുന്ന പങ്ക് എന്നത് ഏറെ പ്രശംസനീയം തന്നെയാണ്. മോദിയുടെ പുതിയ നീക്കം അതും ഐക്യരാഷ്ട്ര സഭയ്ക്കായി എന്നത് ഇന്ത്യയുടെ പേര് വാനോളം ഉയർത്തുകയാണ്.\nഐക്യരാഷ്ട്ര സഭാ ആസ്ഥാനത്ത് ഇന്ത്യ നിര്‍മിച്ചു നല്‍കുന്ന സൗരോര്‍ജപാര്‍ക്കിന്റെ ഉദ്ഘാടനം പ്രധാനമന്ത്രി നരേന്ദ്ര മോദി തന്നെ നിര്‍വഹിക്കും. 'ഗാന്ധി സോളാര് പാര്‍ക്ക്' എന്ന് പേരിട്ടിരിക്കുന്ന ഈ 50 കിലോവാട്ട് സോളാര് പാര്‍ക്ക് ഗാന്ധിജിയുടെ 150-ആം ജന്മദിനയത്തോട് അനുബന്ധിച്ചാണ് മോഡി ഉദ്‌ഘാടനം നിർവഹിക്കുന്നത്. ഇത്തരം സോളാർ പാനലുകൾ കാലാവസ്ഥാ വ്യതിയാനത്തെ അതിജീവിക്കുന്നതിനുള്ള ഇന്ത്യയുടെ ആഭിമുഖ്യത്തെഉയര്‍ത്തിക്കാട്ടുന്ന നടപടിയായാണ്.\nഅതേസമയം ന്യൂയോര്‍ക്കിലെ യു.എന് കേന്ദ്ര ഓഫീസിന്റെ മേല്‍ക്കൂരയിലാണ് സോളാര് പാനലുകള് സ്ഥാപിച്ചിരിക്കുന്നത്. അതോടൊപ്പം തന്നെ 193 യുഎന് അംഗ രാഷ്ട്രങ്ങളെ പ്രതിനിധീകരിച്ച് 193 സോളാര് പാനലുകളാണുള്ളത്. ഒരു ദശലക്ഷം ഡോളറാണ് ഇതിന്റെ ചെലവ്. അമേരിക്ക സന്ദര്‍ശിക്കുന്ന മോദി യുഎന് സന്ദര്‍ശനത്തോടനുബന്ധിച്ച സെപ്റ്റംബര് 24ന് ആണ് ഇതിന്റെ ഉദ്ഘാടനം നിര്‍വഹിക്കുക. ഇതോടനുബന്ധിച്ച് മഹാത്മാ ഗാന്ധിയുടെ ജന്മവാര്‍ഷികത്തിന്റെ ഭാഗമായുള്ള പ്രത്യേക യുഎന് സ്റ്റാമ്ബും പുറത്തിറക്കുന്നതായിരിക്കും എന്ന് വ്യക്തമാക്കുകയുണ്ടായി.\nരാജ്യത്ത് ലോക്ക്ഡൗണ് പൂര്‍ണ പരാജയമാണെന്നും മോദി സര്‍ക്കാരിന്റെ തന്ത്രങ്ങള് പാളിയെന്നും കോണ്‍ഗ്രസ് നേതാവ് രാഹുല് ഗാന്ധി (42 seconds ago)\nമഞ്ജു വാര്യരെ നായികയാക്കി കയറ്റം സിനിമ (1 minute ago)\nരോഗബാധിതരുടെ എണ്ണത്തില് വന് വര്‍ധന; ഇന്ന് സ്ഥിരീകരിച്ചത് 67 പേര്‍ക്ക്; നിരീക്ഷണത്തിലുള്ളവരുടെ എണ്ണം ഒരു ലക്ഷം കവിഞ്ഞു; 10 പേര്‍ക്ക് രോഗം ഭേദമായി; ലോക് ഡൗണ് നിയന്ത്രണങ്ങള് കര്‍ശനമായി നടപ്പാക്കാന് (16 minutes ago)\nഅതിര്‍ത്തിയില് നെഞ്ചിടിപ്പ്; ഏത് നിമിഷവും എന്തും സംഭവിക്കാം; ഇന്ത്യ-ചൈന സൈനികര് നേര്‍ക്കുനേര് വന്നേക്കാമെന്ന് റിപ്പോര്‍ട്ട് (24 minutes ago)\nസ്രാവുകള്‍ക്ക് പണി കൊടുക്കാന് ജേക്കബ് തോമസ്; ജേക്കബ് തോമസ് ഐപിഎസിനെ പ്രോസിക്യൂട്ട് ചെയ്യാന് സര്‍ക്കാര് അനുമതി; വാക്കത്തി പ്രയോഗം ഉടന്? (35 minutes ago)\nമകളോടുള്ള സ്‌നേഹം ശരിക്കും തിരിച്ചറിയാന് കഴിയുന്നുണ്ട്;വീഡിയോ പങ്കുവെച്ച് ബാല! (45 minutes ago)\nസംസ്ഥാനത്തെ വിവിധ ജില്ലകളിൽ അടുത്ത അഞ്ച് ദിവസത്തേക്ക് കനത്ത മഴയ്ക്ക് സാധ്യത; വിവിധ ജില്ലകളിൽ യെല്ലോ അലർട്ട്; മുന്നറിയിപ്പുമായി കേന്ദ്ര കാലാവസ്ഥാ നിരീക്ഷണകേന്ദ്രം . (49 minutes ago)\nആന്ധ്രയില് ജഗനെ അടപടലം പൂട്ടി മോദിപ്പട; കോടികളുടെ വരുമാനമുള്ള വിശ്വാസകേന്ദ്രത്തില് പലതും ലക്ഷ്യമിട്ട ജഗന് കനത്ത തിരിച്ചടി നല്‍കി വിശ്വാസി സമൂഹം; തിരുപ്പതി തിരുമല ദേവസ്വം ഭൂമി വില്‍ക്കാന് ഉള്ള തീരുമ (50 minutes ago)\nഒമാനില് 348 പേര്‍ക്ക് കോവിഡ് 19 സ്ഥിരീകരിച്ചു; പുതിയ രോഗികളില് 262 പേരും മസ്കത്ത് ഗവര്‍ണറേറ്റില് നിന്നുള്ളവ; രണ്ട് മലയാളികളടക്കം 37 പേര് ഇതുവരെ മരണപ്പെട്ടു; (59 minutes ago)


നടക്കുന്നത് പകല്‍ക്കൊള്ള തന്നെ\nWed Jan 16 2019 11:47:54 GMT+0530 (IST)\nkasim kzm2018-04-22 01:51:12.0\nവികസനവും പരിസ്ഥിതി രാഷ്ട്രീയവും-2 സി ആര് നീലകണ്ഠന്\nകീഴാറ്റൂരും മറ്റ് ഭൂമി ഏറ്റെടുക്കലുകളും ഇന്നു പ്രധാന തര്‍ക്കവിഷയങ്ങളാണല്ലോ. ടോളും ബിഒടിയും ഇല്ലാതെ ഇനി ദേശീയപാത വികസിപ്പിക്കാനാവില്ലെന്നു കേന്ദ്രം പറഞ്ഞപ്പോള് അതിനെതിരേ ഒരക്ഷരം പറയാത്തവര് ആഗോളവല്‍ക്കരണത്തിനും സ്വകാര്യവല്‍ക്കരണത്തിനും എതിരാണെന്നു പറയുന്നതിന്റെ അര്‍ഥമെന്താണ്? രാജ്യത്തെ ഏറ്റവും വലിയ പൊതുസമ്പത്തായ ദേശീയപാതകള് സ്വകാര്യ കമ്പനികള്‍ക്ക് പതിറ്റാണ്ടുകള്‍ക്ക് പതിച്ചുനല്‍കി, അതിന്റെ കൊള്ളലാഭമടിക്കാന് അവരെ അനുവദിക്കുന്നതല്ലേ ഏറ്റവും വലിയ സ്വകാര്യവല്‍ക്കണം?\nഏതെങ്കിലും പൊതുമേഖലാ കമ്പനിയുടെ കുറച്ച് ഓഹരികള് വില്‍ക്കുന്നതിനെ എതിര്‍ക്കുന്നവര് ഇക്കാര്യത്തില് പാലിക്കുന്ന മൗനം അര്‍ഥഗര്‍ഭമാണ്. കുത്തകക്കമ്പനികള് വയ്ക്കുന്ന എല്ലാ നിര്‍ദേശങ്ങളും (45 മീറ്റര് വീതി അടക്കം) പാലിക്കാന് ജനങ്ങളെ നിര്‍ബന്ധിക്കുന്ന, ടോള് വിരുദ്ധ സമരങ്ങളെ ചോരയില് മുക്കിക്കൊല്ലുന്ന ഇടതു-വലതുപക്ഷക്കാര് ഒരേ പക്ഷം തന്നെയല്ലേ? ഇതിനെയെല്ലാം ന്യായീകരിക്കുന്നത് മൂലധന നിക്ഷേപം അനിവാര്യമാണെന്നു പറഞ്ഞുകൊണ്ടാണുതാനും. ഇങ്ങനെ നിരവധി മേഖലകളുണ്ട്.\nദേശീയപാതയുടെ എല്ലാ ചര്‍ച്ചകളിലും ഭരണപക്ഷക്കാര് ഉന്നയിക്കുന്ന ഒരു പ്രധാന വാദം വാഹനങ്ങള് കൂടുന്നു, റോഡ് വലുതാകേണ്ടതില്ലേ എന്നതാണ്. കേരളത്തില് ആധിപത്യം നേടിയിരിക്കുന്ന മധ്യവര്‍ഗ പൊതുബോധത്തെ തൃപ്തിപ്പെടുത്താന് ഇതു ധാരാളമാെണന്ന് അവര് കരുതുന്നു. പൊതുഗതാഗതം ശക്തിപ്പെടുത്തി സ്വകാര്യ വാഹനങ്ങളുടെ സാന്ദ്രത കുറയ്ക്കല് എന്ന അന്താരാഷ്ട്ര രീതി മാത്രമാണ് കേരളത്തിനു വേണ്ട ഗതാഗത പരിഷ്‌കാരം എന്നു പറയാന് ഇടതുപക്ഷം തയ്യാറാവാത്തതെന്തുകൊണ്ട്? ഇതു പറഞ്ഞാല് മധ്യവര്‍ഗ പിന്തുണയും കാര്-റോഡ് നിര്‍മാണ കുത്തകകളുടെ പിന്‍ബലവും നഷ്ടമാവുമെന്ന് അവര് ഭയക്കുന്നു.\nപക്ഷേ, ഇന്ന് അത്തരം മധ്യവര്‍ഗ പൊതുബോധത്തില് വിള്ളല് വീണിരിക്കുന്നു. മുന്‍കാലങ്ങളില് ഇത്തരം വികസനങ്ങളുടെ ഇരകള് സമൂഹത്തിന്റെ താഴേത്തട്ടിലുള്ള ആദിവാസികളും ദലിതരും മറ്റുമായിരുന്നെങ്കില് ഇന്ന് മധ്യവര്‍ഗവും ഇരകളുടെ പട്ടികയിലേക്കു കടന്നുവന്നിരിക്കുന്നു. അതുകൊണ്ടുതന്നെ ചോദ്യങ്ങളും എതിര്‍പ്പുകളും വ്യത്യസ്തമാവുന്നു.\nകേരളത്തിലെ പ്രധാന ദേശീയപാതയായ തിരുവനന്തപുരം-കാസര്‍കോട് തന്നെ എടുക്കാം. കഴക്കൂട്ടം മുതല് കൊടുങ്ങല്ലൂര് വരെ 30 മീറ്ററിലധികം വീതിയില് ദേശീയപാതയ്ക്കായി ഭൂമി ഏറ്റെടുത്തിട്ടു മൂന്നു പതിറ്റാണ്ടായി. വളരെ തുച്ഛമായ വിലയ്ക്ക് എല്ലാവരും അന്നു ഭൂമി വിട്ടുകൊടുത്തു. പൊതു ആവശ്യമാണല്ലോ. എന്നാല് ഇത്രയും കാലമായിട്ടും റോഡ് വീതി കൂട്ടല് നടന്നില്ല. തങ്ങളുടെ ശേഷിച്ച ഭൂമിയില് വീടും വ്യാപാരസ്ഥാപനങ്ങളും നിര്‍മിച്ച പതിനായിരക്കണക്കിനു കുടുംബങ്ങള് സ്വന്തം ജീവിതം പടുത്തുയര്‍ത്തിക്കൊണ്ടുവരുമ്പോള് പെട്ടെന്നൊരു ദിവസം അവരോട് പറയുന്നു ദേശീയപാത വികസനത്തിന് ഏറ്റവും കുറഞ്ഞത് 45 മീറ്റര് വീതിയില് ഭൂമി വേണമെന്ന്.\nകേന്ദ്ര സര്‍ക്കാരിന്റെ ബിഒടി പദ്ധതി നടപ്പാക്കാന് വേണ്ടി മാത്രമാണ് ഈ നടപടി. തങ്ങള് ഇക്കാലമത്രയും കൊണ്ടു സമാഹരിച്ച വീടും മൂലധനവും ഒറ്റയടിക്ക് ഇല്ലാതാവുന്നതില് ആരാണ് ആശങ്കപ്പെടാതിരിക്കുക? അതുകൊണ്ടുതന്നെ അവര് തിരിഞ്ഞുനിന്നു ചോദിക്കുന്ന നിരവധി ചോദ്യങ്ങള്‍ക്ക് സര്‍ക്കാര് മറുപടി പറയേണ്ടിവരും. 45 മീറ്റര് വീതിയില് ഭൂമി എടുക്കുമ്പോള് നിര്‍മിക്കുന്ന റോഡ് വലുതാവുന്നില്ല. കേവലം നാലു വരി മാത്രം.\nഇങ്ങനെ നിര്‍മിച്ച ആദ്യ ബിഒടി റോഡായ ഇടപ്പള്ളി-മണ്ണുത്തി പാതയില് ഇത്ര കാലം കഴിഞ്ഞിട്ടും ഒരുവിധ അടിസ്ഥാന സൗകര്യങ്ങളുമില്ല. എന്നാല്, ടോള് കൊള്ള എത്രയോ വര്‍ഷമായി നടക്കുന്നു. അവിടത്തെ പാലിേയക്കര പോലെ മുപ്പതോളം ബൂത്തുകള് കേരളമാകെ വരാന് പോകുന്നു. പ്രതിദിനം കോടിക്കണക്കിനു രൂപ അവര് കൊണ്ടുപോകുന്നു. (അതിന്റെ വീതം ഇവിടെ ഉദാരമായി വിതരണം ചെയ്തുകൊണ്ടാണ് അവര് രാഷ്ട്രീയ നേതൃത്വങ്ങളുടെ പിന്തുണ ഉറപ്പിക്കുന്നത്).\nഇതുപോലെ നിരവധി ചോദ്യങ്ങള് ഉയര്‍ത്തുമ്പോള് അവരെ തീ്രവവാദികളും വികസനവിരുദ്ധരുമായി ചിത്രീകരിക്കുന്നു. അവരെ ഗുണ്ടാ ലിസ്റ്റില് പെടുത്തണമെന്ന് ആഭ്യന്തരമന്ത്രി കൂടിയായ മുഖ്യമന്ത്രി പറയുന്നു. സ്വന്തമായുള്ള ആകെ സമ്പാദ്യം ഒറ്റയടിക്ക് എടുക്കുമ്പോള് തങ്ങള്‍ക്ക് എന്തു നഷ്ടപരിഹാരവും പുനരധിവാസവും കിട്ടുമെന്നു ചോദിക്കുന്നവരും ഭീകരവാദികളാണ്. 2013ല് കേന്ദ്ര സര്‍ക്കാര് പാസാക്കിയ ഭൂമി ഏറ്റെടുക്കല് പുനരധിവാസ നിയമം ഇവിടെ പ്രയോഗിക്കാതെ ഐക്യകേരളം ഉണ്ടാവുന്നതിനു മുമ്പുള്ള 1956ലെ നിയമം നടപ്പാക്കാന് ശ്രമിക്കുന്നത് എന്തുകൊണ്ടെന്ന ചോദ്യത്തിനെങ്കിലും ഇടതുപക്ഷ സര്‍ക്കാര് മറുപടി പറയേണ്ടതല്ലേ? ആ നിയമം ജനാധിപത്യവിരുദ്ധമാണെന്നു കണ്ട് ഇന്ത്യയൊട്ടാകെ നടന്ന സമരങ്ങളുടെ ഫലമായി രൂപപ്പെട്ട നിയമം ഇടതു സര്‍ക്കാരിനു സ്വീകാര്യമല്ലാത്തത് എന്തുകൊണ്ട്?\nകേരളത്തിന്റെ ആദ്യ മുഖ്യമന്ത്രിയായിരുന്ന ഇഎംഎസിന്റെ 20ാം ചരമവാര്‍ഷിക ദിനത്തില് കുറ്റിപ്പുറത്ത് ഭൂമി ഏറ്റെടുക്കുന്നതിനെതിരേ ജനങ്ങള്‍ക്കു നേരെ സര്‍ക്കാരിന്റെ പോലിസ് ചെയ്ത കാര്യം നാം കണ്ടു. ഐക്യകേരളത്തിലെ ആദ്യത്തെ മുഖ്യമന്ത്രി അധികാരമേറ്റപ്പോള് ആദ്യം എടുത്ത തീരുമാനം, ഒരാളെയും സ്വന്തം വീട്ടില് നിന്നു കുടിയിറക്കരുത് എന്നായിരുന്നു. ഇടശ്ശേരിയുടെ കുടിയിറക്കലും പുത്തന് കലവും അരിവാളും അതുപോലുള്ള വിപ്ലവ കവിതകളും ചേര്‍ന്നു രൂപപ്പെടുത്തിയ സമൂഹമാണ് തന്നെയും പാര്‍ട്ടിയെയും അധികാരത്തില് എത്തിച്ചതെന്ന ഉറച്ച ബോധ്യത്തിന്റെ പിന്‍ബലത്തിലാണ് അത്തരമൊരു തീരുമാനം ആ സര്‍ക്കാര് എടുത്തത്. അതിന്റെ പിന്‍മുറക്കാര് എന്ന് അവകാശപ്പെടുന്നവരാണ് പതിനായിരക്കണക്കിനു കുടുംബങ്ങളെ തെരുവിലിറക്കാന് പോലിസുമായി എത്തുന്നത് എന്നതൊരു ചരിത്രനിഷേധമല്ലേ?\nമലപ്പുറം ജില്ലയില് നടക്കുന്ന പ്രതിരോധത്തെ വര്‍ഗീയവും തീ്രവവാദപരവും മറ്റുമായി ചിത്രീകരിച്ച് അടിച്ചമര്‍ത്താനുള്ള ശ്രമം തീര്‍ത്തും ജനാധിപത്യവിരുദ്ധമാണ്. ആ ദിവസത്തിനു മറ്റൊരു പ്രത്യേകത കൂടിയുണ്ട്. കൊച്ചിയിലെ മൂലമ്പിള്ളി കുടിയിറക്ക് സമരത്തിന്റെ ഫലമായി ഒരു പുനരധിവാസ പാക്കേജ് കിട്ടി പത്തു വര്‍ഷം തികയുന്ന ദിവസമാണത്. അന്നു കുടിയിറക്കപ്പെട്ടവരില് 80 ശതമാനം പേരെയും ഇന്നും പുനരധിവസിപ്പിച്ചിട്ടില്ല. രണ്ടു മുന്നണികളും അഞ്ചു വര്‍ഷം വീതം ഭരിച്ചിട്ടും ഇതാണ് സ്ഥിതിയെങ്കില് പതിനായിരക്കണക്കിനു കുടുംബങ്ങള് എന്തു ധൈര്യത്തില് ഭൂമി വിട്ടുകൊടുക്കും?\nദേശീയപാത വേണം. പക്ഷേ, ഒപ്പം ഇവര്‍ക്ക് സ്വന്തമായുള്ള കൂര സംരക്ഷിക്കപ്പെടണം. ആദ്യം ഭൂമി ഏറ്റെടുക്കുകയല്ല വേണ്ടത്; ഇവര് തെരുവില് അനാഥരായി അലയില്ലെന്ന ഉറപ്പു നല്‍കലാണ്. അവരുമായി ഒരു ചര്‍ച്ചയ്ക്കു പോലും തയ്യാറാവാതെ വീടുകളില് കടന്നുകയറി കല്ലിട്ടാല് ആര്‍ക്കാണ് അടങ്ങിയിരിക്കാന് കഴിയുക? മെട്രോ പദ്ധതിക്കായി കൊച്ചിയില് ഭൂമി ഏറ്റെടുത്തപ്പോള് അതിസമ്പന്നരുടെ വീട്ടില് പോയി 23 വട്ടം വില സംബന്ധിച്ച് ചര്‍ച്ച നടത്തിയെന്ന് പറഞ്ഞ ഒരു കലക്ടര് ഉണ്ടായിരുന്നു. എന്നാല്, തങ്ങളുടെ ഭൂമിയും വീടും നഷ്ടപ്പെട്ടാല് എന്തു നഷ്ടപരിഹാരവും പുനരധിവാസവും കിട്ടുമെന്ന ജനങ്ങളുടെ ചോദ്യത്തെ പോലിസിനെ ഉപയോഗിച്ച് നേരിടുന്ന രീതി സര്‍ക്കാരുകളുടെ നയം വ്യക്തമാക്കുന്നു.\nകീഴാറ്റൂര് നാം ഏറെ ചര്‍ച്ച ചെയ്തതാണ്. ഒരു നാടിന്റെ വെള്ളവും ഭക്ഷണവും സംരക്ഷിക്കാന് അവിടത്തെ ജനത നടത്തുന്ന പോരാട്ടത്തെ എത്ര നിഷ്ഠുരമായാണ് സര്‍ക്കാര് നേരിട്ടത്? അതും തങ്ങളുടെ സഖാക്കളായി പല പതിറ്റാണ്ടുകള് കൊടിപിടിച്ചവരുടെ നേരെ? ഇത്തരം സമരങ്ങളില് ഇടപെടുന്ന മുഖ്യധാരാ കക്ഷികളുടെ വിശ്വാസ്യത ഇന്ന് ഏറെ ചോദ്യം ചെയ്യപ്പെടുന്നുണ്ട്. നര്‍മദ മുതല് ഒഡീഷ വരെ ഇന്ത്യയില് എല്ലായിടത്തും മൂലധനാധിഷ്ഠിത വന് വികസന പദ്ധതികള്‍ക്കായി പട്ടാളത്തെ വരെ ഉപയോഗിക്കുന്ന കേന്ദ്ര സര്‍ക്കാരിന്റെ രാഷ്ട്രീയകക്ഷി ഇവിടെ കീഴാറ്റൂരില് മാത്രം പരിസ്ഥിതി സംരക്ഷിക്കാന് ഇറങ്ങുന്നതിന്റെ ദുഷ്ടലാക്ക് ആര്‍ക്കാണ് അറിയാത്തത്? ി\n(കടപ്പാട്: ജനശക്തി, ഏപ്രില് 15, 2018)


ചികിത്സ തേടി തന്റെയടുത്തു എത്തിയാൾ പറഞ്ഞത് കള്ളമാണെങ്കിൽ ഒരുപാട് പേരുടെ ലൈഫ് അറ്റ് റിസ്ക്കാണ്: ഞെട്ടിപ്പിക്കുന്ന ഡോക്ടറുടെ കുറിപ്പ് | Chanakya News\nHome HEALTH ചികിത്സ തേടി തന്റെയടുത്തു എത്തിയാൾ പറഞ്ഞത് കള്ളമാണെങ്കിൽ ഒരുപാട് പേരുടെ ലൈഫ് അറ്റ് റിസ്ക്കാണ്: ഞെട്ടിപ്പിക്കുന്ന...\nചികിത്സ തേടി തന്റെയടുത്തു എത്തിയാൾ പറഞ്ഞത് കള്ളമാണെങ്കിൽ ഒരുപാട് പേരുടെ ലൈഫ് അറ്റ് റിസ്ക്കാണ്: ഞെട്ടിപ്പിക്കുന്ന ഡോക്ടറുടെ കുറിപ്പ്\nഖത്തറിൽ നിന്നും നാട്ടിലെത്തിയ ആൾ പനിക്ക് ചികിത്സയ്ക്കായി തന്റെ അടുത്തെത്തുകയും എന്നാൽ സംശയം തോന്നുകയും തുടർന്ന് നാട്ടിലെത്തിയ തീയതി പറഞ്ഞതിൽ പന്തികേട് തോന്നിയ സംഭവവുമായിൽ ബന്ധപ്പെട്ട് ഡോ ഷിനു ശ്യാമളന്റെ ഫേസ്ബുക്ക് പോസ്റ്റ് സമൂഹ മാധ്യമങ്ങളിൽ വൈറലാകുകയാണ്. ചികിത്സ തേടിയ രോഗി കുടുംബത്തോടൊപ്പം ഡൽഹിയിലും ആഗ്രയിലും മറ്റുമായി ഫ്ലൈറ്റിൽ ടൂർ പോയിരുന്നതായും, എന്നാൽ അഡ്രെസ്സ് ചോദിച്ചപ്പോൾ സ്ഥലവും വീട്ടുപേരും മാത്രമാണ് പറഞ്ഞതെന്നും ഡോക്ടറുടെ കുറിപ്പിൽ പറയുന്നു. നാട്ടിലെത്തിയ കാര്യം ആരോഗ്യ വകുപ്പിനെ അറിയിച്ചുട്ടുണ്ടോയെന്നു ചോദിച്ചപ്പോൾ മറുപടി ഇല്ലെന്ന് ആണെന്നും, സംശയത്തെ തുടർന്ന് കാര്യങ്ങൾ ആരോഗ്യ വകുപ്പിനെ അറിയിച്ചിട്ടുണ്ടെന്നും നടപടികൾ സർക്കാർ കൈക്കൊള്ളുമെന്ന് വിശ്വസിക്കുന്നുവെന്നും ഡോക്ടറുടെ കുറിപ്പിൽ പറയുന്നു. കുറിപ്പിന്റെ പൂർണ്ണരൂപം വായിക്കാം\nഖത്തറിൽ നിന്ന് നാട്ടിൽ വന്ന ഒരാൾ ഇന്ന് വൈകിട്ട് ആറു മണിക്ക് ക്ലിനിക്കിൽ വന്നു. കടുത്ത പനിയുണ്ട്. 101 ഡിഗ്രി. രണ്ടു ദിവസം മുൻപ് അയാൾ ഏതോ സർക്കാർ ആശുപത്രിയിൽ പോയിരുന്നു എന്നു പറഞ്ഞു. എന്നാണ് നാട്ടിൽ വന്നതെന്ന് ഞാൻ ചോദിച്ചു. അയാളുടെ ഭാര്യ പറഞ്ഞു “ഫെബ്രുവരി 30” അയാൾ പറഞ്ഞു “അല്ല ജനുവരി 30”. “ഫെബ്രുവരി 30” ആ തീയതി പറഞ്ഞതിൽ സംശയം തോന്നി. ഇഞ്ചക്ഷൻ എടുത്തു പനി വേഗം കുറയുമെന്ന് കരുതിയാണത്രേ അയാൾ കാണിക്കുവാൻ വന്നത്. ഇഞ്ചക്ഷൻ എടുത്തു പനി മാറില്ലെന്ന് ഞാൻ പറഞ്ഞു.\nനിങ്ങൾ ആരോഗ്യവകുപ്പിൽ ഖത്തറിൽ നിന്ന് വന്ന വിവരം അറിയിച്ചോ? ഇല്ല എന്ന് മറുപടി. അവർ കുറച്ചു ദിവസം മുൻപ് ഫ്ലൈറ്റിൽ ഡൽഹിയിലും ആഗ്രയിലും ടൂറും പോയിരുന്നതായി പറഞ്ഞു. ഒ. പി. യിൽ പാതി കിളി പോയെങ്കിലും. അഡ്രസ് ചോദിച്ചപ്പോൾ ആകെ സ്ഥലവും വീട്ടു പേരും പറഞ്ഞു. കൂടുതൽ ഒന്നും അയാൾ പറഞ്ഞില്ല. ഞാൻ പറഞ്ഞെങ്കിലും അയാൾക്ക് ആരോഗ്യ വകുപ്പിൽ അറിയിക്കുവാൻ ഇപ്പോഴും താൽപര്യമില്ല\nനാളെ ഫ്ലൈറ്റ് ഉണ്ടെന്നും പറഞ്ഞു. ഫോൺ നമ്പർ തന്നില്ല. അയാൾ ഒ.പി ചീട്ടും എടുത്തു എന്തോ പന്തികേട് തോന്നിയ പോലെ ഇറങ്ങി പോയി. കിട്ടിയത് അയാൾ വന്ന വണ്ടി നമ്പർ ആണ്.\nഞാനിത് എഴുതുന്നത് അയാൾ പറഞ്ഞ തീയതി “ജനുവരി 30” സത്യമാണോ എന്ന് സംശയം ഉള്ളത് കൊണ്ടാണ്. 30 ശെരിയാണെങ്കിൽ 28 ദിവസം കഴിഞ്ഞു. പേടിക്കേണ്ടത് ഉണ്ടാകില്ല. അത് കള്ളമാണെങ്കിൽ ഒരുപാട് പേരുടെ ലൈഫ് അറ്റ് റിസ്ക്കാണ്. അയാൾ പോയ സർക്കാർ ആശുപത്രിയിൽ അയാൾ ഇതൊന്നും പറഞ്ഞിട്ടില്ല. അവടെ ഉണ്ടായിരുന്നവർ മുതൽ അയാൾ സഞ്ചരിച്ച വഴികളിൽ ഒക്കെ എത്ര പേർ. ഞാൻ അതിൽ ഒരാൾ മാത്രം. നാലു മണിക്കൂറായി ടെൻഷനുണ്ട്. എന്തായാലും എല്ലാം കൂടി ആരോഗ്യവകുപ്പിൽ കൊടുത്തിട്ടുണ്ട്. അയാൾ നാളെ ഖത്തറിൽ പോകും മുൻപ് വേണ്ട നടപടി സ്വീകരിക്കുമെന്ന് വിശ്വസിക്കുന്നു. ഒരുപാട് പേരുടെ ജീവന് അപകടമുണ്ടോ എന്ന് സംശയം എനിക്കുള്ളത് കൊണ്ട് ഇതിവിടെ എഴുതുന്നു.\nഇത്ര മാത്രമേ ഉറപ്പ് വരുത്തേണ്ടത് ഉള്ളു. അയാൾ നാട്ടിൽ വന്നത് ജനുവരി 30 ആണോ? അതുകൊണ്ട് എനിക്കിത്രയെ പറയുവാനുള്ളു. എല്ലാ ആരോഗ്യ പ്രവർത്തകരും ജനങ്ങളും ജാഗ്രത പാലിക്കുക. മാസ്‌ക്ക് മറ്റും പ്രതിരോധ നടപടികൾ സ്വീകരിക്കുക.എത്ര പേർ ഇതുപോലെ (പത്തനംതിട്ടയിൽ മൂന്ന് പേർ ചെയ്തത് പോലെ) ആരോഗ്യവകുപ്പിനെ അറിയിക്കാതെ കൊറോണ ബാധിത രാജ്യങ്ങളിൽ നിന്ന് വന്ന് കൈയ്യും വീശി നടക്കുന്നുണ്ടാകും? അറിയില്ല. ഭയമുണ്ട്. അതുകൊണ്ട് നാം ജാഗ്രത പാലിക്കുക.


ഉമ്മന് ചാണ്ടിയ്‌ക്കെതിരെ പി സി ജോര്‍ജിന്റെ മൊഴി :’മുഖ്യമന്ത്രി പറഞ്ഞിട്ടാണ് കോഴ നല്‍കിയതെന്ന് പുതിയ വെളിപ്പെടുത്തല്,കുട്ടിയമ്മയും കോടിക്കണക്കിനു രൂപ വാങ്ങി !Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഉമ്മന് ചാണ്ടിയ്‌ക്കെതിരെ പി സി ജോര്‍ജിന്റെ മൊഴി :’മുഖ്യമന്ത്രി പറഞ്ഞിട്ടാണ് കോഴ നല്‍കിയതെന്ന് പുതിയ വെളിപ്പെടുത്തല്,കുട്ടിയമ്മയും കോടിക്കണക്കിനു രൂപ വാങ്ങി !\n: സ്വന്തം ലേഖകന് in Ireland, News on May 15, 2015\nതിരുവനന്തപുരം: ബാറുകള് തുറക്കാന് ഉടമകള് ധനമന്ത്രി കെ.എം. മാണിക്ക് ഒരു കോടി രൂപയും എക്‌സൈസ് മന്ത്രി കെ. ബാബുവിന് 10 കോടി രൂപയും നല്‍കിയതായി പി.സി. ജോര്‍ജ്. മുഖ്യമന്ത്രി ഉമ്മന് ചാണ്ടിയുടെ നിര്‍ദേശപ്രകാരമാണ് കോഴ നല്‍കിയതെന്നും വിജിലന്‍സിനു നല്‍കിയ മൊഴിയില് പറയുന്നു. ബാര്‍കോഴക്കേസ് അന്വേഷിക്കുന്ന വിജിലന്‍സ് എസ്പി ആര്. സുകേശനു മുന്‍പാകെ എംഎല്‍എ ഹോസ്റ്റലില്‍വച്ചാണ് ജോര്‍ജ് മൊഴി നല്‍കിയത്.\nതാന് വൈസ് ചെയര്‍മാനായിരുന്ന പാര്‍ട്ടിയുടെ ചെയര്‍മാനെ കുഴപ്പത്തിലാക്കേണ്ട എന്നു കരുതിയാണു കാര്യങ്ങള് ഇതുവരെ പറയാതിരുന്നത്. 2014 ഏപ്രില് 28നു കൊല്ലം ജില്ലയിലെ കരുനാഗപ്പള്ളി പിഡബ്ല്യുഡി റെസ്റ്റ് ഹൗസില് താന് വിശ്രമിക്കുമ്പോള്, രാവിലെ ഒന്‍പതിനു ബാര് ഉടമകളുടെ സംഘടനാ പ്രസിഡന്റ് ഉണ്ണി കാണാനെത്തി. 29നു സെക്രട്ടേറിയറ്റിനു മുന്നില് ബാര് നടത്തിപ്പുകാര് നടത്തുന്ന സമരത്തിനു ക്ഷണിക്കാനായിരുന്നു ഇത്. 418 ബാറുകള് പൂട്ടപ്പെടുവാനുണ്ടായ സാഹചര്യവും ബാര് ഉടമാസംഘടന, ബാര് ഉടമകളില്‍നിന്നു പിരിച്ചെടുത്ത ഭീമമായ തുക സംബന്ധിച്ചും അത് വിനിയോഗിച്ച രീതിയും ഉണ്ണി അന്നു തുറന്നു പറഞ്ഞു. 15 കോടി രൂപ പിരിച്ചെടുത്തു. അതില് ഒരു കോടി മൂന്നു ഗഡുക്കളായി കെ.എം. മാണിക്കു പാലായിലും തിരുവനന്തപുരത്തും വച്ചു നല്‍കി.\nമുഖ്യമന്ത്രി ഉമ്മന് ചാണ്ടി ബാര് ഉടമകളോടു മന്ത്രിമാരായ പി.കെ. കുഞ്ഞാലിക്കുട്ടി, കെ.എം. മാണി, കെ. ബാബു എന്നിവരെക്കണ്ടു ഡീല് നടത്താന് നിര്‍ദേശിച്ചെന്നും, അതനുസരിച്ചാണ് ഇത്രയും വലിയ തുക സമാഹരിച്ചതെന്നും ഉണ്ണി പറഞ്ഞിരുന്നു. കുഞ്ഞാലിക്കുട്ടിയെ രൂപയുമായി സമീപിച്ചപ്പോള് ”ഇപ്പോള് പണത്തിന്റെ ആവശ്യമില്ല’ എന്നായിരുന്നു മറഒപടി. തുടര്‍ന്നാണു ധനമന്ത്രിയെ കണ്ടത്. അദ്ദേഹം ആവശ്യപ്പെട്ട പ്രകാരം മൂന്നു തവണകളായി ഒരു കോടി നല്‍കി. ബാബുവിനെ കണ്ടപ്പോള് ”മുഖ്യമന്ത്രി പറഞ്ഞുവിട്ടതല്ലേ, തുക മുഴുവന് ഉണ്ടല്ലോ?’ എന്നു ചോദിച്ചാണ് പണം വാങ്ങിയത്. 10 കോടിയാണു ബാബുവിനു നല്‍കിയതെന്ന് ഉണ്ണി പറഞ്ഞു.\nതുടര്‍ന്നാണു പ്രശ്‌നങ്ങളാരംഭിക്കുന്നത്. ബാബുവിന് 10 കോടി നല്‍കിയ വിവരം എങ്ങനെയോ ധനമന്ത്രി അറിയാനിടയായി. വെറും ജൂനിയറായ ബാബുവിനു 10 കോടി നല്‍കിയിട്ടു തനിക്ക് ഒരു കോടി മാത്രമേ കിട്ടിയുള്ളൂവെന്നത് ധനമന്ത്രിയെ ചൊടിപ്പിച്ചു. ”ബാബുവിന് 10 കൊടുത്തു, എനിക്ക് ഒന്നു തന്ന് നിങ്ങള് ബാര് തുറക്കുന്നത് കാണണമെന്നായി’ അദ്ദേഹം. അഞ്ച് കോടിക്ക് നിര്‍ബന്ധം പിടിച്ചു. തുടര്‍ന്ന് ബാറുടമകള് വീണ്ടും മുഖ്യമന്ത്രിയെ കണ്ടെങ്കിലും കൂടുതല് പണം മാണി സാറിനു നല്‍കേണ്ടെന്നു മുഖ്യമന്ത്രി നിഷ്‌കര്‍ഷിച്ചു. നല്‍കേണ്ട തുക സംബന്ധിച്ചും കേസ് നടത്തിപ്പിനായി വക്കീലന്മാര്‍ക്കു നല്‍കേണ്ട തുക സംബന്ധിച്ചും ഏകദേശ ധാരണ നേരത്തേ രൂപപ്പെട്ടിരുന്നു. 15 കോടി രൂപ മാത്രമാണു പിരിച്ചതെന്നും കൂടുതല് പിരിക്കാന് നിര്‍വാഹമില്ലെന്നും ബാക്കിവച്ച തുക കേസ് നടത്തിപ്പിനായി ചെലവഴിക്കണമെന്നും അതിനാല് തങ്ങളുടെ നിസഹായാവസ്ഥ ധനമന്ത്രിയെ ബോധ്യപ്പെടുത്തി മധ്യസ്ഥം പറഞ്ഞു രക്ഷിക്കണമെന്നും ഉണ്ണി തന്നോട് അഭ്യര്‍ഥിച്ചു. തുടര്‍ന്നു താന് ധനമന്ത്രിയുമായി സംസാരിച്ചു. എന്നാല് ”ജോര്‍ജേ, എല്ലാം ശരിയാക്കാമെന്നു പറഞ്ഞ്’ തന്നെ ഒഴിവാക്കുകയാണു മാണി ചെയ്തതെന്നും ജോര്‍ജ്.\n2015 ജനുവരി മൂന്നിന് എറണാകുളം പിഡബ്ല്യുഡി റെസ്റ്റ് ഹൗസില് വച്ച് ഉണ്ണി വീണ്ടും തന്നോടു സംസാരിച്ചു. ”മാണിസാര് ഇത്രയും കടുംപിടുത്തം പിടിച്ചതാണ് ബാര് പ്രശ്‌നം ഇത്രയും കുളമാക്കിയത്’ എന്ന പരിഭവവും പറഞ്ഞു. തുടര്‍ന്ന് ഒന്നിലധികം തവണ ബാര് വിഷയം രഹസ്യമായി മാണി സാറുമായി സംസാരിക്കാന് താന് നിര്‍ബന്ധിതനായി.\nപാര്‍ട്ടി എംഎല്‍എമാര് വിജിലന്‍സ് അന്വേഷണം സംബന്ധിച്ചു പരാതിയും പരിഭവവുമായി മുഖ്യമന്ത്രിയെയും ആഭ്യന്തരമന്ത്രിയെയും കണ്ടിരുന്നു. ഈ കേസില് മാണിസാര് ഭയപ്പെടേണ്ടതില്ലെന്നും, മാണിസാറിനെ രക്ഷിക്കേണ്ടതു തങ്ങളുടെ ബാധ്യതയും കടമയുമാണെന്നുമാണ് അന്നു മുഖ്യമന്ത്രിയും ആഭ്യന്തരമന്ത്രിയും പറഞ്ഞത്. അങ്ങനെയങ്കില്, തത്കാലം രാജിവയ്ക്കാമെന്നും, അന്വേഷണം തീരുമ്പോള് വര്‍ധിച്ച ഇമേജുമായി തിരിച്ചു വരാമെന്നും നിര്‍ദേശം വന്നു. എന്നാല്, ഒപ്പം താനും പി.ജെ. ജോസഫും രാജിവയ്ക്കണമെന്നു മാണി ശാഠ്യം പിടിച്ചു. ഇക്കാര്യം ജോസഫുമായി സംസാരിക്കാന് തന്നെയാണ് അയച്ചത്. എന്നാല്, താന് രാജിവച്ചാല് കോഴ താനും വാങ്ങിയതായി ജനം കരുതുമെന്നു പറഞ്ഞ് ജോസഫ് വിസമ്മതിച്ചു. തുടര്‍ന്നു തന്റെ നിര്‍ബന്ധത്തിനു വഴങ്ങി, മാണിയും താനും രാജിക്കു തയാറായി. എന്നാല്, മാണിയുടെ ഭാര്യ കുട്ടിയമ്മയും മകന് ജോസ് കെ. മാണിയും ചേര്‍ന്ന് ആ അനുരഞ്ജന ശ്രമം പൊളിച്ചു. കുട്ടിയമ്മയും ജോസ് കെ. മാണിയും ചേര്‍ന്ന് വാങ്ങിയിട്ടുള്ള കോടിക്കണക്കിനു രൂപയുടെ അഴിമതിക്കഥകള് ആവശ്യമെങ്കില് ബോധിപ്പിക്കാന് തയാറണെന്നും പി.സി. ജോര്‍ജ് വിജിലന്‍സിനെ അറിയിച്ചിട്ടുണ്ട്.\n2014 ഓഗസ്റ്റ് 19നു നെടുമ്പാശ്ശേരി വിമാനത്താവളത്തിനടുത്തുള്ള ഒരു ഹോട്ടലില് പാര്‍ട്ടി ഉന്നതാധികാര സമിതിയോഗം വിളിച്ചുചേര്‍ത്തിരുന്നു. ഇതു നടന്നത് യുഡിഎഫ് കക്ഷിനേതാക്കളുടെ യോഗം ചേരാനിരിക്കുന്ന ദിവസത്തിനു തൊട്ടുതലേദിവസമായിരുന്നു. ഈ യോഗത്തിലാണ് അടഞ്ഞുകിടക്കുന്ന ബാറുകളുടെ കാര്യത്തിലുള്ള പാര്‍ട്ടി നയം മാറിയത്. അടഞ്ഞുകിടക്കുന്നവയില് നിലവാരം ഉള്ളവ തുറക്കണമെന്നായിരുന്നു അതുവരെ പാര്‍ട്ടി തീരുമാനം. ഈ യോഗത്തില് മാണിയും ജോസ് കെ. മാണിയും നിര്‍ബന്ധിച്ചാണ് ഒരു ബാറും തുറക്കേണ്ടതില്ലെന്ന നിലപാടിലേക്കു പാര്‍ട്ടി മാറിയത്. ഇതിനായി തുറന്നു പ്രവര്‍ത്തിച്ചിരുന്ന 312 ബാറുകാരില്‍നിന്നും മൂന്നു കോടി ധനമന്ത്രി വാങ്ങിയെന്നു പിന്നീടാണു മനസിലായതെന്നും ജോര്‍ജ്.


Malayalam News - 'കാപട്യമേ നിന്‍റെ പേരോ ചെന്നിത്തല'; പ്രതിപക്ഷ നേതാവിനെ വിമര്‍ശിച്ച് എ. പ്രദീപ് കുമാര് MLA| Pradeep Kumar MLA criticizing the Leader of the Opposition | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\n'കാപട്യമേ നിന്‍റെ പേരോ ചെന്നിത്തല'; പ്രതിപക്ഷ നേതാവിനെ വിമര്‍ശിച്ച് എ. പ്രദീപ് കുമാര് MLA\nചാപല്യമേ നിന്റെ പേരോ സ്ത്രീ എന്ന് ഷേക്‌സ്പിയര് ചോദിച്ചത് ഇപ്പോഴാണെങ്കില് കാപട്യമേ നിന്റെ പേരോ ചെന്നിത്തല എന്ന് അദ്ദേഹം ചോദിക്കുമായിരുന്നുവെന്ന് പ്രദീപ് കുമാര് പറഞ്ഞു.\nUpdated: August 24, 2020, 3:08 PM IST\nLast Updated: August 24, 2020, 3:08 PM IST\nതിരുവനന്തപുരം: പിണറായി വിജയന് സര്‍ക്കാരിനെ അഭിമാനപൂര്‍വ്വം പിന്തുണക്കുന്ന സാമാജികനാണ് താനെന്നതാണ് പൊതുജീവിതത്തില് അഭിമാനകരമായ സംഭവമെന്ന് എ. പ്രദീപ് കുമാര് എം.എല്.എ. പിണറായി വിജയന് സര്‍ക്കാരിനെ ശക്തമായി ന്യായീകരിച്ച പ്രദീപ് കുമാര് പ്രതിപക്ഷത്തെയും പ്രതിപക്ഷ നേതാവിനെയും രൂക്ഷഭാഷയിൽ വിമർശിച്ചു.\nചാപല്യമേ നിന്റെ പേരോ സ്ത്രീ എന്ന് ഷേക്‌സ്പിയര് ചോദിച്ചത് ഇപ്പോഴാണെങ്കില് കാപട്യമേ നിന്റെ പേരോ ചെന്നിത്തല എന്ന് അദ്ദേഹം ചോദിക്കുമായിരുന്നുവെന്ന് പ്രദീപ് കുമാര് പറഞ്ഞു. തത്വാധിഷ്ടിത നിലപാടിന്റെ ഭാഗമായാണ് വിമാനത്താവളം ഏറ്റെടുക്കാന് തീരുമാനിച്ചത്. തൊഴില് നിയമപരിഷ്‌കാരങ്ങള് നടപ്പിലാക്കില്ലെന്ന് പറഞ്ഞത് ഈ സര്‍ക്കാരാണ്. ലേലത്തില് പങ്കെടുക്കാതെ മറ്റൊരു വഴി തേടാമായിരുന്നെന്ന് ചെന്നിത്തല പറഞ്ഞത് പണ്ട് കെ.വി. തോമസിന്റെ വീട്ടില് വിളിച്ച് സത്കരിച്ചതും വിഴിഞ്ഞം തുറമുഖ കരാര് പോയതും ഓര്‍മ്മ വേണമെന്നും പ്രദീപ് കുമാര് പറഞ്ഞു.\nസ്വപ്‌നയ്‌ക്കെതിരെ ആരോപണം വന്നപ്പോള് കൈയോടെ പുറത്താക്കി. സ്വര്‍ണക്കടത്തിലെ തീവ്രവാദ ബന്ധ‌ത്തെക്കുറിച്ച് എന്തേ ഷാജിയും സതീശനും ഒന്നും പറയുന്നില്ല. ഡിപ്ലോമാറ്റിക് ബാഗേജ് അല്ലെന്ന് കേന്ദ്രസഹമന്ത്രി പറയുന്നു. അവിടെ ഭായ് ഭായ് സമീപനമാണ്. പുതിയ രാഷ്ട്രീയ ബാന്ധവത്തിന്റെ ഒരുക്കമാണ് നടക്കുന്നത്. ചാനല് ചര്‍ച്ചയില് പങ്കെടുക്കുന്നതിനിടെ അനില് അക്കര ബി. ഗോപാലകൃഷ്ണന് വിവരങ്ങൾ കൈമാറുന്നു. ആക്ഷേപം ഉന്നയിക്കാന് വിവരങ്ങള് സപ്ലൈ ചെയ്യുന്നു. അനില് അക്കരയുടെ ഡാറ്റ ബി.ജെ.പിക്ക് പോയെന്നും പ്രദീപ്കുമാർ പറഞ്ഞു.\nകാപ്യടമേ നിന്റെ പേരോ യു.ഡി.എഫ്. അന്തസ്സ് വേണം, ആത്മാര്‍ഥ വേണം. നിലപാട് വേണം. ഒരു റാങ്ക് ലിസ്റ്റ് റദ്ദാക്കണമെന്ന് സമരം ചെയ്തവര് അത് നീട്ടിവെക്കണമെന്ന് പറഞ്ഞ് സമരം ചെയ്തു. വികസനമാണ് ഈ സര്‍ക്കാരിന്റെ നേട്ടം. കേസുകൊടുത്തും സമരം നടത്തിയും വികസനം തടയാന് ശ്രമിച്ചവരല്ലേ നിങ്ങള്. കേരള ബാങ്ക്, കെ.എ.എസ്സും നിങ്ങള് തടയാന് ശ്രമിച്ചില്ലേ. ലൈഫ് മിഷനും ഐടി വികസനവും നിങ്ങള് ദുരാരോപണം നടത്തി നിങ്ങള് തടയാന് ശ്രമിച്ചില്ലേ. ലൈഫ് മിഷനില് നിങ്ങല് കൊടുത്തത് 3141 വീട് കൊടുത്തു ആസ്ഥാനത്ത് ഞങ്ങള് 2,24,332 വീട് ഈ സര്‍ക്കാര് കൊടുത്തു. വിട്ടുപോയവര്‍ക്ക് കൊടുക്കാനും അവസരമുണ്ടാക്കി. നിങ്ങളുടെ കാലത്ത് ഒരോ മേഖലയില് 20 ഓളം കണ്‍സള്‍ട്ടന്‍സി ഉണ്ടായിരുന്നില്ലേയെന്നും പ്രദീപ് കുമാര് ചോദിച്ചു.\nFirst published: August 24, 2020, 3:07 PM IST


സംസ്ഥാനം പിടിക്കുമെന്നുറപ്പിച്ച് നേതാക്കൾ\nPublished: Sep 25, 2016, 12:13 AM IST\nകോഴിക്കോട്: കേരളത്തിൽ ഭരണം പിടിക്കുമെന്ന് ബി.ജെ.പി. നേതാക്കൾക്ക് ഉറപ്പ്. പ്രസംഗത്തിലുടനീളം ഈ ആത്മവിശ്വാസം അവർ പങ്കുവെച്ചു.\nകേരളത്തിൽ വർധിച്ചുവരുന്ന ജനപിന്തുണ പ്രധാനമന്ത്രി നരേന്ദ്രമോദിയും എടുത്തുപറഞ്ഞു. ഹെലിപ്പാഡിൽനിന്ന് സമ്മേളനസ്ഥലത്തേക്ക് വന്നപ്പോൾ റോഡിന്റെ ഇരുഭാഗത്തും മനുഷ്യച്ചങ്ങലയല്ല, മനുഷ്യമതിലാണ് കണ്ടതെന്ന് നരേന്ദ്രമോദി പറഞ്ഞു.\nകേരളത്തിൽ മാറ്റത്തിന്റെ തുടക്കമാവാൻ പോകുകയാണെന്ന് ദേശീയ അധ്യക്ഷൻ അമിത് ഷാ പറഞ്ഞു. കോഴിക്കോട് സമ്മേളനം അതിനുള്ള നിമിത്തമാണ്.\nകോഴിക്കോട് സമ്മേളനംകൊണ്ട് ഒരുകാര്യംവ്യക്തമായി. കഴിഞ്ഞതിരഞ്ഞെടുപ്പിൽ 15 ശതമാനം വോട്ടാണ് ബി.ജെ.പി.ക്ക് ലഭിച്ചതെങ്കിൽ, അടുത്തതിരഞ്ഞെടുപ്പിൽ ബി.ജെ.പി.യാവും ഭരിക്കാൻപോകുന്നത്.\nകണ്ണെത്താത്ത ദൂരത്ത് ഇരിക്കുന്ന വൻജനാവലി അതുതന്നെയാണ് സൂചിപ്പിക്കുന്നത് -അദ്ദേഹം പറഞ്ഞു.\nകേന്ദ്രമന്ത്രി വെങ്കയ്യനായിഡുവും കേരളത്തിലെ അടുത്തഭരണം ബി.ജെ.പി.നേതൃത്വത്തിലുള്ളതാകുമെന്ന് ഉറപ്പിക്കുന്നു. നിയമസഭയിൽ ബി.ജെ.പി. അക്കൗണ്ട് തുറക്കില്ലെന്നാണ് കോൺഗ്രസ് നേതാവ് എ.കെ. ആന്റണി പറഞ്ഞത്. എന്നാൽ, ഇപ്പോൾ അവിടെ ഒ. രാജഗോപാൽ ഇരിക്കുന്നത് ആന്റണി കാണുന്നില്ലേ. അസംബ്ലി സീറ്റുമാത്രമല്ല, ഭരണത്തിനുള്ള അംഗീകാരവും ഇനി ജനങ്ങൾ നൽകും. കേരളത്തിൽ അടുത്തത് ബി.ജെ.പി. ഭരണമായിരിക്കും -വെങ്കയ്യനായിഡു പറഞ്ഞു.\nജീപ്പ് കോംപസ് എസ്.യു.വി ഒരു ഹാച്ച്ബാക്ക് ആക്കിയാല് എങ്ങനെയുണ്ടാകും?\nമഴയൊടുങ്ങാത്ത രാത്രികൾ, കൊടുങ്കാറ്റടങ്ങാത്ത പകലുകൾ, അഞ്ചുമാസം കടലിൽ കണ്ടത് രണ്ടേ രണ്ടു മനുഷ്യരെ


വീടുകളിൽ നമുക്ക് കാപ്സികം വളർത്താം – Classic Movies\nപാശ്ചാത്യ നാടുകളിൽ നിന്നെത്തി നമ്മുടെ രസമുകുളങ്ങൾ കീഴടക്കിയ പച്ചമുളകിന്റെ കുടുംബക്കാരിയാണ് കാപ്സിക്കം. മഞ്ഞ , ചുവപ്പ് , പച്ച നിറങ്ങളിലാണ് സാധാരണയായി കാപ്സിക്കം കണ്ടുവരുന്നത്. വിറ്റാമിന് എ, സി, ബീറ്റാ കരോട്ടിന്, നാരുകൾ. എന്നിവയുടെ സമൃദ്ധമായ ഉറവിടമാണ് കാപ്സിക്കം. നല്ല നീർവാർച്ചയും സൂര്യപ്രകാശവും ലഭിക്കുന്ന ഏതു സ്ഥലത്തും കാപ്സിക്കം കൃഷി ചെയ്യാം. തറയിലോ ഗ്രോബാഗിലോ ഒക്കെ ഇഷ്ടത്തിനനുസരിച്ച് കൃഷി ചെയ്യാം.\nസാധാരണ മുളക് വളരുന്ന കാലാവസ്ഥയില് തന്നെ കാപ്സിക്കവും വളരാറുണ്ട്. എന്നാലും 21 മുതല് 25 രെ ഡിഗ്രി സെന്‍ഷ്യസില് ആണ് ഇത് നന്നായി വളരുന്നത്. ഉയര്‍ന്ന ചൂടുള്ള അന്തരീക്ഷം കാപ്സിക്കം ഉണ്ടാകാന് അനുയോജ്യമല്ല. പൂക്കള് ഉണ്ടാകാന് തുടങ്ങുമ്പോഴുള്ള ഉയര്‍ന്ന ഊഷ്മാവും കുറഞ്ഞ അന്തരീക്ഷ ആര്‍ദ്രതയും പൂമൊട്ടുകള് കൊഴിയാന് കാരണമാകും. അതുപോലെ തന്നെ പൂക്കളും ചെറിയ പഴങ്ങളും ചൂട് കൂടിയാല് കൊഴിഞ്ഞുപോകും. രാത്രിയിലെ ഉയര്‍ന്ന ഊഷ്മാവില് കാപ്സിസിന്റെ (മുളകിന്റെ പ്രത്യേകത) അളവ് കൂടുന്നതായി കണ്ടിട്ടുണ്ട്.\nതൈകള് നടുന്നതിന് മുമ്പായി കൃഷിഭൂമി അഞ്ചോ ആറോ പ്രാവശ്യം നന്നായി ഉഴുതുമറിയ്ക്കണം. ആദ്യം ഉഴുതുമറിച്ച ശേഷം കമ്പോസ്റ്റ് ചേര്‍ത്താല് പിന്നീട് നിലം ഉഴുതുമ്പോള് വളം മണ്ണില് എല്ലായിടത്തും ഒരുപോലെ ലയിച്ചു ചേരും.\nഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Nisha Rose Kitchen ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


'ഈ ആമ്പല്‍പ്പൂക്കളില് പെണ്ണിന്റെ മനസ് കീഴടക്കാനുള്ള കൂടോത്രം ചെയ്യാനാവുമോ?' | about water lily farming in kottayam travelodge\n'ഈ ആമ്പല്‍പ്പൂക്കളില് പെണ്ണിന്റെ മനസ് കീഴടക്കാനുള്ള കൂടോത്രം ചെയ്യാനാവുമോ?'\nNov 22, 2018, 06:24 PM IST\nനേരം വെളുക്കുമ്പോള് തന്നെ കോട്ടയത്ത് എത്തണം. എന്നാലെ വിടര്‍ന്നു നില്‍ക്കുന്ന ആമ്പല്‍പ്പൂക്കള് കാണാന് പറ്റൂ. സൂര്യൻ ഉദിച്ചാല് ഇതളുകള് കൂമ്പി പൂക്കള് വാടും. പിന്നെ പിറ്റെന്നു പ്രഭാതമായാലെ ആ കാഴ്ച കാണാന് സാധിക്കൂ.\nഅന്നു മുതല് തുടങ്ങിയതാണ് ആമ്പല്‍പ്പുകളോടുള്ള മോഹം....പ്ലസ്ടു ക്ലാസിലെ ബാക്ക്‌ബെഞ്ചുകാരന് ചെക്കന് ആമ്പല്‍പ്പൂവിൽ കൂടോത്രം ചെയ്തു വീഴ്ത്തിക്കളയുമെന്ന് ഭീഷണിപ്പെടുത്തിയ അന്നുമുതല്. ഒരു കൂടോത്രമൊക്കെ ചെയ്ത് പെണ്ണിനെ വീഴ്ത്താന് ഈ ആമ്പല് ഇത്ര ഭീകരനാണോ?\nരാത്രി 11 കഴിഞ്ഞിരുന്നു കോഴിക്കോട് കെ.എസ്.ആര്.ടി.സി ബസ്സ്റ്റാന്‍ഡിലെത്തിയപ്പോള്. അരമണിക്കൂര് കാത്തിരിപ്പിനുശേഷം 11.30ന്റെ അടൂര് സൂപ്പര്‍ഫാസ്റ്റ് സ്റ്റാന്‍ഡിലെത്തി. എവിടേയ്ക്കാണെങ്കിലും യാത്ര കെ.എസ്.ആര്.ടിസിയില് തന്നെയാണ്. അതും സൂപ്പര്‍ഫാസ്‌റ്റോ ഫാസ്റ്റ് പാസഞ്ചറോ ആയാൽ ഏറെ സന്തോഷം. കോട്ടയത്തേയ്ക്ക് ടിക്ക്റ്റെടുത്ത് പതിയെ വിന്‍ഡോസിറ്റില് തലചായ്ച്ചു. ബസ് ടൗൺ വിട്ടതോടെ ചുറ്റും പാലപ്പൂകളുടെ മതിപ്പിക്കുന്ന ഗന്ധം പരന്ന് ഒരു ആവരണം പോലെ പൊതിഞ്ഞു. പതിയെ പതിയെ അത് എന്നെ കെട്ടുകഥകളിലെ ഇടതൂര്‍ന്ന മുടിയും നീണ്ടുവിടർന്ന കണ്ണുകളുമുള്ള സുന്ദരി യക്ഷിയുടെ അടുത്തേയ്ക്ക് വലിച്ചെറിഞ്ഞ പോലെ... അത്രമേല് ഉന്മാദത്തിലാക്കുന്നതായിരുന്നു ആ ഗന്ധം.\nകോഴിക്കോടിനെയും മലപ്പുറത്തെയും തൃശൂരിനെയുമൊക്കെ അനുഭവിച്ച് മുന്നോട്ട് നീങ്ങുന്നതിനിടയില് എപ്പോഴാണ് ഉറക്കത്തിലേയ്ക്ക് വീണത്? ഓര്‍മയില്ല. രാവിലെ എന്നുവച്ചാല് നേരം വെളുക്കുമ്പോള് തന്നെ കോട്ടയത്ത് എത്തണം. എന്നാലെ വിടര്‍ന്നു നില്‍ക്കുന്ന ആമ്പല്‍പ്പൂക്കള് കാണാന് പറ്റൂ. സൂര്യൻ ഉദിച്ചാല് ഇതളുകള് കൂമ്പി പൂക്കള് വാടും. പിന്നെ പിറ്റെന്നു പ്രഭാതമായാലെ ആ കാഴ്ച കാണാന് സാധിക്കൂ. പറഞ്ഞതിലും പത്തു മിനിറ്റ് മുമ്പ് സൂപ്പര്‍ഫാസ്റ്റ് കോട്ടയത്തെത്തി. അല്ലെങ്കിലും അത് അങ്ങനെയാണ്. അത്രയ്ക്കും വിശ്വാസമാണ് കെ.എസ്.ആര്.ടി.സിയെ.\nസമയം 6.30 ആയിട്ടുണ്ടാവും. കോട്ടയം സജീവമായി വരുന്നതേയുള്ളു. പറഞ്ഞപോലെ സുഹൃത്തുക്കള് രണ്ടും സ്റ്റാന്‍ഡിന് പുറത്ത് കാത്തുനില്‍പുണ്ട്. ഒരു കട്ടന് കുടിച്ചാലോ എന്ന് ചിന്തിക്കും മുമ്പേ മനസു പറഞ്ഞു; വേണ്ട, കട്ടനൊക്കെ പിന്നെ കിട്ടും. ആമ്പലുകൾ വാടിയാല്... കാത്തിരിപ്പ് പിന്നെയും നീളും.\nകോട്ടയത്തു നിന്ന് ചങ്ങനാശ്ശേരി റൂട്ടില് നാട്ടകം ജങ്ഷനിൽ നിന്ന് ഇടത്തോട്ട് തിരിഞ്ഞാല് പനച്ചിക്കാട്ടേയ്ക്ക് പോകുന്ന വഴിയായി. വിദ്യാരംഭത്തിന് പേരുകേട്ട ക്ഷേത്രമാണ് പനച്ചിക്കാട്. പ്രതിഷ്ഠ മഹാവിഷ്ണു ആണെങ്കിലും ദുര്‍ഗാ ഭാവത്തിലുള്ള സരസ്വതീ ക്ഷേത്രമായാണ് ഇത് അറിയപ്പെടുന്നത്. ദക്ഷിണ മുകാംബിക എന്ന പേരിലാണ് ഇവിടം അറിയപ്പെടുന്നത്. പനച്ചിക്കാട് ക്ഷേത്രത്തിലെ യഥാര്‍ഥ പ്രതിഷ്ഠ ഒരു കിടങ്ങിനുള്ളില് നീര്‍ച്ചാലിനു നടുവിലാണ്. ഈ നീര്‍ച്ചാലിനു ചുറ്റും വള്ളിപ്പടര്‍പ്പുകള് നില്‍ക്കുന്നതിനാല് ഭഗവതിയുടെ പ്രതിഷ്ഠ ഭക്തര്‍ക്ക് പൂര്‍ണമായും കാണാന് സാധിക്കില്ല. ക്ഷേത്രത്തിലെ പ്രധാനഉത്സവം നവരാത്രിയോട് അനുബന്ധിച്ചുള്ള സരസ്വതീപൂജയാണ്. ഈ സമയം ധാരളം ഭക്താരാണ് ഇവിടെ തൊഴാന് എത്തുന്നത് .\nപനച്ചിക്കാട് ക്ഷേത്രമിരിക്കുന്ന മലയുടെ താഴ്‌വാരത്ത് വിശാലമായ ഒരു പാടമുണ്ട്. അഞ്ഞുറേക്കറോളം പരന്നു കിടക്കുന്ന പാടം. അതില് ഒരു പാടശേഖരമാണ് അമ്പാട്ട്കടവ്. കുറുക്കുവഴികള് താണ്ടി ചങ്ക് ചങ്ങായിമാരുടെ കൂടെ കുണ്ടുംകുഴിയും നിറഞ്ഞ വഴിയിലൂടെ രാവിലെ ഏഴ് മണിക്ക് അമ്പാട്ടുകടവിലെത്തി. ഇരുവശവും മരങ്ങള് തിങ്ങിനിറഞ്ഞ വഴിയില് നിന്ന് പെട്ടന്ന് വിശാലമായൊരു ആകാശവും നിറയെ പരന്നു കിടക്കുന്ന പാടശേഖരവും. അതില് വിടരാന് മത്സരിച്ച് ആമ്പല്‍പ്പൂക്കള്. കടുംപിങ്ക് നിറത്തില് തുടുത്ത ഇതളുകള്. നൂറല്ല ആയിരമല്ല, ലക്ഷക്കണക്കിന് ആമ്പല്‍പ്പൂക്കള്....\nനിറയെ വിടര്‍ന്നു നില്‍ക്കുന്ന ആമ്പല് പാടത്തേയ്ക്ക് നോക്കിയപ്പോള് യൂറോപ്പിലെ ട്യൂലിപ്പ് പൂക്കൾ ഓര്‍മവന്നു. ദൂരെക്കാഴ്ചയില് ട്യൂലിപ്പ് പൂക്കളുമായി നിറത്തിലും വലുപ്പത്തിലുമൊക്കെ സമാനതകൾ ഏറെയുണ്ട് ഈ ആമ്പല്‍പ്പൊയ്കയ്ക്ക്. കണ്ണെത്താ ദൂരത്തോളം പടര്‍ന്നുകിടക്കുന്ന ആമ്പല്‍പ്പൂപ്പാടം നോക്കി ഇതിന്റെ അറ്റം എവിടെയെന്ന് ചോദിച്ചാല് ദാ അങ്ങ് അകലെ പാറയ്ക്കല്‍കടവിനും അപ്പുറം നീണ്ടുകിടക്കുന്നു എന്ന് നാട്ടുകാർ പറയും. എത്ര ചൂണ്ടിയാലും വിരലെത്താത്ത ദൂരമാണ് ആ പിങ്ക് നിറത്തിന്. പാടശേഖരത്തിന് നടുവിലൂടെ പോകുന്ന നാട്ടുപാതയില് നിന്ന് ചുറ്റും ഒന്നു കണ്ണൊടിച്ചാല് കുറച്ചുദൂരം ആമ്പല്‍പ്പൂക്കൾ കാണാന് കഴിയും. പിന്നെയൊക്കെ ഒരു പിങ്ക് നിറം മാത്രമാണ്. ഈ അഞ്ഞുറേക്കറിലും നിറയെ ആമ്പല്‍പ്പൂക്കളാണോന്നു ചോദിച്ചാല് ആമ്പാട്ടുകടവിലെ ആമ്പലുകള്‍ക്കാണ് വലുപ്പവും നിറവും എണ്ണവുമൊക്കെ കൂടുതലെന്ന് മാത്രം പറയും ഇവർ.\nഇവിടെ ആമ്പലുകള് കൃഷി ചെയ്യുന്നതല്ല, എല്ലാ വര്‍ഷവും കൊയ്ത്ത് കഴിയുന്നതോടെ പാടശേഖരത്തില് നിറയെ ആമ്പലുകള് വളരും. വളര്‍ന്ന് വളര്‍ന്ന് അതിങ്ങനെ ഒരു ആമ്പല്‍പ്പൂപ്പാടമായി മാറും. ജൂണ് മുതല് നവംബര് വരെയാണ് ഇത്രയധികം പൂക്കളുണ്ടാവുക. വീണ്ടും അടുത്ത കൃഷിക്ക് സമയമാകുമ്പോള് പാടം ഉഴുന്നതോടെ വേരും കിഴങ്ങും ഇലയും ഉള്‍പ്പെടെ എല്ലാം പാടത്തില് ചേരുന്നു.\nവീണ്ടും കൊയ്ത്ത് കഴിയുമ്പോള് പാടം ഒരു ആമ്പല്‍പ്പൊയ്കയായി മാറും. ഇത് കാണാന് ദൂരെ ദേശത്ത് നിന്നും ആളുകള് വരുന്നുണ്ട്. ആല്‍ബങ്ങളുടെയും സീരിയലുകളുടെയും ഷൂട്ടിങ്ങിന് പലരും ഇവിടെ എത്തുന്നുണ്ടെന്ന് പ്രദേശവാസികള് പറയുന്നു. പ്രദേശവാസിയായ മോഹന്‍ദാസിന്റെ വള്ളത്തില് ആടിയുലഞ്ഞ് ആമ്പല്‍പ്പൊയ്കയിലൂടെ ഒരു ചെറിയ യാത്ര നടത്തി. വള്ളം എങ്ങോട്ട് ചരിഞ്ഞാലും അനങ്ങാതെ ഇരുന്നാല് മതി. പേടിക്കണ്ട വീണാലും ഒന്നും സംഭവിക്കല്ലെന്ന നിര്‍ദേശമൊക്കെ തന്ന് മോഹന്‍ദാസ് കൂടെ കൂടി. മൂന്നോട്ട് നീങ്ങുന്നതനുസരിച്ച് മുന്നിലെ പൂക്കാലം വിശാലമായി വരികയായിരുന്നു. ചെറുവള്ളത്തില് തട്ടിയും തലോടിയും ആമ്പല്‍പ്പൂക്കള് വഴിമാറിത്തന്നു. കൂറെ ദൂരം മുന്നോട്ട് നീങ്ങി ഒടുവില് ഇനി ഇങ്ങനെ നീങ്ങിയാല് എവിടെയുമെത്തില്ലെന്ന വള്ളക്കാരന്റെ ഓര്‍മപ്പെടുത്തല്. ഞങ്ങള് വീണ്ടും കരയിലേയ്ക്ക് തിരിച്ചു. അധികം ആഴമില്ലാത്ത, ചേറു നിറഞ്ഞ പാടത്തില് ആഴത്തില് വേരുകളാഴ്ത്തിയ ആമ്പല് മോഹന്‍ദാസ് തന്റെ തുഴകൊണ്ട് തട്ടിയിളക്കി കരുത്തു കാണിച്ചു തന്നു.\nഎന്നാല് ഈ ആമ്പലുകള് മറ്റ് വാണിജ്യാവശ്യങ്ങള്‍ക്കൊന്നും ഉപയോഗിക്കുന്നില്ല. ഒൻപത് മണിയായതോടെ ആമ്പാട്ടുകടവിലെ പാടങ്ങളില് സൂര്യപ്രകാശമെത്തി... ഇനി അധികസമയം ഈ ആമ്പല്‍പ്പൂക്കള് ഇത്ര മനോഹരമായി വിരിഞ്ഞു നില്‍ക്കില്ല. കാഴ്ചക്കാരെയൊക്കെ മോഹിപ്പിച്ച, കൊതിപ്പിച്ച പൂക്കളുടെ ചെറിയ ജീവിതം പാടത്തിലെ ചേറോട് ചേരും. നാളെ പുത്തന് മൊട്ടുകൾ വിരിഞ്ഞ് വീണ്ടും ഈ പാടം ഇതിലും മനോഹരമാകും. ആ കാഴ്ചകള് കാണാന് വീണ്ടും പുതിയ ആളുകള് എത്തും...ഏറെനാളത്തെ മോഹം സാക്ഷാത്ക്കരിച്ച് മനസ് നിറയെ ആമ്പല്‍പ്പൂക്കളുമായി അമ്പാട്ടുകടവില് നിന്ന് തിരിച്ചു മടങ്ങുമ്പോള് ഉള്ളില് ഒരു വസന്തകാലത്തിന്റെ വിത്തു വീണിരുന്നു... വെറുതെ ഓര്‍ത്തു... അത്ര നിസാരക്കാരനല്ല, കൂടോത്രം ചെയ്താലും ഇല്ലെങ്കിലും ഈ ആമ്പലിന് ഒരു പെണ്ണിന്റെ മനസ്സൊക്കെ കീഴടക്കാന് പറ്റും.\nContent highlights: about water lily farming in kottayam travelogue\nഓട്ടോറിക്ഷാ ഡ്രൈവറെ തീകൊളുത്തി കൊല്ലാന് ശ്രമം; കാരണമായത് കാമുകന്‍മാര് തമ്മിലുള്ള തര്‍ക്കം\nകോഴിമുട്ട എടുക്കുന്നതിനിടയില് പാമ്പുകടിയേറ്റ് ഗൃഹനാഥന് മരിച്ചു


ഉന്മത്തനായ ഒരു പ്രജാപതിയുടെ വിക്രിയ മാത്രമായിരുന്നു നോട്ടുനിരോധനം...എം.അബ്ദുല് റഷീദ് എഴുതുന്നു - themediasyndicate\nഉന്മത്തനായ ഒരു പ്രജാപതിയുടെ വിക്രിയ മാത്രമായിരുന്നു നോട്ടുനിരോധനം…എം.അബ്ദുല് റഷീദ് എഴുതുന്നു\nin India, Lifestyle, Uncategorized\nഅസാധുവാക്കിയ 500, 1000 രൂപ നോട്ടുകളില് 99.3ശതമാനവും തിരിച്ചെത്തി. 2016 നവംബര് 8നായിരുന്നു ഇന്ത്യന് ജനതകളെ ഒന്നടങ്കം ഞെട്ടിച്ചുകൊണ്ട് ആ വാര്‍ത്ത വന്നത്. അഞ്ചൂറിന്റേയും ആയിരത്തിന്റേയും നോ്ട്ടുകള് അസാധുവാക്കിയിരിക്കുന്നു. അന്ന് ജനങ്ങള് അനുഭവിച്ച കഷ്ടപ്പാടുകള് നേരിട്ടുകണ്ട അനുഭവം പങ്കുവെയ്ക്കുകയാണ് എം.അബ്ദുള് റഷീദ്.\nഈ രാജ്യത്തെ ജനങ്ങള് ആ ദിവസങ്ങളില് അനുഭവിച്ചത് എന്തൊക്കെയായിരുന്നു! സ്വതന്ത്ര ഭാരതത്തിന്റെ ചരിത്രത്തില് ആദ്യമായി അതിന്റെ കറന്‍സികള്‍ക്കു വിലയില്ലാതായ ആ ദിനങ്ങളില്, ഉത്തരേന്ത്യയിലായിരുന്നു ഞാന്.\nസ്വന്തം നാടിന്റെ കറന്‍സി കൈവശം വെച്ചതിന്റെ പേരില് നായ്ക്കളെപ്പോലെ ആട്ടിയോടിക്കപ്പെടുന്ന ജനങ്ങളുടെ കാഴ്ചയായിരുന്നു എവിടെയും.\nഅദ്ധ്വാനിച്ചുണ്ടാക്കിയ സ്വന്തം പണം മാറ്റികിട്ടാനായി മണിക്കൂറുകള് പൊരിവെയിലില് കാത്തുനിന്നു കുഴഞ്ഞുവീഴുന്ന കൂലിപ്പണിക്കാരുടെ തെരുവുകള്. നോട്ടു മാറ്റിക്കിട്ടാന് അന്തമില്ലാത്ത വരികളില് കാത്തുനിന്നു മരിച്ചുവീണ മനുഷ്യരുടെ എണ്ണം എത്രയായിരുന്നു? അന്‍പതോ നൂറോ? ഓര്‍ക്കുന്നുണ്ടോ?\nഅഞ്ഞൂറിന്റെ കറന്‍സി നീട്ടിയവരെയൊക്കെ റയില്‍വേ സ്റ്റേഷനുകളില് ടിക്കറ്റ് കൊടുക്കുന്ന ഉദ്യോഗസ്ഥര് ആട്ടിയകറ്റിയത് അന്ന് നേരില് കണ്ടു. ”റയില്‍വെ ആയിരവും അഞ്ഞൂറും തുടര്‍ന്നും സ്വീകരിക്കും” എന്ന പ്രധാനമന്ത്രിയുടെ പ്രസ്താവനയുടെ പിറ്റേന്നുതന്നെ റയില്‍വെ കൗണ്ടറുകളില്‍നിന്ന് ആളുകളുടെ മുഖത്തേക്ക് അതെ നോട്ടുകള് വലിച്ചെറിയുന്നത് കണ്ടു.\nഒരു അഞ്ഞൂറ് രൂപ സ്വീകരിക്കാനായി, ”ബേട്ടാ, ബേട്ടാ…’ വിളിച്ചു കെഞ്ചുന്ന ഒരു പാവം വൃദ്ധനെ ആഗ്ര സ്റ്റേഷനില് കണ്ടത് ഓര്‍ക്കുന്നു.\nഅടഞ്ഞുകിടക്കുന്ന എടിഎം കൂടുകള്‍ക്കു മുന്നില് ദൈന്യതയോടെ കാത്തുനില്‍ക്കുന്ന ആള്‍ക്കൂട്ടങ്ങള് ആയിരുന്നു എവിടെയും. അവര് പരസ്പരം പറഞ്ഞുകൊണ്ടിരുന്നു: ”ബന്ദ് ഹേ…ബന്ദ് ഹേ….”\nആയിരത്തിന്റെ നോട്ട് എഴുന്നൂറിന് വിറ്റ ‘സമ്പന്നരെയും’ ആ ദിവസങ്ങളില് കണ്ടു.\nഒന്നും വില്‍ക്കാനാവാതെ ജീവിതം നിലച്ച നൂറുകണക്കിന് വഴിയോര കച്ചവടക്കാര്, എല്ലാ ബാങ്ക് ശാഖകള്‍ക്കു മുന്നിലും അനന്തമായ വരികള്, ഓട്ടം നിലച്ച റിക്ഷകള്, അടഞ്ഞുകിടന്ന തിയറ്ററുകള്, വ്യാപാരം നിലച്ച ചന്തകള്, ആയിരവും അഞ്ഞൂറുമായി വന്നാല് ഒന്നും കിട്ടില്ലെന്ന് എഴുതിവെച്ചിരുന്ന ഹോട്ടലുകള്…\nഅത് ദിവസങ്ങള് നീണ്ട ഒരു സാമ്പത്തിക അടിയന്തിരാവസ്ഥതന്നെ ആയിരുന്നു.\nഇതിനെല്ലാം ഇടയിലും പിന്നെയും മോദിക്ക് ജെയ് വിളിച്ച താരങ്ങളുടെയും തമ്പുരാക്കന്മാരുടെയും ദിവസങ്ങള് കൂടിയായിരുന്നു അത്. ആ ‘ജയ് വിളി’യില് ചേരാത്തവരൊക്കെ രാജ്യദ്രോഹികളായി. കെ.പി റഷീദ് എഴുതിയതുപോലെ ഉറ്റ ചങ്ങാതിമാര്‍പോലും അകന്നുപോയി.\nഎന്തായിരുന്നു, എന്തിനായിരുന്നു എല്ലാം?\nഇന്നിപ്പോള് നമ്മള് പ്രജകള്‍ക്ക്, തെളിവോടെ അറിയാനാവുന്നു, ഉന്മത്തനായ ഒരു പ്രജാപതിയുടെ വിക്രിയ മാത്രമായിരുന്നു നോട്ടുനിരോധമെന്ന്. നഷ്ടവും യാതനയും നമുക്ക് മാത്രമായിരുന്നു. പക്ഷേ, പ്രജാപതിക്ക് ഇപ്പോഴും ഇതൊരു ലാഭക്കളിതന്നെയാണ്.\nഈ പുതിയ കാലത്തും, ഭ്രാന്തമായ ഉന്മാദങ്ങളെപ്പോലും തീവ്രദേശീയതയുടെ കൊടി പുതപ്പിച്ചു വോട്ടാക്കി മാറ്റാനാവുമെന്നു നോട്ടുനിരോധം തെളിയിച്ചു. വര്‍ഗീയരാഷ്ട്രീയത്തെ സംബന്ധിച്ചു അതൊരു മികച്ച തിരിച്ചറിവാണ്.\nഈ വിഡ്ഢിത്തം പ്രജകള് അതിവേഗം മറക്കുമെന്നും ആ മറവിയില്‍പ്പിടിച്ചു പുതിയ കളി തുടങ്ങാനാവുമെന്നും അവര്‍ക്ക് ഉറപ്പുണ്ട്.\nTags: ഉന്മത്തനായ ഒരു പ്രജാപതിയുടെ വിക്രിയ മാത്രമായിരുന്നു നോട്ടുനിരോധനം...എം.അബ്ദുല് റഷീദ് എഴുതുന്നുഎം.അബ്ദുള് റഷീദ്.\nബിജെപി തന്ത്രം ഫലിക്കാതെ ബാഗേപ്പള്ളിയില് നില മെച്ചപ്പെടുത്തി സിപിഐഎം


Manoj Kalathil's Blog (My Short Stories and Poems): ഹരിത കേരളം സുന്ദര കേരളം\nകമ്മീഷനിൽ മൊഴി നൽകിയ ശേഷം അടുത്തത് അവളുടെ പത്ര സമ്മേളനം ആയിരുന്നു. കഴിഞ്ഞ മുന്ന് നാല് വർഷമായി മന്ത്രി സഭയെ തന്ടെ നാവിൻ തുമ്പിൽ നിറുത്തി അമ്മനമാടിയവൾ. മനൊഹരമായ നീല കസവു സാരിയും , അതിനു ചേർന്ന വരയുള്ള ബ്ലൗസും ധരിച്ച് , ഫേഷ്യൽ ചെയ്ത മുഖവും , നീല സാരിക്ക് ചേർന്നു നിൽകുന്ന വട്ട പൊട്ടും, ചുവപ്പിച്ച ചുണ്ടുകളുമായി അവൾ മൊഴിഞ്ഞു തുടങ്ങി.\nഇന്നലെ അവൾ പറഞ്ഞത് മുഖ്യമന്ത്രിക്കു വേണ്ടി ഡൽഹിയിൽ വച്ചും, പിന്നെ പല ഘട്ടങ്ങളിൽ ആയും കോടികൾ കൈമാറിയിട്ടുണ്ട് എന്നായിരുന്നു. ചാനൽ ആയ ചാനലുകൾ എല്ലാം ആ വാർത്ത ആഘോഷിച്ച. മുഖ്യമന്ത്രി അതെല്ലാം അക്കമിട്ടു നിഷേധിച്ചിരിക്കുന്നു . അവൾ ചാനലുകാരുടെ മുന്നിൽ വികാര ധീനയായി . ഞാനും ഒരു പെണ്ണല്ലേ ? ഞാൻ ഒരു മോശ പെട്ട സ്ത്രീ ആണെന്ന് രീതിയിൽ വരെ ഈ നേതാക്കൾ പ്രസംഗിച്ചിരുന്നു . അന്നൊന്നും ഞാൻ പ്രതികരിച്ചില്ല . കാരണം ഞാൻ കൊടുത്ത രൂപയുടെ പകുതി എങ്കിലും എനിക്ക് തിരികെ ലഭി ക്കും എന്ന പ്രതീക്ഷയിൽ ആയിരുന്നു ഇതയും കാലം . അവൾ കർചീഫ് എടുത്തു നനവാർന്ന മിഴികൾ ഒപ്പി.\nഇന്നവൾ കമ്മീ ഷനിൽ മൊഴി നൽകിയത് മുഖ്യമന്ത്രിയുടെ മകന് എതിരെയാണ് . മകനുമായി ചേർന്ന് കമ്പനി രൂപീകരിക്കുവാൻ മുഖ്യമന്ത്രി ആവശ്യ പെട്ടു എന്നും അതിനുള്ള എല്ലാ നടപടി ക്രമങ്ങളും അതിവേഗം പുർത്തിയക്കാം എന്നും അദ്ദേഹം ഉറപ്പ് നൽകി എന്നുള്ള വാർത്തകളും ചാനലുകളിൽ നിറഞ്ഞു.\nഅത് കുടാതെ തന്നെ ഈ കേസിലെ പ്രതിയായ മറ്റൊരു സ്ത്രീയുമായും മുഖ്യമന്ത്രിയുടെ മകന് ബന്ധം ഉണ്ടെന്നും , അവർ തമ്മിൽ ഒരുമിച്ച് വിദേശ യാത്ര നടത്തി എന്നും അതിനുള്ള വിശ്വസീനീയ മായ തെളിവുകൾ തന്റെ കൈയിൽ ഉണ്ടെന്നും, ആ തെളിവുകൾ ആവശ്യം ഉള്ള ഘട്ടത്തിൽ തുറന്നു കാണിക്കും എന്നും അവൾ പ്രസ്താപിച്ചു.\nഅതിനിടയിൽ അവതാരിക പറഞ്ഞു ഞങ്ങൾ ഒരു 'ഷോർട്ട് ബ്രേക്കിന് ' ശേഷം വീണ്ടും സംഭവ ബഹുലമായ വിവരങ്ങളുമായി മടങ്ങി വരാം . 'please stay tuned ' ' അയാൾ ചാനൽ മാറ്റി.\nവേറൊരു ചാനൽ പ്രതിപക്ഷ നേതാവുമായി അഭിമുഖം കാണിക്കുന്നു. അദ്ദേഹം തന്റെ സ്വത സിദ്ധമായ ശൈലിയിൽ നീട്ടിയും , കുറുക്കിയും സംസാരിക്കുന്നു . മുഖ്യമന്ത്രിയുടെ രാജി മാത്രമല്ല പ്രതി പക്ഷ നേതാവ് ആവശ്യ പെട്ടത് . മുഖ്യമന്ത്രി ജനങ്ങളുടെ മുമ്പിൽ നഗ്നൻ ആയിരിക്കുന്നു. അതെ വാചകം അദ്ദേഹം വീണ്ടും വീണ്ടും ആവർത്തിച്ചു . ഒന്ന് നിറുത്തിയ ശേഷം അദ്ദേഹം തുടർന്നു ഈ മന്ത്രിസഭാ തന്നെ പിരിച്ചു വിട്ടു തിരഞ്ഞെടുപ്പിനെ നേരിടുവാൻ ആണ് മുഖ്യമന്ത്രി തൈയ്യാർ ആകേണ്ടത് .\nഅയാൾ റിമോട്ടിൽ കൈ വിരൽ ഓടിച്ചു . വേറൊരു ചാനലിൽ മുഖ്യമന്ത്രി പറയുന്നു . ഞാൻ എന്തിനു രാജി വയ്ക്കണം . കോടതി പറഞ്ഞാലും ജനങ്ങൾക്ക് അറിയാം ഞാൻ തെറ്റ് കാരൻ അല്ല എന്ന്. ധാർമികതയുടെ പേരിൽ ഞാൻ രാജി വയ്കേണ്ട ആവശ്യം ഇല്ല. എന്റെ മനസാക്ഷിക്ക് മുന്നിൽ ഞാൻ തെറ്റ് കാരൻ അല്ല. അത് കൊണ്ട് തന്നെ എന്ത് വന്നാലും രാജി വയ്കുന്ന പ്രശനം എന്റെ മുന്നിൽ ഇല്ല.\nഅദ്ദേഹത്തിന്റെ മറുപടി കേട്ടപ്പോൾ അവതാരകൻ ഒരു മറു ചോദ്യം ഉന്നയിച്ചു . ഇത് പോലുള്ള വേറൊരു കോഴ കേസിൽ മറ്റൊരു മന്ത്രി രാജി വച്ചല്ലോ. അദേഹം അന്ന് ധാർമികതയുടെ കാര്യം ആണ് ഉന്നയിച്ചത്. അതിനു ഉത്തരം പറയാതെ അദ്ദേഹം എഴുനേറ്റു. അതി വേഗം ,\nബഹുദൂരം മുന്നോട്ടു പോയി കൊണ്ടിരിക്കുന്ന ഒരു മന്ത്രി സഭയാണിത് . ഇതിൽ കുടുതൽ ഒന്നും എനിക്ക് ബോധിപ്പികുവാൻ ഇല്ല എന്ന് പറഞ്ഞു മുഖ്യൻ പരിവാര വൃന്ദങ്ങളോടെ പുറത്തേക്കു നടന്നു.\nഅപ്പോഴേക്കും ഒരു കൊമേർഷ്യൽ ബ്രേക്ക് വന്നു . അയാൾ ഓടി ഡൈനിങ്ങ് ടേബിളിൻ മുമ്പിൽ ചെന്നു . ഭാര്യ ജോലിക്ക് പോയിരിക്കുന്നു . അവൾ മേശ പുറത്തു എല്ലാം ഒരുക്കി വച്ചിട്ടാണ് പോയിരിക്കുനത് . അയാൾ പ്ലേറ്റ് എടുത്തു ചോറും, വെണ്ടക്ക മെഴുക്കൊരിട്ടിയും , സാമ്പാറും കട്ട തൈരും കുട്ടി കുഴച്ച് ഉണ്ണാൻ ഇരുന്നു.\nആ ബ്രേക്കിൻ ഇടയിൽ ഒരു കോമഡി ചാനലിലെ വരാൻ പോകുന്ന പരിപാടി കാണിച്ചു. വലിയ പലകയിൽ മോഷണ കലാ കേന്ദ്രം എന്ന് എഴുതി വച്ചിരിക്കുന്നു. കള്ളന്മാരുടെ വേഷം കെട്ടിയ രണ്ടു നടൻമാർ . ഒരാൾ ട്രെയിനീ ആണെന്ന് തോന്നുന്നു . മറ്റേ കള്ളൻ വിശദമായി മോഷണ കലയെ കുറിച്ച് ആധികാരികമായി സംസാരിക്കുന്നു. എങ്ങനെ മോഷണം നടത്താം , അത് കഴിഞ്ഞു എങ്ങനെ രക്ഷ പെടണം ഇനി പിടിക്ക പെടുകയാണെങ്കിലോ?\nഅതിനിടയിൽ ചെറിയ കള്ളൻ ചോദിക്കുന്നു . മോഷണം പാപമല്ലേ ? നമ്മൾ ചെയുന്നത് തെറ്റ് അല്ലെ? അതിനു മറുപടി ആയി ക്ലാസ്സ് എടുക്കുന്ന കള്ളൻ പറഞ്ഞു ഒരിക്കലും അല്ല. നിങ്ങൾ മോഷ്ടിക്കുകയോ, കൊല പാതകം ചെയുകയോ എന്ത് വേണെമെങ്കിലും ചെയ്തോളു . പക്ഷെ മനസാക്ഷിയുടെ മുമ്പിൽ തെറ്റ് കാരൻ ആവാതിരുനന്നാൽ മാത്രം മതി.\nആ പരിപാടി കഴിയും മുമ്പേ അയാൾ ഊണ് കഴിച്ചു എന്ന് വരുത്തി. പ്ലേറ്റ് വാഷ് ബേസിനിൽ കൊണ്ട് പോയി കഴുകാതെ ഇട്ടിട്ടു അവിടേക്ക് തന്നെ അയാൾ നീട്ടി കുലുക്കി തുപ്പി. ആ ഒരു ശീലം നിറുത്തണം എന്ന് ഭാര്യ പലവട്ടം പറഞ്ഞിട്ടുണ്ടെങ്കിലും അയാൾ ഇടക്ക് അത് മറന്നു പോകും. മുണ്ടിന്റെ തുമ്പ് കൊണ്ട് ചുണ്ട് തുടച്ചിട്ട് അയാൾ വേഗം കിടപ്പ് മുറിയിലേക്ക് പോയി. ഒരു തലയിണയും എടുത്തു കൊണ്ട് വന്നു . തലയിണ സോഫയിൽ ഇട്ട ശേഷം അയാൾ നീണ്ടു നിവർന്നു സോഫയിലേക്ക് കിടന്നു . എന്നിട്ട് സുഖമായി 'TV' കാണുവാൻ ആരംഭിച്ചു .\nവീണ്ടും പഴയ വാർത്തകൾ തന്നെ . നാലോ , അഞ്ചോ വട്ടം കേട്ട് കഴിഞ്ഞിരികുന്ന വാർത്തകൾ . എന്നാലും മടുപ്പില്ലാതെ അയാൾ അതെല്ലാം കേട്ട് കൊണ്ടേ ഇരുന്നു. അതിനിടയിൽ പുതിയ ഒരു 'സ്ക്രോളിംഗ് ന്യൂസ് ' എഴുതി കാണിച്ചു . ഉന്നത വിദ്യാഭാസ കൌൺസിൽ വൈസ് ചെയർമാനെ എതിർ പാർട്ടിക്കാരായ വിദ്യാർഥി കൾ തടഞ്ഞു എന്നും അദ്ദേഹത്തിനെ കാരണത്ത് അടിച്ചു വീഴ്ത്തി എന്നുള്ള പുതിയ വാർത്ത . "ശെ, കളഞ്ഞു" . അയാൾ തെല്ലുറക്കെ തന്നെ പറഞ്ഞു . അല്ലേലും പ്രതിപക്ഷത്തിന് അവസരം മുതലാക്കുവാൻ അറിയില്ല . കിട്ടിയ അവസരം വെറുതെ കളഞ്ഞു കുളിച്ചു . ഇനി ഭരണ പക്ഷം ഇതിൽ പിടിച്ചു തുങ്ങും.\nഅയാൾ ഉന്മാദതോടെ ചാനൽ വീണ്ടും മാറ്റി. ഗവൺമെനടിന്ടെ ഒരു ടുറിസം പരിപാടി കാണിക്കുന്നു. കഥകളിയും , ഹൌസ് ബോട്ടും ഒക്കെ ആയി. അതിനിടെ അവതാരിക പറയുന്നു ദൈവത്തിന്റെ സ്വന്തം നാട്ടിലേക്കു നിങ്ങൾക്കും സ്വാഗതം .\nഅയാൾ മനസ്സിൽ ചിന്തിച്ചു , മുഖ്യൻ രാജി വയ്ക്കുമോ ? എവിടെ? ഇനി ഇപ്പോൾ രണ്ടു മാസം മാത്രമേ പ്രായമേയ്യൂള്ളൂൂ ഈ മന്ത്രി സഭയ്ക്ക് . അത് കഴിഞ്ഞാൽ മറ്റവൻമാർ വരും. അഞ്ചു വർ , അങ്ങോട്ടേക്കും , ഇങ്ങോട്ടേക്കും ആയി ഇവർ തന്നെ ഭരിക്കും.\nഒരു കുട്ടർ കാട്ടു കള്ളൻ മാർ ആണെങ്കിൽ മറ്റവർ അക്രമത്തിന്റെ പാതയിൽ ആണ്. ഇതിൽ ആരെ വേണം തിരെഞ്ഞെടുക്കുവാൻ ?\nവീണ്ടും ചാനൽ മാറ്റുന്നതിൻ ഇടയിൽ കോളിംഗ് ബെൽ അടിച്ചു . ചെന്ന് നോക്കിയപ്പോൾ ഭാര്യ ആണ്. അവൾ ജോലി കഴിഞ്ഞു വന്നിരിക്കുന്നു. അവൾ TV നോക്കിയിട്ട് പറഞ്ഞു ഇത് കഴിഞ്ഞില്ലേ ? ഹാൻഡ് ബാഗ് എടുത്തു വച്ച് , വേഷം മാറി ചായ് ഉണ്ടാകുവാനായി അവൾ അടുക്കളയിലേക്ക് കയറി.\nപിന്നെ തിരികെ അതെ പോലെ പാഞ്ഞു വന്നിട്ടു അലറി. ചായ പൊടി\nമേടിച്ചില്ല അല്ലെ? എത്ര വട്ടം പറഞ്ഞതാ നിങ്ങളോട് . ഇന്നിനി ചായ കുടിക്കെണ്ടാ . ഒന്നും മിണ്ടാത്ത കൊണ്ടാകാം അവളുടെ അരിശം കുടി .\nനാണമില്ലേ മനുഷ്യ ഇങ്ങനെയുള്ള ദുർനടപ്പ് കാരിയുടെ വാക്കുകൾ കേട്ടിരിക്കുവാൻ . ഈ വിഷം തള്ളുന്ന ചാനലുകൾ ആണ് ആദ്യം നിരോധികേണ്ടത് . മനുഷ്യനെ ചീത്തയാകുന്ന ചാനലുകൾ , എന്താണ് കാണിക്കേണ്ടത് എന്ന വക തിരിവ് ഇല്ലാത്ത വർഗങ്ങൾ .\nരാവിലെ തുടങ്ങിയതല്ലേ , ഇനി TV വച്ചു പോയേക്കരുത് . അവൾ വർദ്ധിച്ച ദേഷ്യത്തോടെ തന്നെ പറഞ്ഞു. പ്രായമായ മകൾ വളർന്നു വരികയാ . അത് പോലും ഓർക്കാതെ ഇതൊക്കെ കണ്ടിരിക്കുന്നു. അവളിൽ പുഛം തെളിഞ്ഞു നിന്നു . കലിയൊടെ അവൾ പോയി 'സ്വിച്ച്' ഓഫ് ചെയ്തു.\nഒന്നും മിണ്ടാതെ അനുസരണയുള്ള കുട്ടിയെ പോലെ ഷർട്ട് മാറി സഞ്ചി എടുത്ത് അയാൾ ചായ പൊടി മേടിക്കുവനായി പരമുവിന്റെ കടയിലേക്ക് പോയി.\nPosted by http://kadhajaalakam.blogspot.com/ at 4:30 AM


പൂനെ ഫാക്ടറിയില് തീപിടിത്തം; മരണം 18 ആയി – Kairali News | Kairali News Live l Latest Malayalam News\nപൂനെ ഫാക്ടറിയില് ഉണ്ടായ തീപിടിത്തത്തില് 18 പേര് മരിച്ചു. 37 തൊഴിലാളികള് ഫാക്ടറിക്കുള്ളിലുണ്ടായിരുന്നു. ഇതുവരെ 18 മൃതദേഹങ്ങള് കണ്ടെടുത്തിട്ടുണ്ട്. കാണാതായവര്‍ക്കുള്ള തിരച്ചില് തുടരുകയാണ്. കമ്പനിയില് സാനിറ്റൈസറുകള് നിര്‍മ്മിക്കുന്നതിനിടയിലാണ് തീപിടിത്തമുണ്ടായതെന്ന് സംശയിക്കുന്നു.\nപൂനെ ജില്ലയിലെ മുല്‍ഷി താലൂക്കിലെ പിരാംഗുട്ടിനടുത്തുള്ള ഒരു സ്വകാര്യ കമ്പനിയിലാണ് ഇന്ന് വൈകിട്ട്4മണിക്ക് ശേഷം തീപിടിത്തമുണ്ടായത്. തീപിടിത്തമുണ്ടായപ്പോള് കെട്ടിടത്തിനുള്ളില് കുടുങ്ങിയ നിരവധി പേരെ കണ്ടെത്താനുള്ള ശ്രമം തുടരുകയാണ്.\nജലശുദ്ധീകരണത്തിനായി ക്ലോറിന് ഡൈ ഓക്സൈഡ് ടാബ്ലെറ്റ് നിര്‍മ്മിക്കുന്ന എസ്വിഎസ് അക്വാ ടെക്നോളജീസ് എന്ന കമ്പനിയാണ് തീപിടിത്തമുണ്ടായത്. പൊലീസ് സംഘങ്ങളും അഗ്നിശമന സേനയും സ്ഥലത്തുണ്ട്.\nകെട്ടിടത്തിന് അകത്ത് കുടുങ്ങിക്കിടക്കുന്ന തൊഴിലാളികള്‍ക്കായുള്ള തിരച്ചിലും രക്ഷാപ്രവര്‍ത്തനവും തുടരുകയാണ്. കെട്ടിടത്തില് നിന്ന് പുറപ്പെടുന്ന വലിയ പുകയും തീജ്വാലകളും പ്രദേശത്ത് പരിഭ്രാന്തി സൃഷ്ടിച്ചതോടെ ജനക്കൂട്ടത്തെ നിയന്ത്രിക്കുന്നതിനായി കൂടുതല് പൊലീസ് സംഘവും സ്ഥലത്തെത്തി.


അവരും ആത്മാഭിമാനമുള്ള മനുഷ്യരാണ്; പൗളി വത്സന്റെ പേരില് നടക്കുന്ന സംഭാവന പ്രചാരണത്തിന് എതിരെ അഹാന | Southlive\n'അവരും ആത്മാഭിമാനമുള്ള മനുഷ്യരാണ്'; പൗളി വത്സന്റെ പേരില് നടക്കുന്ന സംഭാവന പ്രചാരണത്തിന് എതിരെ അഹാന\nWednesday, 26th May 2021, 4:52 pm\nനടി പൗളി വത്സന്റെ പേരില് വരുന്ന വ്യാജ വാര്‍ത്തകള്‍ക്കെതിരെ അഹാന കൃഷ്ണ. പൗളി വിത്സന്റെ കുടുംബത്തില് എല്ലാവര്‍ക്കും കോവിഡ്, ഭര്‍ത്താവിന്റെ ചികിത്സയ്ക്ക് പണമില്ലാതെ വലഞ്ഞ് പൗളി ചേച്ചി എന്നിങ്ങനെയുള്ള വാര്‍ത്തകളും നടിയുടെ ബാങ്ക് അക്കൗണ്ട് വിവരങ്ങളുമാണ് നിലവില് പ്രചരിക്കുന്നത്.\nഅവര്‍ക്കുമുണ്ട് ആത്മാഭിമാനം എന്ന കുറിപ്പോടെ സത്യാവസ്ഥ വിവരിച്ച് വ്യാജ വാര്‍ത്തയ്‌ക്കെതിരെ പ്രതികരിച്ചിരിക്കുകയാണ് അഹാന. വളരെ അടുപ്പമുള്ള ആളായതിനാല് വാര്‍ത്ത കണ്ടപാടെ പൗളി വത്സനോട് സംസാരിച്ചു. പൗളി വിത്സന്റെ കുടുംബാംഗങ്ങള്‍ക്ക് കോവിഡ് പൊസിറ്റീവ് ആണെന്ന കാര്യം സത്യമാണ്.\nഎന്നാല് പണത്തിന് ആവശമുണ്ടെന്നോ, അതിനു വേണ്ടി പരസ്യമായി സഹായം ചോദിക്കുകയോ ചെയ്തിട്ടില്ല. വാര്‍ത്ത പ്രചരിച്ചതു മുതല് പലയിടങ്ങളില് നിന്നും പൗളിയുടെ അക്കൗണ്ടിലേക്ക് സംഭാവന വരുന്നുണ്ട്. സഹായിക്കാനെത്തിയ സുമനസ്സുകളോട് നന്ദി അറിയിച്ചു കൊണ്ടു തന്നെ പൗളി ആ സംഭാവനകള് തിരിച്ചയക്കുകയാണ്.\nഇത്തരം വിവരങ്ങള് നിജസ്ഥിതി മനസ്സിലാക്കാതെ പ്രചിരിപ്പിക്കുമ്പോള് അവര്‍ക്കും ആത്മാഭിമാനം ഉണ്ടെന്ന കാര്യം ഓര്‍ക്കണം എന്ന് അഹാന. ഇക്കാര്യങ്ങള് തന്നോട് പറയവേ തന്നെ പൗളി അസ്വസ്ഥയായിരുന്നു. സത്യാവസ്ഥ മനസിലാക്കാതെ നടക്കുന്ന വെറും നുണ പ്രചാരണം മാത്രമാണ് ഇതെന്നും അഹാന കുറിച്ചു.


ഉള്ളി ഒരാഴ്ച ഉപ്പിലിട്ടു കഴിച്ചാല്.... | Health Benefits Of Fermented Onion - Malayalam BoldSky\n| Updated: Tuesday, May 16, 2017, 10:38 [IST]\nചെറിയുള്ളിയും സവാളയുമെല്ലാം നമ്മുടെ ഭക്ഷണശീലത്തിന്റെ ഭാഗങ്ങളാണ്. ഇവ സ്വാദിനായി മാത്രമല്ല, പലതരത്തിലുള്ള ആരോഗ്യഗുണങ്ങള്‍ക്കു കൂടിയാണ് ഉപയോഗിയ്ക്കുന്നത്.\nഇവ പല രൂപത്തിലും പല രുചിയിലും കഴിയ്ക്കാം. എന്നാല് ഇവ ഫെര്‍മെന്റു ചെയ്തു കഴിച്ചാലോ, അതായത് ഉപ്പിലിട്ടു തന്നെ.\nചെറിയുള്ളി അല്ലെങ്കില് ചെറിയ സവാള ഉപ്പിലിട്ടു കഴിയ്ക്കുന്നത് ആരോഗ്യത്തിന് ഏറെ ഗുണകരമാണ്. ഇതിന്റെ ആരോഗ്യവശങ്ങളെക്കുറിച്ചറിയൂ,\nദഹനത്തിനും വയറിന്റെ ആരോഗ്യത്തിനും ഇങ്ങനെ ഉപ്പിലിട്ട ഉള്ളി കഴിയ്ക്കുന്നത് ഏറെ നല്ലതാണ്. ഉപ്പിലിടുമ്പോഴുണ്ടാകുന്ന ലാക്ടോബാസില്ലസ് ബാക്ടീരിയയാണ് ഇതിനു സഹായിക്കുന്നത്.\nശരീരത്തിന് പ്രതിരോധശേഷി ലഭിയ്ക്കാനുള്ള നല്ലൊരു വഴിയാണ് ഉപ്പിലിട്ട ഉള്ളി. ഓട്ടോഇമ്മ്യൂണ് പ്രവര്‍ത്തനങ്ങള്‍ക്കും ഏറെ നല്ലതാണ.്\nതലച്ചോറിന്റെ ആരോഗ്യത്തിന് ഇത്തരം ഫെര്‍മെന്റു ചെയ്ത ഉള്ളിയും സവാളയും ഏറെ ഗുണം നല്‍കും. കാരണം തലച്ചോറും ദഹനേന്ദ്രിയവുമായി ബന്ധമുണ്ട്. 12 ക്രേനിയല് നാഡികളിലെ ഒരു നാഡിയും ദഹനവ്യവസ്ഥയും തമ്മില് ബന്ധമുണ്ട്. അതായത് ദഹനവ്യവസ്ഥയുടെ ആരോഗ്യം നന്നായാല് തലച്ചോറിന്റെ ആരോഗ്യവും നന്നാകും.\nആന്റിഓക്‌സിഡന്റ് അടങ്ങിയ ഒന്നാണ് ഉപ്പിലിട്ട ഉള്ളിയും സവാളയുമെല്ലാം. ഇതുവഴി ക്യാന്‍സറിനെ ചെറുക്കാന് ഏറെ നല്ലത്.\nഎക്‌സീമ, വാതം പോലുള്ള രോഗങ്ങള് തയാനും ഉപ്പിലിട്ട ഉള്ളി ഏറെ നല്ലതു തന്നെയാണ്.\nഉള്ളി അല്ലെങ്കില് തീരെ ചെറിയ സവാളയാണ് ഉപ്പിലിടേണ്ടത്. റെസ്‌റ്റോറന്റുകളില് ഇവ ചിലപ്പോള് കഴിയ്ക്കാന് നല്‍കാറുണ്ട്.\nഒരു കിലോ ഉള്ളിയ്ക്ക് ഒരു പിടി വെളുത്തുള്ളി തൊലികളഞ്ഞത്, 50 ഗ്രാം പ്രകൃതിദത്ത ഉപ്പ്, കല്ലുപ്പെങ്കില് ഏറ്റവും നല്ലത്, ഒരു ലിറ്റര് വെള്ളം എന്നതാണ് കണക്ക്.\nമല്ലി, കുരുമുളക്, ഉണക്കമുളക് എന്നിവയും ഉള്ളി ഫെര്‍മെന്റു ചെയ്യാന് ഉപയോഗിയ്ക്കാം.\nഉള്ളി മുഴുവനോ മുറിച്ചോ ഉപയോഗിയ്ക്കാം. വെള്ളത്തില് ഉപ്പു കലര്‍ത്തുക. വെളുത്തുള്ളിയും ഉള്ളിയും ബാക്കിയെല്ലാ ചേരുവകളും ഒന്നിച്ചാക്കുക.\nഇത് ഗ്ലാസ് ജാറിലാക്കി റൂംടെംപറേച്ചറില് ഒന്നു രണ്ടുമാസം വച്ചാലേ ഫെര്‍മെന്റാകൂഈ ഉള്ളി ദിവസവും ഓരോന്നു വീതം കഴിയ്ക്കാം.\nHealth Benefits Of Fermented Onion\nHealth Benefits Of Fermented Onion, Read more to know about,


സാങ്കേതിക വിദ്യാരംഗത്ത് പോലീസ് മുന്നേറ്റം\nHome News Kerala News സാങ്കേതിക വിദ്യാരംഗത്ത് പോലീസ് മുന്നേറ്റം\nകേരള പോലീസ് കമ്യൂണിക്കേഷൻ ഡിജിറ്റൽ രംഗങ്ങളിൽ സമഗ്ര മാറ്റം കുറിക്കുന്ന മൂന്ന് പദ്ധതികൾക്ക് നാളെ തുടക്കമാകും. എല്ലാ പോലീസുദ്യോഗസ്ഥർക്കും സൗജന്യ കോൾ സൗകര്യം നൽകുന്ന ‘സംഹിത’, എത്തിക്കൽ ഹാക്കർമാരുടെ യൂണിറ്റ് ‘കാക്കി ഹാറ്റ്‌സ്’, ഉദ്യോഗസ്ഥരുടെ സർവീസ് വിവരങ്ങൾ ലഭ്യമാകുന്ന ‘ക്ലോൺഫ്രീ ഹൈടെക് സ്മാർട്ട് കാർഡ്’ എന്നീ പദ്ധതികൾക്കാണ് ബ്രെുവരി 5ന് തുടക്കമാകുന്നത്. വൈകിട്ട് അഞ്ചിന് ടാഗോർ തിയേറ്ററിൽ നടക്കുന്ന ചടങ്ങിൽ മുഖ്യമന്ത്രി പിണറായി വിജയൻ പദ്ധതികളുടെ ഉദ്ഘാടനം നിർവഹിക്കും.\nസംസ്ഥാനത്തെ മുഴുവൻ പോലീസ് സേനാംഗങ്ങളെയും മിനിസ്റ്റീരിയൽ ജീവനക്കാരേയും ഒരു മൊബൈൽ നെറ്റ്‌വർക്കിന് കീഴിലാക്കുന്നതാണ് സൗജന്യ കോൾ സംവിധാനമായ ‘സംഹിത’ പദ്ധതി. ഇവർക്കെല്ലാം ബി.എസ്.എൻ.എൽ. സിംകാർഡുകൾ നല്കും. ഇതോടെ നിലവിലെ 14945 സിം കാർഡ് ഉൾപ്പെടെ പോലീസിലെ സി.യു.ജി. സിം കാർഡുകളുടെ എണ്ണം 51084 ആകും. പുതിയ സിം കാർഡ് ലഭിക്കുന്നതോടെ മുഴുവൻ പോലീസ് ഉദ്യോഗസ്ഥരും സൗജന്യ കോൾ നെറ്റ്‌വർക്കിൽ വരും. ഇവർക്ക് പരിധിയില്ലാതെ സി.യു.ജി. നമ്പരിലേക്ക് സൗജന്യമായി പരസ്പരം വിളിക്കാം. പോലീസ് സ്റ്റേഷനിലേക്ക് ലാൻഡ് ഫോൺ നമ്പരിലേക്കും സൗജന്യമായി വിളിക്കാം.\nസൈബർ കുറ്റകൃത്യങ്ങളുടെ ക്രമാതീതമായ വളർച്ചയുടെ പശ്ചാത്തലത്തിലാണ് ‘കാക്കി ഹാറ്റ്‌സ് ‘എന്ന പദ്ധതി ആരംഭിക്കുത്. സൈബർ വൈദഗ്ധ്യം നേടിയ പോലീസ് സേനയെ സൃഷ്ടിക്കുക എന്ന ലക്ഷ്യത്തോടെ ‘കാക്കി ഹാറ്റ്‌സ്’ എന്ന പേരിൽ കേരള പോലീസ് എത്തിക്കൽ ഹാക്കർമാരുടെ യൂണിറ്റ് ഇതിന്റെ ഭാഗമായി നിലവിൽ വരും. സൈബർ കുറ്റവാളികളെ ഫലപ്രദമായി നേരിടുന്നതിനും നിയമത്തിനു മുന്നിൽ എത്തിക്കുതിനും പ്രാപ്തമായ ഒരു സൈബർസേനയെ വാർത്തെടുക്കുക എതാണ് ‘കാക്കി ഹാറ്റ്‌സ് ‘ന്റെ ലക്ഷ്യം. ഇതിന്റെ ഭാഗമായി രണ്ടുവർഷത്തിനകം കഴിവും അഭിരുചിയുമുള്ള 300ഓളം പോലീസ് ഉദ്യോഗസ്ഥരെ തിരഞ്ഞെടുത്ത് അന്തർദ്ദേശീയ നിലവാരത്തിലുള്ള എത്തിക്കൽ ഹാക്കിങ് ട്രെയിനിങ് നൽകും.\nസംസ്ഥാനത്തെ മുഴുവൻ പോലീസുദ്യോഗസ്ഥർക്കും ചിപ്പ് ഘടിപ്പിച്ച ‘ക്ലോൺ ഫ്രീ ഹൈടെക് സ്മാർട്ട് കാർഡ്’ നൽകുതിനുള്ള സംവിധാനവും ഇതോടൊപ്പം നിലവിൽവരും. സേനയിലെ എല്ലാ ഉദ്യോഗസ്ഥർക്കും ലഭിക്കേണ്ട ധനപരവും ഭരണപരവുമായ സേവനങ്ങൾ കൂടുതൽ ഫലപ്രദമാക്കുന്നതിന് ഇതു സഹായിക്കും. സിഡാക്കുമായി സഹകരിച്ചാണ് ഈ സ്മാർട്ട് കാർഡ് പോലീസ് സേനയിൽ ലഭ്യമാക്കുന്നത്.\nവി.എസ്.ശിവകുമാർ എം.എൽ.എ അധ്യക്ഷത വഹിക്കുന്ന ചടങ്ങിൽ സംസ്ഥാന പോലീസ് മേധാവി ലോക്‌നാഥ് ബെഹ്‌റ സ്വാഗതം പറയും. തിരുവനന്തപുരം മേയർ അഡ്വ.വി.കെ.പ്രശാന്ത് മുഖ്യാതിഥി ആയിരിക്കും. ആഭ്യന്തര അഡീഷണൽ ചീഫ് സെക്രട്ടറി നളിനി നെറ്റോ, ഐ.എം.ജി ഡയറക്ടർ ജനറൽ സത്യജീത് രാജൻ, ഐ.ജി.മാരായ മനോജ് എബ്രഹാം, എസ്.സുരേഷ്, ഐ.ടി.മിഷൻ ഡയറക്ടർ സീറാം സാംബശിവ റാവു തുടങ്ങിയവർ ചടങ്ങിൽ പങ്കെടുക്കും.\nPrevious articleഅഭയാര്‍ത്ഥി വിലക്കിനെതിരെ അമേരിക്കന് ഭരണകൂടം\nNext articleഈ വസ്ത്രങ്ങള് ധരിച്ച് ഇനി വണ്ടര്‍ലായില് പോകരുത്


Emalayalee.com - ഉച്ചകോടിയില് ആറിതണുത്തത് യുഎസ്-ചൈനീസ് ബന്ധം (പകല്‍ക്കിനാവ് 155: ജോര്‍ജ് തുമ്പയില്)\nഉച്ചകോടിയില് ആറിതണുത്തത് യുഎസ്-ചൈനീസ് ബന്ധം (പകല്‍ക്കിനാവ് 155: ജോര്‍ജ് തുമ്പയില്)\nജി20 ഉച്ചകോടി ജപ്പാനില് സമാപിച്ചപ്പോള്, ലോകം ആശങ്കയോടെ കണ്ടിരുന്ന യു.എസ്-ചൈന വ്യാപാര യുദ്ധത്തിന് കൂടി ഏതാണ്ട് അയവ് വന്നിരിക്കുന്നു. ചൈനീസ് ഉത്പന്നങ്ങളുടെ വന് വിപണിയായിരുന്ന ചൈനയുമായുള്ള ശീതസമരം അടുത്തിടെയായി വഷളായിരുന്നു. ഒസാക്കയില് നടന്ന ഉച്ചകോടിയില് ഏതായാലും ഒരു കാര്യത്തില് തീരുമാനമായി, ചൈനയുമായി ഉഭയകക്ഷി ചര്‍ച്ചകള് തുടരുക എന്നതായിരുന്നു അത്. ഈ ധാരണ അനുസരിച്ച് പ്രവര്‍ത്തിച്ചാല് വലിയ കുഴപ്പമില്ലാതെ കാര്യങ്ങള് മുന്നോട്ടു കൊണ്ടു പോകാന് കഴിയുമെന്നു ആഗോളതലത്തില് വാണിജ്യവ്യവസായികള് വിശ്വസിക്കുന്നു. ഇലക്ട്രോണിക്‌സ് ഐറ്റങ്ങള്‍ക്കു മാത്രമല്ല ഭക്ഷ്യവസ്തുക്കള്‍ക്കു പോലും ചൈനയെ അമേരിക്കന് ജനത ഇന്നു കാര്യമായി ആശ്രയിക്കുന്നുണ്ട്. ബന്ധം വഷളായതോടെ, ഇറക്കുമതി ചെയ്യുന്ന ചൈനീസ് ഉത്പന്നങ്ങളുടെയെല്ലാം തീരുവ വന്‍തോതില് ട്രംപ് ഭരണകൂടം വര്‍ദ്ധിപ്പിച്ചിരുന്നു. ഇതോടെ, ചൈനീസ് കമ്പനികള് പലതും വലിയ പ്രതിസന്ധിയിലുമായിരുന്നു. എന്തായാലും, ഉച്ചകോടിയില് ഇക്കാര്യത്തില് തമ്മില് ധാരണയായി. ലോക രാജ്യങ്ങളെയെല്ലാം വെല്ലുവിളിച്ച്, ഒരു നിലയ്ക്കും വഴങ്ങില്ലെന്ന പ്രസ്താവന നടത്തിയാണ് ട്രംപ് ഉച്ചകോടിക്കെത്തിയതെങ്കിലും ആഗോളശക്തികളുടെ കൂട്ടായ്മയില് ട്രംപിനു മുട്ടുമടക്കേണ്ടി വന്നു.\nകഴിഞ്ഞ മേയില് ചൈനയുടെ 200 ബില്യണ് ഉല്‍പന്നങ്ങള്‍ക്കെതിരെ യു.എസ് ചുമത്തിയ 25 ശതമാനം താരിഫ് അതുപോലെ തുടരുമെന്നാണു തീരുമാനമെങ്കിലും വൈകാതെ അത് ഉപേക്ഷിക്കുമെന്നു സൂചനയുണ്ട്. ഈ ഒറ്റക്കാര്യത്തില് അമേരിക്കയും ചൈനയും വലിയ രീതിയില് തന്നെ പിണങ്ങിയിരുന്നു. ട്രംപ്- ഷി ജിന്‍പിങ് ഉഭയകക്ഷി ചര്‍ച്ചയ്‌ക്കൊടുവില് ഈയൊരു പ്രശ്‌നം കൊണ്ടു ഇരുരാജ്യങ്ങളും തമ്മില് പ്രതിസന്ധിയുണ്ടാക്കില്ലെന്നു വ്യക്തമാക്കിയിട്ടുണ്ട്. ഇരു രാജ്യങ്ങള് തമ്മിലുള്ള പ്രശ്‌നം രണ്ടുപേരും ചേര്‍ന്ന് കലുഷിതമാക്കില്ലെന്നും ചര്‍ച്ചയില് ഉറപ്പുനല്‍കി. അതേതായാലും നന്നായി. ഇല്ലെങ്കില് അതിന്റെ കലുഷിത ഫലങ്ങള് അമേരിക്കന് ജനതയും ചൈനീസ് ജനതയും ഒരുപോലെ അനുഭവിക്കേണ്ടി വന്നേനെ.\nവ്യാപാരതര്‍ക്കം തുടരുന്നത് ഇരു രാജ്യങ്ങളിലെയും കമ്പനികള്‍ക്ക് വലിയ നഷ്ടം വരുത്തിവെച്ചിട്ടുണ്ട്. ഈ സാഹചര്യത്തിലാണ് ട്രംപിന്റെ സമവായ ശ്രമം. യു.എസിന്റെ വിട്ടുവീഴ്ചയ്ക്ക് പകരമായി ചൈന കൂടുതല് യു.എസ് ഉല്‍പ്പന്നങ്ങള് വാങ്ങാമെന്നും ധാരണയിലെത്തി.\nഅതേസമയം, ചൈനീസ് കമ്പനിയായ വാവെക്കെതിരെ യു.എസ് ഏര്‍പ്പെടുത്തിയ നിയന്ത്രണങ്ങള് നീക്കാന് പ്രസിഡന്റ് ഡൊണാള്‍ഡ് ട്രംപ് തയ്യാറാകുന്നതായും റിപ്പോര്‍ട്ടുണ്ട്. യു.എസ് കമ്പനികള് വാവെക്ക് തങ്ങളുടെ സാങ്കേതികവിദ്യ വില്‍ക്കരുതെന്ന് ട്രംപ് നേരത്തെ ഉത്തരവിട്ടിരുന്നു. ആന്‍ഡ്രോയ്ഡ് ഓപ്പറേറ്റിങ് സിസ്റ്റത്തിന്റെ അപ്‌ഡേറ്റുകള് വാവെക്ക് ലഭ്യമാക്കരുതെന്നത് അടക്കമുള്ള കടുത്ത നിലപാടുകളാണ് ട്രംപ് എടുത്തിരുന്നത്. എന്നാല് യു.എസ് കമ്പനികള് വാവെക്ക് സാങ്കേതികവിദ്യ വില്‍ക്കാമെന്ന് വാര്‍ത്താസമ്മേളനത്തില് വ്യക്തമാക്കിയ ട്രംപ് ചൈനയും യു.എസും മികച്ച തന്ത്രപ്രധാന പങ്കാളികളായി പ്രവര്‍ത്തിക്കുമെന്ന് വാഷിങ്ടണ് പോസ്റ്റ് റിപ്പോര്‍ട്ട് ചെയ്യുന്നുണ്ട്.\nകാലാവസ്ഥാ വ്യതിയാനത്തെ പ്രതിരോധിക്കാനുള്ള ജി20 തീരുമാനത്തെ പതിവുപോലെ ട്രംപ് എതിര്‍ത്തു. ഇതോടെ ജി20 യില് യു.എസ് ഒറ്റപ്പെടുകയും ചെയ്തു. മറ്റെല്ലാം രാജ്യങ്ങളും ഒറ്റക്കെട്ടായാണ് ഇക്കാര്യത്തില് അനുകൂല തീരുമാനം കൈക്കൊണ്ടത്.\nലോകത്തിലെ ഏറ്റവും വലുതും അതിവേഗം വളരുന്നതുമായ സമ്പദ്‌വ്യവസ്ഥകളുള്ള രാജ്യങ്ങളില് നിന്നുള്ള നേതാക്കളുടെ വാര്‍ഷിക യോഗമാണ് ജി 20. ഈ 20 രാജ്യങ്ങള് ചേരുന്നതായിരിക്കും ലോക ജിഡിപിയുടെ 85 ശതമാനവും ജനസംഖ്യയുടെ മൂന്നില് രണ്ട് ഭാഗവും. അര്‍ജന്റീന, ഓസ്‌ട്രേലിയ, ബ്രസീല്, ക്യാനഡ, ചൈന, ഫ്രാന്‍സ്, ജര്‍മനി, ഇന്ത്യ, ഇന്തോനേഷ്യ, ഇറ്റലി, ജപ്പാന്, മെക്‌സിക്കോ, റഷ്യ, സൗദി അറേബ്യ, ദക്ഷിണാഫ്രിക്ക, ദക്ഷിണ കൊറിയ, ടര്‍ക്കി, യുകെ, യുഎസ്, യൂറോപ്യന് യൂണിയന് എന്നിവരാണ് ഉച്ചകോടിയില് പങ്കെടുത്ത രാജ്യങ്ങള്. ഇത്തവണ സ്‌പെയിനിനെ കൂടാതെ, ചിലി, ഈജിപ്ത്, നെതര്‍ലന്‍ഡ്‌സ്, സെനഗല്, സിംഗപ്പൂര്, തായ്‌ലെന്‍ഡ്, വിയറ്റ്‌നാം എന്നീ രാജ്യങ്ങളില് നിന്നുമുള്ള പ്രതിനിധികളും ഒസാക്കയില് പങ്കെടുത്തു. ജി 20 ഉച്ചകോടി സംഘടിപ്പിക്കുന്നതിന് ഒരു പ്രത്യേക കമ്മിറ്റി ഇല്ല. പകരം ഓരോ വര്‍ഷവും ഡിസംബറില് ഈ 20 രാജ്യങ്ങളില് നിന്ന് ഉച്ചകോടി സംഘടിപ്പിക്കേണ്ട രാജ്യവും അവിടെ നിന്നുള്ള ഒരു പ്രസിഡന്റിനെയും തിരഞ്ഞെടുക്കും. അടുത്ത ഉച്ചകോടി സംഘടിപ്പിക്കേണ്ടതും അതുപോലെ തന്നെ വരുന്ന വര്‍ഷത്തേക്കുള്ള ചെറിയ മീറ്റിംഗുകള് നടത്തേണ്ടതും ആ രാജ്യത്തിന്റെ ഉത്തരവാദിത്തമാണ്. അംഗങ്ങളല്ലാത്ത രാജ്യങ്ങളെ അതിഥികളായി ക്ഷണിക്കാനും കഴിയും. സ്‌പെയിന് എല്ലായ്‌പ്പോഴും ക്ഷണിക്കപ്പെടുന്ന ഒരു അതിഥി രാജ്യമാണ്. കിഴക്കന് ഏഷ്യയിലെ സാമ്പത്തിക പ്രതിസന്ധി ലോകത്തെ പല രാജ്യങ്ങളെയും ബാധിച്ചതിനെ തുടര്‍ന്ന് 1999ലാണ് ആദ്യത്തെ ജി 20 യോഗം ചേരുന്നത്. ബെര്‍ലിനില് വച്ചാണ് ആദ്യത്തെ ഉച്ചകോടി സംഘടിപ്പിച്ചത്.\nആദ്യകാലത്ത് ജി 20 യില് പങ്കെടുത്തിരുന്നത് ഓരോ രാജ്യത്തെയും ധനമന്ത്രിമാരും സെന്‍ട്രല് ബാങ്ക് ഗവര്‍ണര്‍മാരുമായിരുന്നു. 2008 ലെ ആഗോള സാമ്പത്തിക പ്രതിസന്ധിക്കുശേഷമാണ് ഈ രീതി മാറിയത്. ബാങ്കുകള് തകരുകയും തൊഴിലില്ലായ്മ രൂക്ഷമാകുകയും ചെയ്തതോടെ വിവിധ രാജ്യങ്ങളിലെ പ്രസിഡന്റുമാര്‍ക്കും പ്രധാനമന്ത്രിമാര്‍ക്കും അടിയന്തരമായി ഉച്ചകോടിയില് പങ്കെടുക്കേണ്ടി വന്നു. പിന്നീട് ഈ രീതിയ്ക്ക് മാറ്റം വരുത്താതെ ഇപ്പോഴും തുടരുന്നു. നിലവിലെ ഏറ്റവും പ്രധാനപ്പെട്ട സാമ്പത്തിക പ്രശ്‌നങ്ങളാണ് ജി 20 ഉച്ചകോടിയില് ലോക നേതാക്കള് ചര്‍ച്ച ചെയ്യുക. വ്യാപാരം, കാലാവസ്ഥാ വ്യതിയാനം, ഇറാനുമായുള്ള ബന്ധത്തിലെ പ്രതിസന്ധി എന്നിവയായിരുന്നു ഈ വര്‍ഷത്തെ പ്രധാനപ്പെട്ട ചര്‍ച്ചാ വിഷയങ്ങള്.\nഅടുത്ത ഉച്ചകോടി റിയാദില് വച്ച് നടക്കും. 2022-ല് ഇന്ത്യയില് വച്ചാണ് ഉച്ചകോടി നടക്കുക.


സയനൈഡ് പോലും കണ്ടാൽ നാണിക്കുന്ന വിഷം..! | The Tongue\nസയനൈഡ് പോലും കണ്ടാൽ നാണിക്കുന്ന വിഷം..!\nഎഴുത്ത് ; നിഷാൻ പരപ്പങ്ങാടി\nശ്രീ നാരായണ ദർശനം ആഴത്തിൽ പഠിച്ച ഒരു വ്യക്തിയെ ശ്രീ നാരായണ ഗുരു ഓപ്പൺ യൂനിവേഴ്സിറ്റിയിൽ വൈസ് ചാൻസലർ ആയി നിയമിക്കാത്തത് ശ്രീ നാരായണീയരുടെ കണ്ണിനേറ്റ കുത്താണ് എന്ന് വെള്ളാപ്പള്ളി നടേശൻ. ഗാന്ധിയൻ അല്ലാത്ത ഒരാളെ മഹാത്മാ ഗാന്ധി യൂണിവേഴ്സിറ്റിയിൽ നിയമിക്കരുത്. കോഴിക്കോടിന്റെ ചരിത്രം അറിയാത്ത അൻവർ ജഹാൻ സുബേരി കാലിക്കറ്റ് വിസി ആയത് പൊറുക്കാൻ ആവാത്ത പാപമാണ്. എന്തിനേറെ, ഇന്ദിരാഗാന്ധി ഓപ്പൺ യൂണിേഴ്സിറ്റിയിൽ, കൊച്ചുമകൾ പ്രിയങ്കാ ഗാന്ധിയെയും, ജവഹർ ലാൽ നെഹ്റു യൂണിവേഴ്സിറ്റിയിൽ കൊച്ചുമകൻ രാഹുലിനെയും ആയിരുന്നു നിയമിക്കേണ്ടിയിരുന്നത്.\nശ്രീ നാരായണ ഗുരു ഓപ്പൺ യൂണിേഴ്സിറ്റി, അതൊരു സർക്കാർ ഓപ്പൺ യൂണിേഴ്സിറ്റിയാണ്. അല്ലാതെ ശ്രീനാരായണ ദർശനം മാത്രം പഠിപ്പിക്കാനുള്ള നവോത്ഥാന സ്ഥാപനം അല്ല. അതിന്റെ പേരും വ്യവഹാര രീതിയും തമ്മിൽ ഒരു ബന്ധവും ഇല്ല.\nമുതലയും മുതലക്കുളവും തമ്മിലുള്ള ബന്ധം മാത്രമേ ഉണ്ടാകൂ. പണ്ട് കോഴിക്കോട് മാൻഹോളിൽ വീണ ആന്ധ്ര സ്വദേശികളെ രക്ഷിക്കാൻ ഇറങ്ങി ജീവൻ നഷ്ടപ്പെട്ട നൗഷാദിനെ അവഹേളിച്ച വെള്ളാപ്പള്ളിക്ക്, മുബാറക് പാഷ വിസി ആവുന്നതിൽ ചൊരുക്ക് ഉണ്ടാകുന്നതിൽ അത്ഭുതമില്ല. ഓപ്പൺ യൂണിേഴ്സിറ്റിയുടെ സാംഗത്യവും, പാഷയുടെ നിയമനത്തിലെ അപാകതയും ചൂണ്ടി കാണിക്കാം. അതിലുപരി ഇത്തരം വർഗ്ഗീയ വിഷം വീഴ്ത്തുന്ന പ്രസ്താവനകൾ പാടില്ല എന്ന് വെള്ളാപ്പള്ളിയോടു നമ്മൾ പറഞ്ഞാൽ ചിലപ്പോൾ വർഗീയതക്ക് നാണം വന്നേക്കും.\nസിപിഎം നിയമിച്ച പാർട്ടി നോമിനി പാഷക്ക് നേരെയാണ് വെള്ളാപ്പള്ളി ഈ വർഗ്ഗീയ വിഷം വാരി എറിഞ്ഞിട്ടുള്ളത്. ഇതിൽ പാർട്ടി എന്ത് പറയും എന്നത് കൂടി കണ്ടറിയണം. മദ്യം അരുതെന്ന് പഠിപ്പിച്ച ഗുരുവിന്റെ ദർശനങ്ങളെ നോക്കുകുത്തിയാക്കി മദ്യക്കച്ചവടം നടത്തുന്ന ഇങ്ങേരാണ് ഗുരു ദർശനം അപമാനിക്കപ്പെട്ടു എന്ന് വേവലാതി കൊള്ളുന്നത്. ഞെളിയംപറമ്പിൽ പോലും കൊണ്ടു കളയാൻ കഴിയാത്ത അത്ര ദുർഗന്ധമുള്ള മാലിന്യമാണ് ഇയാളൊക്കെ..!\nകേരളത്തിൽ ഇന്ന് 9250 പേർക്ക് കോവിഡ് സ്ഥിരീകരിച്ചു\nനാലു കൊല്ലത്തോളമായി അവർ തൂങ്ങി നിൽക്കുകയാണ് ; വാളയാറിലെ രണ്ടു പെൺകുട്ടികൾ


'ശരിക്കും അടിക്കുമായിരുന്നു. കൊറോണ ആയതുകൊണ്ടാണ് ചെയ്യാത്തത്, അടിക്കാന് പൊലീസിന് അനുവാദമുണ്ട്'; വഴിയോര കച്ചവടക്കാരെ മര്‍ദ്ദിച്ച് പൊലീസ്, വിശദീകരണം | Reporter Live\n‘ശരിക്കും അടിക്കുമായിരുന്നു. കൊറോണ ആയതുകൊണ്ടാണ് ചെയ്യാത്തത്, അടിക്കാന് പൊലീസിന് അനുവാദമുണ്ട്’; വഴിയോര കച്ചവടക്കാരെ മര്‍ദ്ദിച്ച് പൊലീസ്, വിശദീകരണം\nBy : റിപ്പോർട്ടർ ലൈവ് November 22, 2020 9:53 pm2minutes Read\nകണ്ണൂര്: ചെറുപുഴയില് വഴിയോര കച്ചവടക്കാര് നേരെ നടത്തിയ അസഭ്യ പ്രയോഗത്തില് വിശദീകരണവുമായി പൊലീസ്. കച്ചവടക്കാരെ മര്‍ദ്ദിക്കുകയും അസഭ്യം പറയുകയും ചെയ്ത ചെറുപുഴ സിഐ വിനീഷ് കുമാര് വീഡിയോ വൈറലായതിന് പിന്നാലെയാണ് വിശദീകരണം. വീഡിയോ എഡിറ്റ് ചെയ്തതാണെന്നും വഴിയോരക്കച്ചവടക്കാര്‍ക്കെതിരെ വ്യാപാരികള് പരാതി നല്‍കിയിരുന്നെന്നുമാണ് സിഐ ഇപ്പോള് വിശദീകരിക്കുന്നത്.\nചെറുപുഴ ടൗണിന് സമീപത്തെ വഴിയോരത്ത് പഴക്കച്ചവടം നടത്തുകയായിരുന്ന കച്ചവടക്കാര്‍ക്കുനേരെയായിരുന്നു സിഐയുടെ നേതൃത്വത്തിലുള്ള പൊലീസ് സംഘം അസഭ്യ പരാമര്‍ശങ്ങള് നടത്തുകയും കയ്യേറ്റം ചെയ്യുകയും ചെയ്തത്. വഴിയോര കച്ചവടത്തിനെതിരെ വ്യാപാരികള് പരാതിനല്‍കിയിട്ടുണ്ടെന്ന് പറഞ്ഞെത്തിയ പൊലീസ് സംഘം കച്ചവടക്കാരം കയ്യേറ്റം ചെയ്യാന് ശ്രമിക്കുകയായിരുന്നു.\nഇതിന്റെ വീഡിയോയാണ് സമൂഹമാധ്യമങ്ങലില് വൈറലായത്. ഇതിന് പിന്നാലെ പൊലീസുകാര്‍ക്കുനേരെ വലിയ വിമര്‍ശനങ്ങളുയര്‍ന്നിരിന്നു.\nപ്രദേശത്ത് സംഘര്‍ഷ സാധ്യത കണക്കിലെടുത്താണ് വിഷയത്തില് ഇടപെട്ടതെന്നും വഴിയോരക്കച്ചവടക്കാരില് ചുരുക്കം ചിലര് പ്രശ്‌നമുണ്ടാക്കുകയായിരുന്നെന്നുമാണ് പൊലീസ് ഇപ്പോള് പറയുന്നത്.\n‘ഞാന് ഇടിച്ചെന്ന പരാതി ആര്‍ക്കുമില്ല. അങ്ങനെ ആരും പരാതി പറയില്ല. പക്ഷേ, ശരിക്കും അടിക്കുമായിരുന്നു. കൊറോണ ആയതുകൊണ്ടാണ് അടിക്കാത്തത്. ഇത്തരം ഘട്ടങ്ങളില് നിയമപരമായി അടിക്കാന് പൊലീസിന് അനുവാദമുണ്ട്’, സിഐ വിനീഷ് കുമാര് മീഡിയ വണ്ണിനോട് പറഞ്ഞു.\nവീഡിയോ വ്യാജമാണെന്നും അദ്ദേഹം പ്രതികരിച്ചു. ‘പൊലീസ് അഗ്രസീവ് ആയിരുന്നു. നമുക്ക് നിയമം നടപ്പിലാക്കണ്ടേ. പൊലീസ് അടിച്ചൂന്ന് ആ വീഡിയോ കണ്ടാ ആര്‍ക്കും പറയാന് പറ്റില്ല, നിയമം നടപ്പിലാക്കേണ്ടേ, കാരണം പല പ്രാവശ്യം മുന്നറിയിപ്പ് കൊടുത്തിട്ടും പോയില്ല. വ്യാപാരികള് സംഘടിച്ച് ഞങ്ങള് പോയി അടിച്ചോടിക്കുമെന്ന് പരസ്യമായി പറയുന്നു, അപ്പോള് അങ്ങനെയൊരു അവസ്ഥയില് പൊലീസിന് എന്ത് ചെയ്യാന് പറ്റും . ബാക്കി എല്ലാ വണ്ടിയും പോയി, രണ്ട് വണ്ടിക്കാര്‍ക്കാണ് പ്രശ്‌നമുള്ളത്. പതിമൂന്ന് വണ്ടിയും പോയി. രണ്ട് വണ്ടിയാണ് വിഷയം. അവരാണ് വര്‍ത്താനം പറയുന്നതും പ്രൊവോകേറ്റ് ചെയ്യുന്നതും’, സിഐ പറയുന്നതിങ്ങനെ.


രഹസ്യ അറയിൽ രാസവസ്തു; ജോളിയുടെ കാർ കസ്റ്റഡിയിലെടുത്തു |\nWednesday, October 23, 2019 4:55 PM IST\nകോഴിക്കോട്: കൂടത്തായി കൊലപാതക പരമ്പരയിലെ മുഖ്യപ്രതി ജോളി ഉപയോഗിച്ചിരുന്ന കാർ പോലീസ് കസ്റ്റഡിയിലെടുത്തു.\nകാറിനുള്ളിൽ നിന്നും സയനൈഡ് എന്നു കരുതുന്ന വിഷം പോലീസ് കണ്ടെത്തിയിട്ടുണ്ട്. വിഷമാണെന്ന് സ്ഥിരീകരിച്ചെങ്കിലും ശാസ്ത്രീയ പരിശോധനകൾക്ക് ശേഷമേ സയനൈഡാണോ എന്ന് ഉറപ്പാക്കാൻ കഴിയൂ എന്നാണ് പോലീസ് അറിയിച്ചിരിക്കുന്നത്.\nകാറിന്‍റെ ഡ്രൈവർ സീറ്റിന് ഇടതു ഭാഗത്തായി ഡാഷ് ബോർഡിന് സമീപം രഹസ്യ അറയുണ്ടാക്കിയാണ് ജോളി വിഷം സൂക്ഷിച്ചിരുന്നത്. പ്രത്യേകം കവറുകളാക്കിയ നിലയിലാണ് വിഷം കണ്ടെത്തിയത്.\nകഴിഞ്ഞ ദിവസത്തെ ചോദ്യം ചെയ്യലിലാണ് കാറിനുള്ളിൽ സയനൈഡ് സൂക്ഷിച്ചിട്ടുണ്ടെന്ന് ജോളി പോലീസിനോട് പറഞ്ഞത്. പിന്നാലെ ഇന്ന് രാവിലെ എത്തി അന്വേഷണ സംഘം കാർ കസ്റ്റഡിയിലെടുക്കുകയായിരുന്നു.\nകഴിഞ്ഞ അഞ്ച് വർഷമായി ജോളി ഈ കാറാണ് ഉപയോഗിച്ചിരുന്നത്. കേസിൽ അറസ്റ്റുണ്ടായതിന് പിന്നാലെ പൊന്നാമറ്റം വീട്ടിൽ നിന്നും മാറ്റിയ കാർ സമീപത്തെ വീടിന്‍റെ പരിസരത്താണ് പാർക്ക് ചെയ്തിരുന്നത്.\nഇവിടെയെത്തിയാണ് പോലീസ് കാർ കസ്റ്റഡിയിലെടുത്തത്. കാറിനുള്ളിൽ നിന്നും ലഭിച്ച മുഴുവൻ വസ്തുക്കളും ഫോറൻസിക് പരിശോധനയ്ക്ക് അയയ്ക്കാനാണ് അന്വേഷണ സംഘത്തിന്‍റെ തീരുമാനം.